POVIJEST EGIPATSKE CRKVE 


(Sjedinjeni i nesjedinjeni Kopti) 
Dr Kamilo Dočkal 


U tom se djelu nalaze mnogi podaci o unutarnjem životu kopt- 
ske crkve.* 

4. U 13. stoljeću su ovi pisci: 

a) ČirilllI. Ibn Laklakh, 75. aleksandrijski patrijar 
(1235-—1243), koga koptski biskupi prisiliše na jednoj sinodi, da 
iskorijeni neke zloporabe; 

b) Tri brata, zvani Banai al Assal, koji dosta obo- 
gatiše kotpsku literaturu. Prvi od njih bio jeAbul Faradž 
Ibnal Assal. On je bio egzeget. Napisao je »Recensio ara- 
bica quatuor evangeliorum« i »Introductio in epistolas beati 
Pauli« zajedno s biografijom sv. Pavla. Drugi je bio Assafi 
Abul Fadail Ibn al Assal, autor »Zbirke kanona«, 
te djela »Tractatus brevis de Trinitate et Unitate« i »Libri con- 
troversiarum«. Treći je Abu Ishakh Ibn Assal. Od 
njega potječu ovi spisi: »Collectio fundamentorum pietatis«, 
»Contemplatio abbreviata«, »Tractatus de usibus ecclesiasticis«, 
»Collectio sermonum«, »Index copticus verborum librorum li- 
turgicorum et Evangeliorum« i »Commentarius in Apocalyp- 
sim«." 

c) Bulus al Busi, biskup iz Kaira, koji je napisao 
»Collectio Homiliarum pro festivitatibus«. Ove homilije često 
s pohvalom spominje i navodi Renaudot u djelu »Perpetuitč 
de la foi«." 

d) Abu Sakir Botrus ar-Rahib, đakon crkve sv. 
Marije u Kairu, koji je napisao djelo »Liber medelae«, kojemu 
je svrha dokazati božanstvo Kristovo." 

5. U 14. st. živjeli su ovi koptski pisci: 

a) Makarije Presbyter, pisac jedne zbirke kanona. 


#5 Ocu su povijest izdali B. Evetts i A. J. Butler u »Anecdota Oxo- 
niensia« (Semitic series). P. VII. pod naslovom: »Abu Salih el Armeni: 
The churches and monasteries of Egypt attribued to Abu Salihthe Arme- 
nian«. Oxford 1895. 

* E. Renaudot, op. cit. Str. 582—586. 

% A. Mallon: »Ibn al Assal. Les trois ćerivains de ce nom« u časo- 
pisu »Jornal asiatique«, Ser. X. t. VI. 1895. Str. 509—529. 

* E. Renaudot, Pepćtuitć de la foi catholique touchant les sept sa- 
crements« Paris 1711. 

%* Od ovog djela postoji codex autographus, pisan 1268., koji se 
sada nalazi u Nat. Biblioteci u Parizu (Cod. arab. 197). 

b) Sams Ar-Riasah Abul Barakat Ibn Ka- 
bar (umro prije g. 1327). Glavno njegovo djelo je »Lampas 
tenebrarum«. To je neka vrst crkvene enciklopedije, podije- 
ljene u 24 poglavlja. Prva dva poglavlja su dogmatička, pa 
raspravljaju de Deo uno et trino, de Verbo incarnato, o razno- 
vrsnim kršćanskim sektama i o 17 krivovjerja. te napokon o 
nicejsko-carigradskom simbolu. 3. i 4. poglavlje radi o životu 
Kristovu, o apostolima, o osnutku crkve. Ostala poglavlja ras- 
pravljaju o zbirkama kanona, o svetim knjigama, o crkvenim 
piscima i njihovim djelima, o gradnji i posveti crkvi, o posveti 
oltara, o pripremi i posveti sv. ulja, o svetim redovima, o mo- 
naštvu, krstu, svetom oficiju, misi, korizmi i liturgičkim vre- 
menima, ženidbi, pogrebu, o crkvenoj godini i koledaru, te o 
raznim liturgičkim običajima. — Osim ovog velikog djela na- 
pisao je Abul Barakat još ova djela: »Illuminatio intelligen- 
tiarum seu scientia fundamentorum«. (Djelo je razdijeljeno u 
dva dijela: dogmatički i moralni, na koncu su odgovori na pi- 
tanja Muslimana o kršćanstvu), »Responsio ad Mahumedanos 
et Judaeos de Trinitate et incarnatione«, »Tractatus brevis de 
libero arbitrio«, »Colletio homiliarum in festos dies«, »Lexicon 
coptico-arabicum« pod naslovom »Scala Magna«." 

€) Yahya Ibn Abi Zakaria s nadimkom Ibn 
Sabba ili Sabbag, pisac djela »Margarita pretiosa« (Džau- 
harat an-Nafisah).* 

6. U 15. st. Gabriel V. 81. patrijar aleksandrijski 
(1409—1428) izdao je Ritual, u kome se opisuju obredi sv. mise, 
sakramenata, monaški običaji itd." 

Iza 15. stoljeća nastaje propadanje koptske bogoslovne 
znanosti. Ne rađa se ni jedan veći pisac, Tek što su neki koptski 
svećenici izdali po koji katekizam. U 19. vijeku došli su Kopti 
pod utjecaj evropske kulture, pa i teologije (katoličke i pravo- 
slavne). U novije je vrijeme iguman Filotej, arhiprezbiter u 
Kairu napisao katekizam: »Instructio incipientium in dotrina 
religionis«. 


9. Pokušaji sjedinjenja Kopta s Rimom. 


Diljem stoljeća bilo je više pokušaja, da se Kopti sjedine 
s katoličkom crkvom bilo grčkoga bilo latinskoga obreda. 

Sredinom 12. st. kušao je takovo sjedinjenje stvoriti koptski 
svećenik Marko Ibn al Kanbar. On je branio potrebu 


% Glavno djelo Abul Barakata »Lampas tenebrarum« u Graffin-Nau 
»Patrologia orientalis« T. XX. Str. 579—618 s uvodom od L. Villecourta, 
E. Tisseranta i G. Wieta. — »Coilectio homiliarum« izdaše Kopti u 
Kairu 1914. 

% Prvih 56 poglavlja izdao je J. Perier u »Patrologia orientalis« 
(Graffin-Nau), Paris 1903 ss. 

#5 E. Renaudot, op. cit. Str. 610 s. 

aurikularne ispovijedi, koja je kod Kopta tada otišla u zaborav. 
On si je stvorio stranku, pa je poveo pregovore s melkitskim 
patrijarom u Aleksandriji, no bez uspjeha." 

U 13. st. dođe do nekog približenja Kopta sa Sv. Stolicom 
rimskom. Patrijar Ćiril III. pokazivao je g. 1237. neku volju 
sjediniti se s Rimom. Većeg uspjeha nije bilo." 


a) Sjedinjenje na saboru u Fiorenci. 


U 15. st. u vrijeme ferraro-fiorentinskog sabora radilo se 
io uniji s Koptima. Odmah drugi dan iza proglašene grčke 
unije dne 7. srpnja 1439. upravi papa Eugen IV. pismo 
Koptima u Jeruzalemu i u ostalim istočnim krajevima (Egiptu 
i Abesiniji), da im saopći veselu vijest o polučenoj uniji 
s Grcima. U tom listu hvali Grke, što su došli u velikom broju 
i što su ozbiljno raspravljali o prijepornim pitanjima. Papa 
uznosi uspjeh unije, no dodaje, da posao još nije gotov, jer 
treba k jedinstvu privesti i druge kršćanske narode Istoka. Ne- 
koliko tjedana kasnije, dne 28. kolovoza 1439. posla papa na 
Istok spretnog i mudrog franjevca Alberta daSarteano. 
On je imao istočnim patrijarima, pa i aleksandrijskomu, saopćiti 
sretan uspjeh unije s Grcima, a uspu imao pozvati na sjedi- 
njenje Monofizite u Egiptu i Abesiniji.“" U Kairu primi oca 
Alberta koptski patrijar Ivan XI. (1428—1452). Albert uruči 
patrijaru papino pismo, na koje on odmah i odgovori. Patrijar 
Ivan u svom odgovoru, koji nam se sačuvao, izriče papi svoje 
duboko štovanje, pače i podložnost. Patrijar zahvaljuje papi na 
njegovu pismu, divi se polučenoj uniji s Grcima, pa u Rim kao 
svog izaslanika šalje opata Andriju iz samostana sv. Antonije u 
pustinji, te povjerava ocu Albertu »neke stvari, koje se ne mogu 
napisati«." Opat Andrija ovlašten je s ocem Albertom, da u 
njegovo ime provede uniju. Koptsko poslanstvo pod vodstvom 
opata Andrije dodje 26. kolovoza 1441. kroz vrata sv. Nikole u 
Fiorencu zajedno s etiopskim poslanstvom iz Jeruzalema, gdje 
bijahu svečano dočekani od papinskog dvora. Prvi su od pape 
primljeni Kopti, i to dne 31. kolovoza 1441. Saborski spisi sa- 
čuvaše nam izvještaj o ovoj audienciji, te govor, što ga je opat 
Andrija održao pred papom. Andrija je govorio arapski, dok je 
njegov govor na latinski preveo papin tumač Flavije Biondo. 
Andrija je počeo govor svečanim ispovijedanjem vjere u primat 
Namjesnika Kristova. Onda je opisivao žalosne posljedice ras- 


% S. Congregazione Orientale, Statistica con cenni storici della Ge- 
rarchia e dei fedeli di rito orientale. Roma 1942. St. 35 s. 

s7 »Statistica con cenni storici.. .< ibid. 

% P. Severiano Salaville »Armeni, Siri, Copti et Etiopi nella luce 
el Concilio Fiorentino« u I?Oriente christiano e I/Unit4 della Chiesa«, 
Roma 1938. N. 5 Str. 141. 

% Enrico Cerulli, Eugenio IV. e gli Ftiopi al Concilio di Firenze nel 
1441, Roma 1933. Doc. Nr. 18 Str. 354. 

kola u istočnoj crkvi“ Opat Andrija predao je papi Eugenu 
vlastoručno pismo patrijara Ivana XI, u arapskom jeziku, koje 
nam se u originalu sačuvalo u srebrnoj kaseti Biblioteke Me- 
diceo-Laurecijanske, gdje se opat Andrija ovlašćuje za sklapa- 
nje unije." 

U vrijeme dok se proučavala unija s Koptima, pođoše oba 
poslanstva koptsko i etiopsko na poziv papin u Rim, kamo su 
stigli dne 10. listopada i gdje su bili ukonačeni u S. Lorenzo in 
Damaso. Posebnom dozvolom papinom mogli su i izvan uobiča- 
jenog vremena vidjeti glasovite relikvije muke Isusove, među 
njima osobito Veronikin rubac. Nakon povratka iz Rima radilo 
se dalje na utvrđivanju dekreta unije. Konačno bude dne 4. ve- 
ljače 1442. sklopljena unija s Koptima u fiorentinskoj crkvi 
Santa Maria Novella. Dokumenat, potpisan od pape Eugena IV. 
i opata Andrije iz samostana sv. Antuna u pustinji egipatskoj 
i njegovih pratilaca, zove se »Decretum pro Jakobitis«, a poči- 
nje riječima »Cantate Domino«. Dekret je sastavljen u latin- 
skom i arapskom jeziku. Ovaj dekret sadržava sve unijske točke 
iz dekreta s Grcima i Armencima, osim toga sadržava jednu 
podrobniju vjeroispovijest, popis kanon. knjiga staroga i no- 
voga Zavjeta, priznanje prvih šest ekumenskih sabora i svih 
ostalih ekumenskih sabora na zapadu, formulu konsekracije, 
te priznanje valjanosti i četvrtomu braku." 

Šteta, što ovako pomno sklopljena unija nije imala uspjeha 
u Egiptu, nego je ostala na papiru. 


b) Pregovori Kopta s Gregorijem XIII. 
i Sikstom V. 

Novi ozbiljan pokušaj sjedinjenja Kopta s Rimom zbio se 
koncem 16. stoljeća za pape Gregorija XIIL, Siksta V. 
i Klementa VIII. Sve originalne isprave o ovom pokušaju 
izdao je Vincenzo Buri S. J. u svom djelu »L'unione della chiesa 
copta con Roma sotto Clemente VIII.« (Roma, 1931). Imajući 
pred sobom sve dokumente između Kaira i Rima (arapske u 
latinskom prijevodu O. Alberta Vaccari-a), možemo točnije opi- 
sati tijek ove unije. 

Iza uspješne misije O. Ivana Krstitelja Eliana 
kod Maronita počeše u Rimu pomišljati, da pokušaju uniju 
s Koptima, to više što je svoju pomoć obećao francuski konzul 
Paolo Mariani. Ocu Elianu stavljeno je u dužnost, da iza 
obavljena posla na Libanonu g. 1582. pođe u Egipat i ondje 
poradi za sjedinjenje Kopta s katoličkom crkvom. O. Eliano 
došao je po nalogu pape Gregorija XIII. u Kairo, gdje se na- 
stanio u kući francuskoga konzula Pavla Mariani, pa je započeo 


100 P, Severiano Salaville, op. cit. St. 142. 

10: Enrico Cerulli, op. cit. ibid. 

102 Dr, K. Dočkal, »Povijest općeg crkvenog sabora u Ferrari i Fio- 
renci<, Zagreb 1940. Str. 105—114. 

pregovore s koptskim patrijarom Ivanom, 66. u nizu aleksan- 
drijskih patrijara. "% Patrijar Ivan je bio čovjek dobre volje. 
Lijepo je primio papinog legata, te sazvao svoje učenije sveće- 
nike. Raspravljalo se o svemu, što dijeli Kopte od Rima: o 
jednoj i dvije naravi u Kristu, o izlasku Duha Svetoga, o Tri- 
sagiju, o ugledu kalcedonskog sabora, o dogmatskom pismu 
Leona Velikoga, o štovanju Dioskura aleksandrijskog. Prego- 
vori nisu bili laki, jer su se Kopti ustručavali priznati dvije 
naravi u Kristu, da ne bi pali u herezu Nestorijevu, nauku o 
Duhu svetom poprimili su od Grka, s Maronitima su imali krivi 
Trisagion, zabacivali su kalcedonski sabor, Leona Velikoga su 
osuđivali kao heretika, dok su Dioskura štovali kao svetog. 
Trebalo je prizvati iz Rima još jednog vrsnog teologa iz reda 
Družbe Isusove u pomoć. Trebalo je pribaviti iz Rima teoloških 
knjiga i dobrog tumača. U pomoć dođe Isusovac Francesco 
Sasso. Papa Gregorij XIII. uputi patrijaru Ivanu izravno 
pismo s pozivom na sjedinjenje. Pregovori su se vodili s većom 
voljom ili u stanu francuskog konzula ili u stanu patrijara u 
prisutnosti triju biskupa, te generalnog vikara, čovjeka učena, 
koji je bio na naukama na sveučilištu u Padovi, te koji je uži- 
vao posebno povjerenje Rima. Kod nekih sjednica bili su pri- 
sutni i laici (3 narodna prvaka i 20 drugih što svećenika što 
svjetovnjaka). Pregovori se vodiše preko zime g. 1583. i rano 


u proljeće 1584." 

Patrijar sa svojim savjetnicima predloži Sv. Stolici ovu formulu 
vjeroispovijesti, poslanu po OO. Elianu i Sassu u arapskom jeziku, a 
prevedenu na latinski od biskupa Mojsije: »Vjerujemo i ispovijedamo 1 
govorimo, da se je osoba Sina vječnoga sjedinila s pravim tijelom, uze- 
tim od Marije Djevice i pravom razumnom dušom t. j. s naravi čovječ- 
jom potpunom, bez grijeha, i da se s tom naravi sjedinila osoba božanska 
sjedinjenjem savršenim; a ne govorimo dvije naravi iz straha, da se ne 
kaže, da si iza sjedinjenja još dvije osobe, i da se tako ne zaniječe tajna 
sjedinjenja ispovijedamo i tvrdimo i vjerujemo, da je on jedan utje- 
lovljeni Bog, jedan Gospodin i jedan Krist; Bog i čovjek zajedno, i da 
njegovo božanstvo nije nikada odijeljeno od čovječanstva, pa ni za tren 
oka, i da je on svojom voljom činio djela božanska i čovječja bez nesu- 
Elasice od časa svoga začeća sve do vijeka vijekova.«t0š 


13 Giovanni Battista Eliano je rodom Židov iz Aleksandrije. Obra- 
tivši se na katoličku vjeru stupio je u red 09. Isusovaca. Njemu je dana 
dužnost, da kao istočnjak radi u istočnim misijama. Dva je puta bio kod 
Kopta: god. 1562. po nalogu pape Pija IV. s O. Kristoforom Rodriguezom, 
te god. 1582. po nalogu pape Gregorija XIII. Oba puta bila su bez uspjeha. 
što više sam je život Elianov bio u pogibelji. Prvo putovanje opisano je 
u »Historia Societatis Jesu« ; u djelu Rabbath, Documents inćdits pour 
servir A Ihistoire du Christianisme en Orient. Paris 1907. Drugo je prema 
dokumentima opisao Vincenzo Buri S. J. u djelu »L'Unione della chiesa 
Copta con Roma sotto Clemente VIII.« Roma 1931. 

104 Vincenzo Buri, op. cit. Doc. 1-—-5. Str. 136, 141—147. Tu su listovi 
9. Ivana Krst. Eliano Generalu Družbe Isusove iz Kaira od 23. X. 1582., 
list pape Gregorija XIII. O. Elianu od 22. X. 1583., list. 00. Ivana Krst. 
Eliano i o. Francesca Sasso Kardinalu od sv. Severine od 13. I. 1584. i 
list istih otaca istomu kardinalu od 3. II. 1584. 

105 Vincenzo Buri S. J. op. cit. Doc. 6 Str. 147. Tu je štampan tali- 
janski prijevod, učinjen s arapskoga po biskupu Mojsiju. 

Oci Isusovci Eliano i Sasso poslaše dne 3. veljače 1584. for- 
mulu u Rim. U Rimu učiniše neke ispravke.“ Patrijar je bio 
spreman, da potpiše propisanu formulu. No u noći, uoči dana, 
kad je imao to učiniti, iznenada umre (u ožujku 1584). Misli 
se da su ga otrovali protivnici unije. Brzo iza toga umre i 
papa Gregorije XIII. (1585). Tako se pokušaj sjedinjenja naglo 
prekine. 

Međutim dobro sjeme, bačeno od pape Gregorija XIII., 
počne klijati za velikog njegova nasljednika Siksta V. 
(1585—1590). Dne 20. travnja 1590. upravi papa Siksto V. pismo 
Gabrijelu, novomu patrijaru koptskomu, kojim ga poziva 
na sjedinjenje. 

U tom listu spominje, kako je patrijar Ivan već priznao svetu | apo- 
stolsku crkvu rimsku kao majku i učiteljicu svih crkava, a rimskoga 
papu kao namjesnika Kristova na zemlji i vrhovnog glavara crkve. Pri- 
znao je, da se rimskome papi imadu pokoravati svi, ne samo vjernici, 
nego i pastiri, jer je Pastir stih, pa i patrijara, koji imadu dužnost na- 
loge rimskog pape slušati i jedinstvo crkve čuvati. Patrijar Ivan je pri- 
znao da imade primati iz Rima svijetlo, kao što mjesec prima svljetlo 
od sunca. Papa Gregorije da je pohvalio patrijara za njegovo pismo i 
poslao mu Ivana Krstitelja Vecchietta, Fiorentinca, da s njime dokrajči 
posao unije. No Gospodu se svidjelo da pozove k sebi i Ivana i Grego- 
rija. Zato mu sada iznova šalje Ivana Veechietta, jer je čuo, da je novi 
patrijar osobitr zauzet za istinu i za jedinstvo crkve Kristove.!o7 


Posebno pismo upravi papa Siksto i generalnom vikaru 
aleksandrijskog patrijara moleći ga, neka nastoji sklonuti pa- 
trijara, da dokrajči započeti veliki posao sjedinjenja. I njemu 
preporučuje Ivana Vecchietta.'“ Patrijar Gabrijel primi lijepo 
papina legata i započe pregovore. Vecchietto se vrati u Rim, 
da izvijesti papu o svom radu. No u to umre Siksto V. (1590). 


106 Vincenzo Buri našao je u arhivu »Fondo Borghese« jedan izvje- 
štaj Kongregaciji o ovoj vjeroispovjesti s ispravcima in margine, bez 
adresata i bez oznake dana. Ispravci potječu vjerojatno iz ruke O. Toleda. 
Sr. V. Buri, op. cit. Doc. 6. Str. 148. 

iz Pismo pape Siksta V. datirano je 20. IV. 1590. a upravljeno »Ve- 
nerabili fratri Patriarchae Alexandrino«. Pismo je važno, jer iz njega 
saznajemo za sadržaj lista aleksandrijskog patrijara Ivana Gregoriju XIII. 
Papa reproducira sadržaj lista: »Earum vero litterarum summa erat, 
ipsum Romanum Pontificem Catholicae Ecclesiae episcopum esse, et 
impositam a Deo personam sustinere, orthodoxos reges omnes ci subesse, 
data eidem esse a Christo in Petri persona claves Regni coelorum, eun- 
dem non modo fidelium Pastorem, sed Pastorum omnium caput esše.. .< 
Sr. V. Buri, op. cit. Doc. 7. str. 150 ss. 

i Ovo pismo pape Siksta V. datirano je također 20. IV. 1590., a 
upravljeno je »Dilecto filio Vicario venerabilis fratris Patriarchae Alexan- 
drini in spiritualibus generalic. Papa ga moli, neka nastoji: »ut venera- 
bilis frater modernus Patriarcha Alexandrinus... Romanae Eoclesise 
quam primum adharere ejusque constitutionibus et ritibus ac sanetorum 
Patrum traditionibus concors in omnibus esse, Principatumque ejus in 
Ecclesia, ut decet profiteri velit.« Sr. V. Buri, op. cit. Doc. 8. Str. 158. 

19 Papa Siksto upravio je dva pisma na Istok, jedno novomu patri- 
jaru Gabrijelu, a drugo njegovu generalnom vikaru. U tim listovima po- 

Njegovi nasljednici Urban VII., Gregorije XIV. i Inocencije IX. 
slijedili su brzo jedan za drugim u roku od dvije godine, tako 
dajetek Klement VIII. (1592—1605) mogao posvetiti unij- 
skom radu doličnu pažnju. A on je to i učinio. 


c) Sjedinjenje za Klementa VIII. i Pavla V. 


Klement VIII. posla g. 1592. ponovno u Kairo kao svog 
legata Ivana Baptistu Vecchietta. Taj ponese sa 
sobom tri papina pisma: jedno samomu patrijaru Gabrijelu, 97. 
u nizu koptskih patrijara, nadalje njegovu generalnom vikaru, 
te vikaru aleksandrijskom. Papa moli, neka patrijar pošalje u 
Rim poslanike, koji će imati punomoć sklopiti uniju.“ U lipnju 
g. 1594. pošalje patrijar Gabrijel u Rim tri svoja legata: sveće- 
nike Josipa i Abdelmessiju, monahe iz samostana sv. Makarija 
u egipatskoj pustinji, te Barsuma, sina Amirurdarlela iz obitelji 
Elahim, arhiđakona patrijarške crkve sv. Marka u Aleksandriji 
Ovaj je potonji bio podjedno zastupnik Ivana, patrijarškog vi- 
kara u Aleksandriji, koji je nosio naslov »kommos« (iguman, 
latinci prevode sa archipresbyter)."" 


kaza se papa smionim i odrješitim, kad veli »Fraternitas tua intelliget, 
Romanam Eeclesiam de omnibus judicare et a nemine judicari, ac utri- 
usque gladii habere potestatem, et caeteris judicandi potestatem imper- 
tiri.« Dalje veli patrijaru: >Dok su tvoja i ostale pokrajine bile podložne 
općoj crkvi katoličkoj i dok su slušale riječi Rimskog Pape, cvale su mu- 
ževima, slavnim svetošću vjere, čistoćom nauke i sjajem krijeposti, koji 
su kao najveći junaci Kristovi ubrojeni u red svetaca. Otkad su pak 
otpale od dužne poslušnosti crkvi i štovanja rimskih biskupa, nesamo da 
su pale u javne ; privatne nevolje, nego i u najsramotnije ropstvo, što 
bez suza ne možemo spominjati.< Sr. V. Buri op. cit. Doc. 7. Str. 150—155. 

mo Listovi Klementa VIII. patrijaru Gabrijelu, njegovu generalnom 
vikaru i vikaru grada Aleksandrije, pisani su dne 27. III. 1592. Papa 
ističe, da je misao na sjedinjenje s Koptima prva misao njegova pontifi- 
kata. Sjeća na uniju sklopljenu s Koptima u Fiorenci. Sjeća na prego- 
vore započete po papi Gregoriju i Sikstu, pa moli nastavak pregovora: 
»Mittasque tuorum aliquem cum litteris et mandatis Romanae ejus- 
demque catholicae et apostolicae Eeclesige fidei agnoscendae et profi- 
tendae causa, veterisque in caritate et fidei sinceritate conjunctionis re. 
novandae.« Sr. V. Buri, op. cit. Doc. 9. Str. 155. s. 

1 U Biblioteci Nacional. u Fiorenci našao se talijanski prijevod 
pisma patrijara Gabrijela, koje počima riječima: »U ime Oca i Sina i 
Duha Svetoga Amen. Ocu časnih otaca i glavi vjernih svećenika i pastiru 
pastira dobrih. Slava Bogu vječnomu, zdravlje Gospodinu od Boga 
zdravlja... .« Sr. V. Buri op. cit. Doc. 15. Str. 167. — U »Fondo Borghese« 
našlo se još jedno pismo patrijara Gabrijela Klementu VIII., gdje ovaj 
moli materijalnu pomoć: »In nomine Patris et Filii et Spiritus Saneti. 
Oseulor terram inclinoque staturam meam peccatricem infra, sanetissimos 
pedes paternos atque dominicos patris patrum, capitis capitum ac Pa- 
triarcarum, tertiidecimi apostolorum et quinti evangelistarum, qui sedet 
super sedem Romanam Petri, tenens claves januarum regalium...« List 
nam daje uvid u bijedno stanje Kopta: »Ecclesiae nostrae, monasteria, 
monachi, orphani atque viduae nostrae pauperes sunt antique egeni. Dicta 
ecelesiae ruunt propter inopiam. Pauperes quoque injecti sunt in carce- 
res, propter tributa nihil possident, cruciantur angustianturque propter 
nomen Christi.« Sr. V. Buri. op. cit. Doc. 16. Str. 169. s. 

Patrijarini legati izjaviše u ime njegovo, da priznavaju Papu za 
namjesnika Kristova, za vrhovnog glavara katoličke crkve i za nasljed- 
nika sv. Petra, kome je Gospodin predao vlast vezati i odrješavati, te 
dodaše: »Kako je Petar bio glava apostola, kako je ova rimska crkva 
glava ostalih crkava, tako si Ti glava svih patrijara i svih vjernika, i 
tebi treba da svatko bude podložan; jer tko ne sluša tebe, ne sluša 
Krista, koji Te je izabrao. Zato Ti mi sada iskazujemo čast, štovanje i 
poslušnost, pa smo spremni učiniti sve ono, što nam od Boga poučen 
naložiš. Sulšajući tebe prihvatit ćemo, štogod nas budeš učio, i osudit 
ćemo, štogod budeš po riječi Gospodnjoj smatrao da osudimo. Znaj, da 
mi ovo govorimo ne drukčije nego sam patrijar, koji nas je ovamo po- 
slao. A kad se vratimo k patrijaru, on će s pukom svojim najradije iz- 
vršiti naloge, da se ovim dogovorom aleksandrijska crkva za uvijek 
spoji s rimskom vezom ljubavi."+ Sličnu je izjavu pismeno dao i Bar- 
sum, djakon patrijarške crkve sv. Marka u Aleksandriji, u ime aleksan- 
drijskog kommosa Ivana.11s 


Patrijarini legati predali su u Rimu svoje vjerodajnice. 
Nakon potrebnih pregovora biše egipatski legati pripušteni sve- 
čanoj sjednici kardinalskog zbora, gdje su se u ime patrijara 
odrekli krivovjerja i položili vjeroispovijest. Svečan čin obavio 
se dne 15. siječnja 1595. u papinoj palači u prisutnosti pape 
Klementa VIII., 24 kardinala, brojnih biskupa i svjetovnih ve- 
likaša (vojvoda Fridrik de Cesis, vojvoda Lotar de Poli i dr.). 
Abjuraciju i profesiju vjere pročitao je u arapskom jeziku 
Leonard Abel, biskup sidonski, a u latinskom tajnik kardinala 
Sv. Severine Julija Antuna Santori-a u prijevodu što ga je 
sačinio Silvije Antoniano, »magister Camerae Papae et secre- 
tarius Brevium Principum«. Iza toga poljubiše legati sveta 
evanđelja, koja su bila položena na jastuku od crvenog baršuna 
pred papom, te papine noge."“ 

Sada je trebalo, da patrijar lično potvrdi rad svojih legata. 
U tu svrhu vratiše se legati u Kairo. S njima je kao papin po- 
slanik pošao Jeronim Vecchietti, dok je već prije u 
Kairo došao njegov brat Ivan Krstitelj Vecchietti."" Patrijar 
pregleda spise, te radosna srca odobri sve. Patrijar sabere si- 
nodu u gradu Ebnub, u samostanu sv. mučenika Boktora, te u 


12 V. Buri, op. cit. Doc. 20. Str. 173. s. Izjavu potpisaše »Ego sa- 
cerdos Josephus, monachus monasterii S. Macarli, discipulus atque lega- 
tus dicti Patriarchae« i »Ego sacerdos Abdelmessia, monachus monaste- 
rii S. Macarii, discipulus atque legatus dicti Patriarchae«. 

uto On se potpisuje ovako: >Ego Barsum, Diaconus Eccleslae S. 
Marci Alexandriae, missus a Joanne, Commos Patriarchae Alexandrlae«. 
Sr. V. Buri, op. cit. Doc. 21. Str. 174. 

1 Opis svečanosti zabilježili su papinski tajnici. Tri ovakova opisa 
objelodanio je V. Buri, op. cit. Doc. 17, 18, 19. Str. 1T1. ss. Izvještaje o 
svečanosti sastaviše tajnici Anselmo Dandino, Nicola Antonelli i Alaleone. 

15 Braća Giovanni Battista Vecchietti i Girolamo Vecchietti bili su 
fiorentinski trgovci. Oni su boravili na Istoku radi svojih trgovačkih 
poslova, pa su usput bili podjedno i legati Sv. Stolice u vrijeme Grego- 
rija XIII. Siksta V. i Klementa VIII. Oni su radili mnogo i na samoj 
uniji. Pape se u svojim brevima izražavaju o njima vazda s mnogo 
hvale, pa se iz njih vidi, da su bili njihovi pouzdanici... Sr. V. Buri, op. 
cit. Str, 183. 

tri primjerka potpiše akt sjedinjenja, poslan iz Rima. Bilo je 
to u siječnju 1597. 


Akt sjedinjenja potpisaše: Bazilije, biskup grada Elfaien i Behna- 
saure; Atanazije, biskup grada Estre u gornjem Saidu, kommos Gabriel, 
kommos Josip, kommos Abdelmessia, kommos Mira, kommos Sleiman, 
Kommos Petar, kommos Marko kommos Jakob, prezbiter Georgije, pre- 
zbiter Abraham, prezbiter Ebaid, prezbiter Gabrijel, đakon Sleiman, đa- 
kon Teodor, đakon Izak, đakon Fkladije, đakon Georgije, đakon Ibrahim, 
đakon Jakob, Hasballach i Mancura, đakon Ilija,đakon Sleiman, đakon 
Mihael, đakon Surian, đakon Abdelsacid. — Spis su kasnije pregledali i 
potpisali pod drugim datumom Ivan Biblaui, Fadallach, Mansur, đakon 
Belnon, kommos Gabrijel, Naknadni potpisi učinjen; su pred Jeronimom 
Vecehietti. Akt sjedinjenja bio je sastavljen u tri primjerka: jedan za 
papu, jedan za Kairo, a jedan za Aleksandriju. Akt su vidirali Simon 
Bourellus, francuski konzul »pro sua Majestate christianissima«, Jero- 
nim i Ivan Krstitelj Vecchietto, te Benedikt de Nigro, sin Nikole Geno- 
veškoga.11a 

Uvod spisa je koptski, a nastavak arapski. Patrijar piše papi ra- 
dosno o sklopljenoj uniji te veli: »Već je sjedinjena aleksandrijska crkva 
s rimskom, sjedinio se ud sa glavom svojom: neka živi uvijek u jedin- 
stvu Oca, Sina i Duha Svetoga. Neka bude isključen iz zbora vjernika 
svaki, koji se ovomu protivi, neka bude proklet od Boga i ljudi i neka 
bude predan Sotoni, dok se ne opameti i ne vrati na put istine i života 
i obdržavanje ove ispovijesti vjere Kristove! Obećajem, zavjetujem se i 
prisižem, da ću ovu ispovijest cijelu i neoskvrnjenu sve do posljednjeg 
daha života uz Božju pomoć najstalnije držati i ispovijedati, i nastojati, 
da ju drže, uče i naviještaju i moji podložnici, i svi, koju su mojoj brizi 
povjereni. Tako mi pomogao Bog i ova sveta Evanđelja!«!i7 


Kad su iz Kaira došli novi legati, i to: Gabrijan, monah sa- 
mostana Elmharak, svećenik Gabrijan, monah samostana Elt- 
hari, te Barsum, arhiđakon crkve sv. Marka u Aleksandriji, 
održana je u papinskoj palači u Kvirinalu svečana sjednica, na 
kojoj legati pročitaše pismo patrijara Gabrijela, te u njegovo 
ime položiše vjeroispovijest u prisuću pape Klementa VIII., 
brojnih kardinala, biskupa i rimskoga puka dne 25. lipnja 
1597." 


ne Cijeli tečaj svečanosti, kao i cijeli tekst potvrde unijske vjero- 
hvale, pa se iz njih vidi, da su bili njihovi pouzdanici... Sr. V. Buri, op. 
cit. Doc. 24. Str. 180—187. 

u V. Buri, op. cit. Doc. 24. Str. 182. 

“s Pisma patrijara Gabrijela papi Klementu, jedno od siječnja 1597. 
bez naznake dana i drugo od 14. siječnja 1597. u latinskom i talijanskom 
prijevodu štampao je V. Buri, op. cit. Doc. 25, 26, 27 i 28. Str. 188—198. 
Posljednje pismo počima: >In nomine... Humilis Gabriel, servorum Chri- 
sti minimus et indignus, sed per misericordiam Dei ejusque incomprehen- 
sibilia judicia Patriarcha magnae civitatis Alexandriae; Sanetitati tuae 
salutem precst+r, peter spiritualis, pater Patrum et princeps principum, 
et maxime sacerdotum, pastor pastorum ...< a svršava: »Seriptum est 
in regione meridionali in civitate Ebnub, feria tertia beneđicta, nona 
mensis Thubae anno SS. MM., quorum benedictiones largiatur nobis Deus, 
Anno 1313, hoc est anno Domini 1597, 14. mensis Januarii«. — Imena 1e- 
gata se pišu dvojako. Sami se potpisaše na dekretu unije Gabrianus. La- 
tinsk; ih prevodilac piše Gabriel. 

Da se sklopljena unija utvrdi i uzdrži, osnuje papa Klement 
u Rimu posebni kolegij za Kopte pod imenom »Collegium 
Aegyptiacum«, da se u njemu uzgoje budući koptski mi- 
sionari. Zato pozva 7. listopada 1602. patrijara Gabrijela, neka 
pošalje u Rim nekoliko dječaka darovitih i iz dobrih obitelji. 
S njima neka pošalje dva ili tri koptska svećenika, vješta 
koptskom i arapskom jeziku, te koji poznaju nauku i znanost 
latinske crkve, da budu učitelji i odgojitelji djece. Za latinski i 
talijanski namjestit će papa svoje učitelje."" Koptski legati za- 
držani su u Rimu kao legati i dalje. Od ovih je Barsum stekao 
posebno povjerenje radi svoje svetosti i učenosti, te je postao: 
član papinog dvora (»domesticus noster et oculatus testis«). 
Međutim među legatima dođe do nesuglasica. Velika protekcija 
Barsuma uzbudi zavist u vođi koptske misije kommosu Ga- 
brianu ili Gabrijelu. Pod izlikom, da ide u Španiju, uteče iz 
Rima i pobjegne g. 1600. u Egipat. I tu učini ono, što je učinio 
Marko Eugenik efeški iza sklopljene unije s Grcima. Kommos 
Gabrijel el Moharraki stade buniti monahe i puk protiv sklop- 
ljene unije. Unija nije bila prekinuta, nu iza odlaska Gabrijela 
ne dođe više ni jedan Kopt u Rim. Sad su se u Rimu počeli 
bojati i Barsuma. No njemu ipak uspije ostati na papinom 
dvoru do smrti pape Klementa VIII. (1605). U listopadu vrati 
se Barsum u Egipat, i tu mu se zameće trag." 

God. 1603. umre koptski patrijar Gabrijel, a naslijedi ga 
patrijar Marko, 98. u nizu aleksandrijskih patrijara. Taj se 
s početka činio prijatelj unije. To se jasno vidi iz sačuvanih 
dokumenata." No već god. 1605. počeše u Rimu sumnjati o 


1 Ovu misao dao je papi sam patrijar Gabrijel u jednom listu, pi- 
sanom »die nona mensis Thubae anno 1313.« Sr. V. Buri, op. cit. Doc. 28. 
Str. 196. Papa Klement osnuje kolegij breveom od 7. X. 1602. Tu javlja: 
»Tamque collegium Aegyptiacum ereximus, in quo pueri vestri in saneto 
timore Dei educentur et bonis artibus ac disciplinis erudiantur«. Sr. Buri, 
op. cit. Doc. 12. Str. 159. s. 

120 Barsum je igrao važnu ulogu kod sklapanja unije, a možda isto 
takovu i kod raspada unije. Bio je arhiđakon crkve sv. Marka, nećak 
kommosa iz Aleksandrije. U prvoj misiji zastupao je svog strica. U 
drugoj samog patrijara. Da je u njega bilo diplomatske vještine, vidi se 
po tom, što je on bio član obiju misija, dok su druga dva legata mije- 
njana. Od g. 1579. do 1605. bio je u Rimu izložena osoba, pa je rješavao 
sve, što se ticalo Egipta. Papa Klement se o njemu izražavao vazda 
vrlo laskavo. On je bio »Cameriere segreto« i »Ambasciatore«. On je pod- 
jedno bio vrhovni poglavar samostana, što ga je Klement podigao za 
Fgipćane. — No za pape Pavla V. se Barsumov položaj izmijenio. Po- 
čele stizati tužbe na njega iz samog Egipta, da je čovjek sebičan, da si 
Želi steći što više novaca. To su mnijenje imali o njemu i venecijski 
trgovci. Radi pohlepe za novcem tuži ga i njegov bratić kommos Geor- 
gije iz Aleksandrije. Pomalo izgubi Barsum sve časti, a konačno ga papa 
Pavao V. otpusti iz Rima. Sr. V. Buri, op. cit. Str. 130. s. 

12t Novi patrijar Marko saopći svoj izbor papi Klementu VIII. po- 
niznim pismom od 19. VI. 1603. U listu daje papi najveće i najuzvišenije 
naslove: Pater Patrum, princeps principum, Pater spiritualis, Angelus 
luminosus, comprehensor omnis scientiae et doctrinae, illuminator mundi 

njegovim namjerama. Sad je došao na papinsku stolicu Pa - 
vao V. (1605.—1621.), pošalje u Kairo tri svoja legata, da na 
svoje oči ispitaju prilike. Bijahu to Jeronim a Castro Ferretto, 
generalni prokurator Kapucina, te braća Kapucini Feliks iz 
Macerate i Bernardin iz Appignana. Po njima pošalje papa 
preporučno pismo patrijaru Marku, njegovu tajniku, general- 
nom patrijar. vikaru i Georgiju, kommosu aleksandrijskom."? 
Medjutim ovo poslanstvo nije ni došlo u Kairo, jer su se pri- 
like naglo promijenile. 

Patrijar Marko pokazao se neprijateljem sjedinjenja, jer: 
je skinuo jednog biskupa i jednog svećenika, te postavio ski- 
zmatika. Zato se protiv njega stvorila jaka stranka monaha, 
koji su bili odani uniji. Iz lista kommosa Fadlalle, upravljenog 
na papu Pavla V. razabiremo, da su monasi bili nezadovoljni 
s patrijarom, jer nije htio prihvatiti rimsku vjeroispovijest. 
Stranka je bila tako ogorčena, da je odlučila svrgnuti »lupum 
rapacem« i izabrati takova, koji će imati u sebi strah Božji. 
Oporba se obrati na sultana i na francuskog konzula. Francuski 
je konzul na svoju ruku podupirao ovu stranku, Egipatski paša 
silom svrgne patrijara Marka, pošto ga je dao javno izbatinati, 
a onda ga pošalje u progonstvo. Izabran bude novi patrijar 
Ćiril“ Dne 28. listopada 1608. pošalje novi patrijar_ papi 


itd. Spominje uniju između rimske | aleksandrijske crkve i želi od svega 
srca, da se ta unija ljubavi i sloge uzdrži. Iz ovog lista, kao i iz listova 
kardinalu s. Georgii 1 francuskom kralju Henriku IV. vidi se, da je 
prve dvije godine bio iskreni prijatelj unije. Sr. V. Buri, op. cit. Doc. 
3T—39. Str. 211—221. 

122 Sva četiri pisma, datirana sa »Sexta Idus Aprilis 1606« nalaze se 
u djelu V. Burl.a, op. cit. Doc. 32—35. Str. 206—211. Papa šalje posla- 
nike u Kairo, da učvrste uniju i da prenesu darove (kalež i nekoliko sve- 
ćeničkih ruha) >Quibus etiam multa deđimus in mandatis, quae maxi- 
mum momentum habent ad conservandam communionem, quem nuper 
cum sancia Romana Ecclesia, omnium matre et magistra, inlistis«. 
(Str. 207). 

125 List Kommosa Fadlalle papi Pavlu V. u talijanskom prijevodu 
štampao je V. Burl, op. cit. Doc. 57. Str. 258. 

14 Sve pojedinosti saznajemo iz lista francuskog konzula u Egiptu 
od 19. III. 1610. Francuski je konzul po višem nalogu nastojao, da se 
Kopti vrate u krilo katoličke crkve. Kadgod bi došao u Kairo, pohodio bi 
patrijara Marka i gledao ga sklonuti, da se odreče skizme i vrati sjedi- 
njenju. No on osta tvrdokoran. Kad je g. 1609. bio u Kairu, dođoše 
k njemu (franc. konzulu) mnogi Kopti iz Damiette. predvođeni kommo- 
som Fadlalla i biskupom jeruzalemskim te se počeše tužiti na patrijara, 
da je svrgao čestitog jednog koptskog biskupa katolika, a postavio skl- 
zmatika. Konzul se zauzeo za prognanog biskupa, ali bez uspjeha. Bun- 
tovnici se obratiše na turskog pašu. I kon.ul učini oštre korake kod 
paše u prilog sjedinjenih Kopta. Paša je odlučio suditi po tursku. Izvede 
patrijara na trg, pa ga dade izbatinjati (100 udaraca po tijelu, 100 po 
nogama), a onda ga dađe zatvoriti. Paša odredi izbor novog patrijara. 
Viđeć; među Koptima dvije stranke, odredi paša novi način izbora. Na- 
piše na papirić dva imena, pa dede vući ceduljicu. Izvučena je ceđulja 
s imenom jednog dobrog starca iz samostana sv. Makarija, za koga je 
paša znao da je prijatelj unije. I taj bi potvrđen kao patrijar Ciril. Sr. 
V. Buri, op. cit. Doc. 50. Str. 244. 

Pavlu pismo, u kome se odriče svih istočnjačkih zabluda i ispo- 
vijeda pravu vjeru i izjavlja rimskoj Stolici poslušnost i sjedi- 
njenje.*" Pismo je poslao po O. Cesariju da Trino, kustosu 
Svete Zemlje (1603—1606). Francuski je konzul patrijara Ći- 
rila najtoplije preporučio Rimu kao čovjeka dobre volje. 

S patrijarom Čirilom kao da je sjedinjenje Kopta s Rimom 
i prestalo. Službeno se više u aktima ne govori o uniji s Kop- 
tima. Pojedini misionari rade dalje pojedinački. Prema tome 
je ova, s velikim trudom i s velikom ljubavlju zamišljena unija 
trajala tek oko 15 godina, ili najviše 55 godina, kako se razabire 
iz jednog izvještaja kapucina Ambrozija." 


15 Pismo patrijara Cirila datirano je 28. X. 1608. On piše među 
ostalim: »Hinc fit, quod... Ecclesiae catholicae tibique capiti adhaere- 
mus et sub auctoritate tua obedientissimi vivere ac mori volumus, illam 
spiritus unitatem servantes in pacis vinculo, quam a seriptis apostolicis 
admonemur«. Sr. V. Burl, op. cit. Doc, 49. Str. 242. 

iss Cetrdesct godina kasnije pisao je O. Ambrozije de Rennes, ka- 
pucin svojim poglavarima: »Misije se s velikim plodom obavljaju kod 
Kopta, koji su dosta poučljivi. Njihov patrijar, kako se zove biskup 
aleksandrijski, je čovjek jednostavan i dobar, dopušta našima, da slo- 
bodno opće s kršćanima i raspravljaju o vjeri. Po nedjeljama propovije- 
daju naši u njihovim crkvama u arapskom jeziku bez ikakova prigovora. 
Po gradovima oko samostana sv. Antonija i sv. Makarija (udaljenih od 
Kaira 12 ili 15 tisuća koračaja) se propovijeda, katekizira, slušaju se 
ispovijed; i vrše se druge službe misijske, ne bez velike koristi za duše, 
jer je naše ponašanje prema njima ponizno, blago, čedno, puno prijaznosti 
i ljubavi i jer se prilagođujemo njihovu načinu života, a u tom su oni 
nad svaku mjeru strogi«. Sr. P. Fredegando da Anversa, Analecta Ca- 
puecinorum, 1927. Str. 250. 


PRIKAZI, IZVJEŠTAJI, BILJEŽKE. 


VJERA I CRKVA PREMA RATU 
Stjepan Lugarec. 


Između raznih zala koja pritištu čovječanstvo izgleda da 
je najveće — rat. Cijela svjetska historija i nije drugo nego 
neprestani ratovi. Kulture što su ih razni narodi stvorili, uni- 
štavaju drugi narodi, a njih opet treći i tako to neprestano 
traje do danas. Kolikogod su ratovi prije Krista bili česti, toliko 
razorni i porazni nisu nikad bili kao danas. Čovječanstvo bi 
uistinu moralo biti prezahvalno onom tko bi mu pokazao zgodan 
način da se izbjegne ovom zlu. 

Krist je sigurno kao Otkupitelj ljudskog roda našao lijek i 
toj rani, Međutim današnje stanje u svijetu na prvi pogled to 
ničim ne pokazuje. Pače, čovjek bi rekao da je danas još i gore 
na zemlji nego prije dolaska Kristova. Tu činjenicu razumijemo 
samo uz primjedbu: da su narodi prije Krista štovali barem 
kakve takve bogove, ali kod današnjeg čovječanstva se javlja 
gdjegdje čak i strašna pomisao, da uništi i samu ideju Boga. 

Takvo zlo kao što je rat duboko utječe na ljudski život. 
Budući da smisao ljudskom životu može dati samo prava reli- 
gija, nastojat ćemo promotriti rat u svijetlu vjere i crkvene 
nauke. Pogledat ćemo najprije ukratko stanovište vjere o dopu- 
štenosti rata, njegovim uzrocima i posljedicama, te ćemo time 
ujedno imati polaznu točku za promatranje stava Crkve prema 
ratu, 


I. VJERA I RAT 


1. — U Novom Zavjetu ne čitamo nigdje ništa izričito na- 
pisano o ratu. Stoga moramo ispitati, da li objavljene istine 
barem uključno zabranjuju rat kao nešto u sebi zlo ili ga možda 
dopuštaju. Prije toga ćemo će obazreti na neka mišljenja. Ima 
ih koji tvrde, da je Krist apsolutno zabranio rat, tj. kao nešto 
u sebi zlo; tako da ratovati znači griješiti. Takvo je mišljenje 
na pr. zastupao L. Tolstoj. Imao je i prilično sljedbenika 
naročito u Americi. Već je u prvim kršćanskim vjekovima bilo 
zastupnika ovog mišljenja: tako Origen, Tertulijan, Laktan- 
cije." Svi se većinom pozivlju na ove tekstove Sv. Pisma: »A 
ia vam kažem, da se ne opirete zlu. Nego ako te tko udari po 
tvom desnom obrazu, pruži mu i drugi«;* ili na drugi tekst sv. 
Mateja: »Svi koji se hvataju mača, od mača će i poginuti«,)* a 


1 Georges Goyau, L'Eglise et la guerre. Paris (1934), str. 13. 
= Mt. 5, 38. 
s Mt, 26, 52. 

neki opet na sv. Pavla: »Ne osvećujte se sami, ljubezni, nego 
podajte mjesto srdžbi (Božjoj), jer je pisano: »Moja je osveta, 
ja ću je vratiti«.“ 

Međutim, iz Pavlovih se rijet bez komentara vidi, da se 
ovdje radi o ličnoj osveti, a ne o suzbijanju ili kažnjavanju ne- 
pravde ili o samoobrani. Također se riječi Kristove Petru: »Tko 
se mača hvata od mača će i poginuti«, ne smiju uzeti isključivo 
nego relativno. Ove riječi kažu samo to, da će svi koji bez po- 
trebe uzimaju mač i sami stradati. Ili kako tumači sv. Toma sa 
sv. Augustinom: »Onaj uzima mač, koji bez više (zakonite) 
vlasti ili bez zapovijedi ili dopuštenja ugrožava nečiji život«. 

Tekst kod sv. Mateja o neopiranju zlu se ne smije shvatiti 
kao da se tu radi o zabrani rata. To je više jedan savjet 
kršćanske savršenosti i zabrana lične osvete. Sv. Toma veli, da 
se ovo neopiranje zlu odnosi na pripravnost duše da je spremna 
ne opirati se i ne braniti se, ako je to potrebno." Sam je Krist 
pokazao da ovaj tekst ne treba doslovno uzeti odgovarajući 
sluzi velikog svećenika: »Ako sam zlo rekao, dokaži da je zlo; 
ako li pravo, zašto me biješ«." 

Stanovište vjere prema ratu vidi se jasno iz onih mjesta 
Sv. pisma, gdje se govori o vojničkom staležu. Na dotičnim se 
mjestima uopće ništa ne spominje o nedopuštenosti toga staleža, 
odnosno o zabrani rata. Ivan Krstitelj propovijedajući pokoru, 
samo ovo nalaže vojnicima: »Nikomu ne činite nasilja niti koga 
varajte i budite zadovoljni svojom plaćom«.“ Znamo, što više, 
da je Krist pohvalio čvrstu vjeru jednog časnika, a u Djelima 
Apostolskim čitamo da je sv. Petar pokrstio prvog poganina 
baš u osobi satnika Kornelija." Ništa se ne spominje da bi Kor- 
nelije radi krštenja morao napustiti vojničku službu. Iz ovog 
dosad vidimo barem to, da Krist nije odbacio rat kao predmet 
po svojoj biti loš. 

Još je jasnije u St. Z. izraženo, da rat ne samo što nije bio 
zabranjen, nego je izrično i naložen od Boga. Čitamo u knjizi 
Josuinoj: »Reče pak Gospodin Josui: ne boj se i ne plaši se. 
Uzmi sa sobom sve mnoštvo ratnika i dignuvši se uzađi na 
gradić Haj; evo predao sam u tvoje ruke njegovoga kralja i na- 
rod i grad i zemlju«." U Deut. opet govori Bog izabranom na- 
rodu: »Kad te uvede Gospodin Bog tvoj u zemlju u koju ćeš 
ući da je posjeduješ, razori pred tobom mnoge narode Heteje 
i Gerseje, Amoreje i Kananeje, Ferezeje, Heve i Jebuseje, se- 
dam naroda mnogo većih po broju nego si ti, i jačih od tebe; i 


4 Rim. 12, 19. 
5Sth22q40,a1 ad1 
*Sth22q40,a. 1, ad 2 
1 Iv 18, 28. 

#Ik 3,14 

* Mt gl. 8. 

30 Dj. Ap. gl. 10. 

11 Jos. 8, 1. 

njih predade tebi Gospodin Bog tvoj, progonit ćeš ih do uni- 
štenja«.'? 

Prema svemu ovomu možemo reći da naša sv. vjera ne 
odbacuje rat kao nešto u sebi zlo, nego ga dopušta. Drugo je 
pitanje: da li ga uvijek dopušta; o tom će biti riječ kasnije. 

2. Novo je pitanje: što kaže vjera o uzrocima rata? Da li 
ih ona poznaje? Je li im moguće izbjeći. Da nema 
grijeha, sigurno ne bi bilo rata. Da naši praroditelji nisu 
sagriješili, mi ne bi danas imali ni pojma o ovoj silnoj 
ratnoj tehnici, uništavanju života i kulture. — Bog u svojoj 
dobroti nije dozvolio da prvi grijeh odmah uništi prve ljude, 
nego im je obećav Spasitelja, koji će svladati i popraviti grijeh 
i njegove užasne posljedice. Krist je smrću na križu svladao 
moć sotone, s njime i moć grijeha; osnovao je Crkvu i njoj po- 
vjerio božansku nauku spasenja, tj. svladavanja grijeha. Tako 
nas uči Sv. pismo jedino sigurno vrelo o prvim tragovima 
grijeha. Čovjek je grijehom neposluha, odnosno  oho- 
losti, izgubio prvotnu milost i mimonaravne darove, a upoznao 
dobro koje je izgubio i zlo u koje je upao. Iza toga spoznanja 
biju čovjeka razna zla. Među prvim zlima bilo je ubojstvo 
Adamova sina Abela po starijem sinu Kainu. To je bio svoje 
vrsti prvi rat spomenut u Sv. pismu, dok ih se kasnije vrlo 
mnogo opisuje. 

Ratovi zapisani u Sv. pismu nisu zabilježeni bez svrhe. 
Svi su ti ratovi manje više oruđe u rukama Božje pravde, kojom 
kažnjava grijehe naroda i pojedinaca. Bog postupa s narodima, 
dozvolivši poredbu, kao majka s neposlušnim djetetom. Ona 
najprije s djetetom lijepo: opominje, obećaje, a kad to ne po- 
maže, uzima šibu. I rat nije ništa drugo do šiba koju Bog pušta 
na djecu svoju da bi ih od konačne propasti spasao. Samo radi 
primjera da navedem Knjigu Sudija, gdje na više mjesta či- 
tamo: »A sinovi Izraelovi činjahu zlo pred Gospodinom .. i 
Gospod ih preda u ruke... (Filistejima, Medijancima i sl. je 

Pronctrivši tako uzroke rata u svijetlu vjere, već smo na- 
tuknuli, da ima vjera sredstva da se izbjegne ratu. Ako je 
grijeh uzrok ratu, treba se čuvati grijeha pa ne će biti ratova. 
Ali moderno čovječanstvo ne će živjeti po načelima Kristova 
evanđelja Ono samo sebi izdaje zakone, koje poštuje jedino 
ako mu pogoduju. 

Prema nauci naše vjere rat nije u sebi zao. Zato može po- 
stojati rat koji nije uopće zao; isto tako u svakom ratu ima 
barem nešto dobra. Veli se ipak za svaki rat, da je veliko zlo, 
jer i njega prosuđujemo po načelu: bonum ex integra causa, 
malum ex quocumque defectu, 

Uistinu, nedokučivi su putovi Božji kojima On hoće čo- 
vjeka dobru privesti te i ratove upravlja na njegovo spasenje. 


12 Deut 7, 1 sl 
WN. mj. str. 156, 157; Knj. Sudija: gl. 2, 3, 4, 6. 

»Kao što uzburkano jezero izbacuje iz sebe svaku nečist, tako 
i čovjek velikim događajima potresen, baca redovno iz sebe 
sve što je nakazno, nedostojno, trulo. I kao što je onda iza bure 
u mirnom jezeru moguće ogledati i mjesec i zvijezde i sitne 
ribice kako se u njima ljeskaju, tako i u buri života, kao vatrom 
očišćena sja ljudska duša nakićena svim krepostima.«'“ 

3. — Današnji ratovi, što su drugo nego kušnja pojedinim 
narodima? Oni pokazuju koliko je zdravih snaga u pojedinom 
narodu. Francuska je istom poslije poraza upoznala svoju naj- 
veću ne same političku, nego još više svoju moralnu slabost. 
Ali upravo ta zdrava spoznaja najmjerodavnijih lica donijet 
će, vjerojatno, spas Francuskoj. Svjetski je rat, uza sve svoje 
razorno i zatorno djelovanje, imao i nekih pozitivnih vrijed- 
nosti. Mnogi ljudi koji su prije svakojako živjeli, potaknuti 
ratnim grozotama, uredili su svoje račune s Bogom. Evo kako 
dr. Barac 1915. tješi pučanstvo, koje sa zebnjom danomice 
očekuje izvješća s ratišta: »Jedna od veličajnih dobrih poslje- 
dica ov«. teške nesreće za kulturno čovječanstvo bit će ipak 
možda ta, te se usred strahovite pogibli otvore oči mnogim 
zaslijepljenima, velikim i malim ljudima, te srce i duša njihova 
oćuti toplinu rose nebeskih milosti«. Na drugom opet mjestu 
zakljućuje: »Mi konstatujemo samo ovo: za ovog rata (svjet- 
skog) izbila je vjera tolikom snagom, da je svojom veličajnom 
pojavom zadivila svijet. Tu činjenicu pogtovo kad se poredi sa 
zamriom religioznom svijesti konca XIX. i početka XX. vijeka, 
ne može nitko poreći. Da je još i sada ostalo dosta nevjere, a i 
vjera da u vjernika nije jošte i posvuda prožela čitavo prak- 
tično življenje pojedinaca — ne obara gornje činjenice, kao ni 
izuzetak pravila, kao ni sjena svijetlo, kao ni noć dana«. 

Rat, prema tome pruža i nešto pozitivno vjeri; on je učvr- 
šćuje kod kojih postoji, a budi je kod kojih je zamrla. No još 
uvijek ostaje niskih duša, koje su u sebi uništile svaku pleme- 
nitu misao, koje u vrijeme rata nalaze još više prilika za svoje 
izživljavanje. Takve ljude ratne strahote samo još više potiču, 
da se naužiju svega, dok je u njima života. Na takvima se ta- 
kođer obistinjuje da »rat, kao i svaki veliki događaj, djeluje 
na svakog pojedinca na svoj način, često i zlo«.'7 

Možemo konačno reći, da vjera vidi u ratu jedno veliko 
zlo, ali ipak ne takovo koje bi samo uništavalo vjeru. Ona 
promatra rat kao jedan događaj, kojim nas Bog hoće vrlo 
ozbiljno potsjetiti na nestalnost i kratkotrajnost našeg života, 
odnosno prinukati nas da svoj život usmjerimo prema Najvišoj 
svrsi. 

Kao zaključak neka bude to: Vjera ima lijek koji može iz- 
brisati s lica zemlje sve ratne strahote; samo je do ljudi hoće 


te Dr. Fran Barac, Rati vjera, Zagreb (1916), str. 11 
".N. mj. str. 23, 27, 28. 

li ga uzimati. Prema tome, hoćemo li manje zla na svijetu, 
moramo više upotrebljavati sredstva koja nam pruža sv. vjera: 
uništiti uzroke rata, tj. grijeh. 


II. CRKVA I RAT 

»Rat nije od jučer nego je star kao i čovjek. Neće nam 
stoga biti ni najmanje čudno, da se Crkva vrlo brzo morala 
opredijeliti i teorijski i praktički, odrediti svoje stanovište 
prema ratu«' tako piše dr. Grimm u »Životu« 1935. Nas za- 
nima povijesni razvitak ovog pitanja, koji će nam pokazati, 
da je Crkva unijela u život međunarodno pravo; s druge strane 
da sama radi svoje nauke nije nikad vodila rata, nego je bila 
kao i danas zagovarateljica mira, 

1. Nauk o ratu od Crkve priznat. 

Prvi kršćanski vjekovi pokazuju, da im vjera nije branila 
ratovanja, jer kako apologetski pisci i povjesničari spominju, 
mnogo je kršćana služilo u carskoj vojsci. Prema Euzebiju su 
upravo kršćanski vojnici bili prvi pogađani carskim ediktima o 
progonu i umirali kao junaci (martyres). 

Kad je Konstantin »po božanskom nadahnuću pravednim 
ratom osvetio državu« (natpis na Konstantinovom slavoluku) i 
Crkva je mogla slobodnije govoriti. Sv. Atanazije je zabranjivao 
ubojstvo, ali je dopuštao, da je zakonito i vrijedno poštovanja 
suzbijanje neprijatelja. Bazilije u svakom slučaju niječe dopu- 
štenost ubojstva. Sv. Ambrozije je opet istakao, da je Crkva 
neko mjerilo pravednosti. Sv. Augustin bez daljnjega dopušta 
vojnički stalež, a ispitivao je također potrebne uvjete, da se 
može navjestiti i ući u rat. Prema njemu ima vladar u dva 
slučaja pravo stupiti u rat: 1. ako Bog to odredi kao u St. Z. 
ili 2. ako se radi o naknadi štete, suzbijanju nasilja, osveti 
pravde. Još je dvije stvari Augustin istakao: 1. da se neprija- 
telja ne smije upropastiti bez nužde, 2. da je svrha rata mir.* 
To je posve nov nauk za ondašnje vladare, jer njima nije 
svrha rata bila mir, nego proširenje svog teritorija; dovoljan 
razlog rata im je bila težnja za slavom. U >»Božjoj državi« 
Augustin piše: »Krasno i po istini odgovori jedan uhvaćeni gu- 
sar Alexandru -— onome Velikomu. Kad je naime taj kralj 
pitao čovjeka, što mu pade na um, te harači morem, odvrati 
otvoreno s prkosom: Što i tebi, kad cijelim svijetom. Ali, jer 
ia to činim na maloj lađici, krste me razbojnikom; a tebe, jer 
s velikim brodovljem, vladarom«.“ Tako je Augustin prvi 
naučno zahtijevao, da se i u međunarodnim odnosima poštuje 
pravda. 


1 Život br. 5. Zagreb 1935, str. 196. 
2 G. G. nav. dj. str. 12. 
s G.G., nav. dj. str. 16—21. 
4 Rac-Lasman, Izbor iz stare književnosti kršćanske, Zgb (1917), 
str. 256. 
Bogoslovska Smotra 15. 15 

Kasniji se vjekovi oslanjaju u pitanju rata na Augustinovu 
nauku. Razrađuju i primjenjuju njegovu nauku Izidor Sevilj- 
ski, papa Nikola I, pa Gracijanov Dekret sastavljen negdje u 
XII. stoljeću. U njem se u više kanona govori o ratu, a među 
ostalim obrađeno je i pitanje da li je kleru dozvoljeno ratovati.* 
Sv. Toma to pitanje ovako zaključuje: »Budući da ratna vježba- 
nja odvraćaju čovjeka veoma od razmišljanja o božanskim stva- 
rima i (jer) su usmjerena prolijevanju ljudske krvi, nikako nije 
dopušteno klericima i duhovnim osobama ratovati osim u času 
nužde«. U daljnim izvodima zabranjuje da svećenici prolijevaju 
krv, a dopušta da prisustvuju bojevima kao dušobrižnici, od- 
nosno i da vode svjetovnjake u pravednom ratu radi općeg 
dobra. »Nije im naime zabranjeno ratovati, jer bi bio grijeh, 
nego jer takovo zanimanje nije prikladno njihovim osobama«. 

Još je interesantnije što sv. Toma, produbivši nauku sv. 
Augustina, traži za pravedan rat. To su tri stvari: 1. da ga na- 
vjesti najviša javna vlast tj. koja nema nad sobom više 
vlasti da bi joj se morala pokoravati. 2. da bude pravedan 
uzrok navještaja i 3. da bude pravedna nakana, tj. 
ne zbog lakomstva, slave, želje za osvetom itd. Zato veli: »Rat, 
poduzet za obranu države i za opće dobro od onoga komu je 
povjerena uprava nekog kraja, ako je vođen ispravnom naka- 
nom nije nikako grješan; drukčije pak ratovati je nedopu- 
šteno«." Međutim, Toma i Augustin nisu potpuno razvili nauku 
o ratu. Oni su dali samo dobar temelj na kojem se dalje gradilo. 

Kad su Portugalci, a kasnije Španjolci zaposjedali novo- 
otkrivene zemlje, uvijek su tražili od više papa da im ratifici- 
raju njihovo pravo na dotične posjede. Kad su tako Španjolci 
zaposjeli Ameriku, počeli su neki opravdavati to gospodstvo. 
Tvrdili su, da je Karlo V. time što je car, ujedno i gospodar 
indijanaca, jer da pojam car znači gospodar svijeta, Protiv te 
nauke istupio je odvažno dominikanac Franjo de Victoria. 
Protiv onih koji su se pozivali na papinsku bulu, ustvrdio je, 
da ni papa nema drugog prava na Indijance, nego jedino s mi- 
sionskog gledišta. Prema tome je papa samo misionarenje do- 
zvolio Španjolcima, a drugo im nije mogao dopustiti (»nemo 
dat quod non habet«). Španjolci su u Americi, kaže Victoria, 
jer su bili jači. jer su radili osvajalački. Tim je ujedno zabacio 
mišljenje onih koji su tvrdili, da je rat protiv nevjernika uvijek 
dozvoljen. Po njemu različnost religija nije dovoljan razlog za 
rat. Želja za novim teritorijem, slava ili kakvi vladarevi inte- 
resi, ne mogu biti uzroci pravednog rata. Victoria kaže, da je 
pravedan rat jedino onaj, koji kažnjava nasilje pravu. Nado- 
dao je još, da nije svako nasilje dovoljno za navještaj rata. On 
je nabrojio sedam zakonitih i dovoljnih za navještaj rata bar- 


5 Dictionnaire de Theol. Cath., XIIed. Paris (1925), kod Guerre 
str. 1918. 
*Sth2.2q40,a1ia.2 

barima, ali nijedan od ovih ne opravdava čin Španjolaca na 
američkom tlu. Mnogo je isticao, kako treba paziti na razne 
okolnosti da ne bude rat nepravedan s koje strane. Specijalno 
je naglasio, da se ni u ratu protiv Turaka ne smiju ubijati žene 
i djeca pod izlikom, da će se i oni kasnije tući s kršćanima. 
Imajući u vidu teške posljedice rata govorio je, da kazna mora 
biti proporcionalna pogrešci, da se ne bi kome nanijelo više 
štete nego je potrebno; to bi također bila nepravda. 

Victoria je uistinu imao posve moderan pojam međuna- 
rodnih odnosa. Zato je on i mogao prvi dati definiciju među- 
narodnog prava zgodno zamijenivši u definiciji prava naroda 
iz Justinijanovog Zakonika riječ »ljudima« sa »narodima«. 
Prema tome njegova definicija glasi: Pravo naroda je 
skup pravila koje je prirodni razum ustano- 
vio među narodima. Zbog ove sretne zamjene nazvao 
ga je G. Goyau »kumom« međunarodnog prava.? 

Pitanje rata još je više razradio isusovac F. Suarez. U 
svojoj raspravi De Charitate kaže: Rat po sebi niti je zao niti 
kršćanima zabranjen. »Nigdje pak pravedan rat nije zabra- 
njen; pače obranbeni rat ne samo da je dopušten, nego kadšto 
zapovijeđen zbog prava vlastite obrane. Navalni pak može biti 
također pošten i nuždan, kako se vidi iz Sv. pisma i Otaca; to 
je naime državi često nužno da odbije nepravde i prisili ne- 
prijatelje, prema tome za čuvanje mira u državi«. U pogledu 
uvjeta koji se traže za pravedan rat, slaže se uglavnom sa sv. 
Tomom, samo što neke stvari opširnije obrazlaže. Kad već 
postoji uzrok ratu tj. nanešena je teška nepravda, treba još 
uvijek pokušati kakvo drugo rješenje. Zato je prije samog 
rata dužan vladar neprijatelja upozoriti na uzrok rata i zahtije- 
vati odštetu. Ako se neprijatelj ne odazove, smije se započeti rat. 
Nije dopušteno (kaže on)ni za vrijeme rata ubijati nevine: djecu, 
žene, starce i nesposobne, jer ubiti nevinog je po sebi zlo. Ipak 
se može ubiti i nevine ako je to nužno za pobjedu. U takvom 
naime slučaju nije namjeravano ubijanje nevinih, nego tek 
pripušteno. Kad se na pr. vojnici u obrani grada izmiješaju 
s građanstvom, tad nužno stradaju i nevini. Nadalje, vojnici ne 
smiju bez dozvole zapovjednika plijeniti, ali pobjednik smije 
plijenom namiriti svoju štetu. Suarez (kao i Toma) dopušta u 
ratu upi trebu zasjeda i ratnih varki, ali ne laži i kršenja za- 
dane riječi." Još su i drugi neki izvodi Suarezove nauke o ratu 
ostali sve do danas nepromijenjeni, ali ovdje nije moguće sve 
to iznijeti. 

Budući da je pravo naroda zapravo pozitivni ljudski zakon, 
uveden većinom običajem, došao je Suarez na zgodnu ideju. 
G. Goyau je to ovako iznio: »Ljudi, kaže on u drugoj knjizi 
svojih De Legibus, su mogli ustanoviti jedan drugi način kazne 


7G. Goyau, nav. dj. str. 125—141. 
* Suarez: De Charitate XIII t. XII ed. Migne (1861), str. 1179 sl. 

nego je rat. Mogućnost kažnjavanja i davanja zadovoljštine za 
nepravdu mogli su povjeriti jednoj trećoj vlasti davši joj pri- 
silnu moć. Svakako je sadašnji način, budući je usvojen obi- 
čajem kao najlakši i najprikladniji po naravi, pravedan, jer 
nitko nema pravo da mu se odupre. »Osim toga izgleda da 
Suarez obvezuje neprijateljske vladare, ako je neizvjesno pravo 
jedne i druge strane, da se obrate na neko sudište, a da ne 
zameću rata«. Već je dominikanac Soto govorio, da može 
biti malo pravednih ratova među kršćanima, jer je papa tu, da 
rješava svađe. Suarez sa svoje strane primjećuje, da bi vladari 
bili krivi, ako bi se pobili zbog takve stvari, gdje se papa ni- 
kako ne bi usudio intervenirati; oni bi bili krivi i obvezani na 
zadovoljštinu, ako bi usprkos papine zapovijedi ratovali«." Iz 
ovog vidimo, da je Suarez ne samo svestrano obradio pitanje 
rata, nego još više, istakao je mogućnost rješenja međunarodnih 
problema na jedan mnogo čovječanskiji način nego što je rat. 

U tom smjeru, naime da se međunarodni problemi ne rje- 
šavaju ratom mnogo su u XIX. vijeku radili: Saint-Simon, 
isusovac P, Taparelli i engleski protestant David _Ur- 
quhart.Saint-Simon je napisao knjigu pod naslovom »Reor- 
ganizacija evropskog društva ili nužda i sredstva da se sakupe 
narodi Evrope u jedno političko tijelo, čuvajući svakom njegovu 
nacionalnu neovisnost«.“* U predgovoru te knjige upozoravao 
je političke prvake tadašnje Evrope na srednji vijek, gdje je 
Crkva držala političku ravnotežu. Tražio je izlaz iz mnogo- 
brojnih ratova koji su se tad pojavljivali radi ambicije pojedinih 
nacija. 

Isusovac P. Taparelli dokazivao je korisnost jednog na- 
rodnog saveza: Kao što obitelj ne upropašćuje svoje domaće 
slobode pripojenjem građanskoj zajednici, tako niti narod ne 
upropašćuje svoje slobode ako sačinjava dio narodnoga društva. 
U takvom će, kaže dalje, društvu također vladati više pravo 
nego sila, a rat je moguć samo između jednog naroda koji 
narušava red i narodnog autoriteta uz koji su svi ostali udru- 
ženi narodi. No jasno je, da takve borbe ne će poduzimati ni- 
jedan narod, jer nema nade u pobjedu. Tako će ujedinjene 
nacije raditi za opće dobro međunarodnog društva, braneći 
slabije od jačih. Uvjeren je, da će biti osnovano neko opće 
međunarodno savezno sudište koje će zamijeniti ondašnje na- 
čine rješavanja sporova preko kongresa, pregovaranja i sl. 

Protestant Urquhart je smatrao Crkvu najkompetentnijom 
da govori o međunarodnom pravu i zakonima. Radio je na tom, 
da se to pitanje pretrese na Vatikanskom koncilu, ali nije do- 
spjelo na dnevni red zbog prekinuća. Velika je njegova zasluga 
u tom što je mnogo pridonio, da je papinstvo opet pozvano, da 
rješava međunarodne probleme. Moramo s druge strane istaći, 


* Goyau, nav. dj. str. 149—152. 
9 Goyau, nav. dj. str. 193, 205. 

da je Crkva prihvaćala mišljenja i rad ovih ljudi. Tako je Tapa- 
relli bio profesor u Rimu, znači cijenjen od Crkve, a za 
Urquharta i njegov nauk se mnogo interesirao sam pape 
Pio IX. 

Današnji nauk Crkve o ratu gotovo je isti kao i nauk 
skolastika, jedino su neke pojedinosti točnije izrađene i pri- 
mijenjene na današnje doba. Rat je sve do najnovijeg vremena 
definirao kao međusobna borba dviju država. Dr. Barac nepot- 
puno nepravedan rat označuje: zločinom mnoštva protiv mno- 
štvu," jer se ta ista definicija može reći o buni (seditio). Danas 
definiraju rat kao »oružani sukob dvaju ili više međusobno 
nezavisnih ili suverenih neprijatelja, izazvan od javne vlasti 
radi dobra ne pojedinčeva nego cijele zajednice«'* Noldin 
kaže: Rat je borba mnoštva s izvanjskim mnoštvom poduzeta 
od javne vlasti zbog općeg dobra."* Ističe se borba s izvanjskim 
mnoštvom, jer se time rat razlikuje od bune, građanskog rata 
i revolucije. 

Kardinal Rampolla, odgovarajući u ime Leona XIII. ruskoj 
vladi na neka pitanja o miru, piše i ovo: »Manjka u među- 
narodnom društvu država sistem legalnih i moralnih sredstava, 
sposobnih da omoguće svakomu da dođe do svojih prava. Ne 
preostaje tada drugo nego uteći se neposredno sili. Tu je izvor 
natjecanju država u razvijanju njihove vojničke moći. Na- 
suprot jednom tako pogubnom stanju stvari pojavljuje se 
institucija posredovanja i sudišta kao najpotrebnije sredstvo. 
Ona odgovara u svakom pogledu nastojanjima Sv. Stolice«."“ 
Ako hoćemo govoriti o dopuštenosti rata moramo svakako pri- 
paziti na slijedeće: Ako postoji obvezatna ustanova kakvu spo- 
minje kardinal Rampolla, nedopušten je svaki rat, makar su 
niže navedeni uvjeti ispunjeni. Ustanova, naime, ima dužnost 
i mogućnost da stvar pravedno riješi. Kad ne postoji takova 
ustanova, dopušten je rat, ako su ispunjeni ovi uvjeti: 1. da 
ga navješćuje zakonita najviša politička vlast. To znači vlast 
koja nije ovisna ni o kojoj drugoj vlasti u vremenitim stva- 
rima. Po prirodnom pravu ta vlast sama zastupa svoje interese 
i brani prava, jer nema nad sobom suca na kojeg bi se obratila;"" 
2. da bude uzrok rata opravdan (pravedan i težak), tj. da po- 
pravak sa nanesene nepravde bude barem razmjeran štetom, 
koja bi ratom nastala za državu; 3. ako je navalni rat da je 
pravo na rat moralno sigurno, jer bi inače bila pogibao da se 
učini nepravda. Ako je s obe strane vjerojatnost, treba se po- 
koriti sudu nekog trećeg; 4. da nepravdu nije moguće nikojim 
drugim putem ukloniti nego ratom, a postoji nada u pobjedu. 


u Dr. F.B. nav. dj. str. 5. 
12 Dr. Grimm, Život 1935, str. 197. 

13 H. Noldin, De praeceptis, ed. 25 Oeniponte (1938), str. 337. 
u«G.Goyau, nav. dj. str. 229. 

Nadalje treba paziti, da se ne nanosi nepravda već za trajanja 
rata. Nije naime dopušteno nanijeti neprijatelju ratom više 
štete, nego je nužno za pobjedu, odnosno za popravak nepravde. 
Također i za vrijeme rata treba poštivati prirodno i međuna- 
rodno pravo. Dakle treba paziti na sredstva koja se upotreblja- 
vaju, zatim na trajanje rata i na pravednost uvjeta za mir kad 
nestane uzrok ratu. Dobro je lani istaknuo Pio XII. u alokuciji 
prigodom svog imendana, aludirajući na sadašnje ratne prilike: 
»Pravo i pravičnost traže, da se s okupiranim postupa onako, 
kako bi okupatorska vlast željela, da se u sličnom slučaju po- 
stupa s njezinim sunarodnjacima.«'* 

Na što su vojnici obvezani za vrijeme rata? Ako su si- 
gurni da je rat nepravedan, ne smiju ubijati protivnike; ako 
mogu neka pobjegnu. Ako sumnjaju u pravednost rata a 
pod zapovjedništvom su, neka se bore; tko još nije pod zapo- 
vjedništvom, a sumnja, ne smije se boriti barem u navalnom 
ratu, dok je za obranbeni dosta vjerojatnost, da je pravedan. Ni 
u pravednom ratu po međunarodnom pravu ne smiju vojnici 
robiti ni mrtve vojnike ni naselja." 

Time smo uglavnom promotrili što je Crkva učila i što da- 
nas uči u pogledu rata. Bit će zanimljivo vidjeti kako je taj 
nauk provodila u životu. 


2. Praksa Crkve. 


Sv. Jakob u svojoj poslanici piše: »Odakle ratovi i odakle 
borbe među vama? Ne otuda li, od naslada vaših, koje vojuju u 
vašim udima? Želite i nemate, ubijate i zavidite, i ne možete 
postići« (Jak 4, 1). Svima je poznato da se uprav Crkva najviše 
bori protiv ovih strasti koje sv. Jakob nabraja kao uzroke ra- 
tova. Crkva je uvijek svojim vjernicima preporučivala susdržlji- 
vost, a mnogi nosioci crkvene vlasti odlikovali su se svetošću. 
Crkva nije uzvišenu nauku Kristovu nikad širila ratom. »Ona 
nije nikada ratovala zbog pitanja nauke. Nikad se nije slagala 
da se oružjem sili heretike ili nevjernike da se obrate, Ratovi 
poduzeti od vladara protiv heretika bijahu motivirani više stva- 
rima političkog reda ili željom da zakonito stave u red kršitelje: 
javnog mira, jer su često stanoviti heretici kao arijski Goti, 
donatisti, albingenzi itd. činili prava razbojstva.«'* 

Crkva je došla tokom historije do malo većeg političkog 
ugleda istom za seobe naroda. Njezin ugled se povećao kad su 
pape došli u vezu s franačkim vladarima. Otada je Crkva vršila 
znatan utjecaj na vladare koji su od papa tražili carsku krunu, 
a oni su za uzvrat obećali štititi Crkvu, njezine posjede i usta- 
nove. Iza smrti Karla Velikoga carstvo se pomalo uzdrmalo, a: 
feudalna se gospoda stala međusobno progoniti. Kad su tađ 


14 Katolički List, 6. VI. 1940, str. 220. 
17 Noldin, nav. dj. str. 339. 
#8 D. T.C,, str. 1918. 

mnogi posizali za crkvenim dobrima, Crkva se od njih branila 
crkvenim oružjem: prijetnjom ili kaznom izopćenja, Istim su 
oružjem stali biskupi zaštićivati mirni narod i njegova imanja 
od nasilnika. Tako su stanovite mjere poduzeli, uz druge, bi- 
skupi na provincijalnom koncilu u Puyu t. zv. zakonom »charta 
de treuga et pace«. 

Pod vodstvom i nadzorom biskupa stvorena su u raznim 
pokrajinama društva mira. Članovi tih društava bi se zakleli 
na moćima svetaca, da će čuvati mir (pax Dei, paix de Dieu). 
K tome su biskupi kao propovjednici mira, odredili neka mjesta 
gdje se ne smije nikad ratovati (t. zv. utočišta, asyli). Takva su 
mjesta crkve, groblja, samostani, gdje su postavljeni križevi. 
Stanovite osobe su također izuzete od ratovanja: svećenstvo i 
redovništvo, pustinjaci i putnici, seljaci koji su obrađivali polja 
za opće dobro. 

»Mir Božji« (treuga Dei) nije po svom porijetlu ništa drugo 
nego sankcija nedjeljnog počinka. G. Goyau kaže, da je to druga 
pobuda srednjevjekovne Crkve u pravu naroda. Zabranjivao 
je svako baratanje oružjem u nedjelju. Kasnije su biskupi pro- 
tegnuli ovu zabranu na sve dane od srijede na veče do pone- 
Ojeljak ujutro, Ovako su se izrazili: »Mi smo posvetili Bogu 
četvrtak zbog uzašašća Kristova (drugi kažu: zbog ustanove 
Fuharistije), petak na uspomenu muke, subotu obzirom na Nje- 
gov ukop i nedjelju zbog uskrsnuća, tako da u ove dane ne će 
biti potreba držati kakvi vojni pohod, i nitko ne će strahovati 
od svoga neprijatelja.«" 

Konačno je zabranjeno ratovati u Adventu i Korizmi, a 
zatim od prosnih dana do duhovske oktave. Posebno su bile 
također posvećene sve Gospodnje svetkovine, Majke Božje, apo- 
stola i nekih drugih svetaca; zatim vigilije, kvatreni dani itd. 
vice, putnike od raznih napadača, a naročito da sudjeluje u kri- 
žarskim vojnama protiv Turaka. Crkva bi novom vitezu blago- 
slivljala mač i njega samoga: »O, Bože, Ti nisi dopustio na 
zemlji upotrebu mača osim za suzdržavanje zloće pokvarenih i 
za obranu pravednosti. Učini dakle, da se Tvoj novi vitez nikada 
ne služi ovim mačem da povrijedi nepravedno ma bilo koga; 
nego neka se služi njim uvijek za obranu svega što je na zemlji 
pravedno i pravo.« Viteštvo se s vremenom vrlo iskvarilo, te 
postalo skup razbojničkih banda. Tako su se naročito iskazali 
svojim »viteštvom« na četvrtoj križarskoj vojni, te ih je Inocent 
II. bio prisiljen izopćiti. K tome su se stali baviti turnirskim 
igrama koje je Crkvi ipak uspjelo dokinuti, uskraćujući ubije- 
nima u tim borbama crkveni ukop. 

Uz svjetovno viteštvo osnovani su i viteški redovi 
koji su se brinuli za hodočasnike u Svetoj Zemlji, naročito za 
opskrbu i sigurnost putnika. ma 
o iš 


9 G. G., nav. dj. str. 40, 55, 56. 
20 G. G., nav. dj. str. 68. 

Kako je za vrijeme križarskih ratova oružana sila i pre- 
često došla do izražaja, sveti je Franjo osnovavši Treći Red za- 
branio članovima da nose ubojito oružje. No, jer su tako članovi 
došli u sukob sa svojom feudalnom gospodom, posredovali su 
pape i zgodnim zakonima zaštitili Tercijare; tako su i na ovaj 
način potpomogli mirovnu akciju. 

Crkva je sa svakim narodom koji joj je bio na dohvatu 
nastojala odmah doći u vezu. Tako se već u VII. stoljeću spo- 
minje mirovni ugovor između pape Agatona i Hrvata, kojim se 
naš narod obvezao da ne će voditi osvajalačkih ratova. Papa će 
se za uzvrat moliti za Hrvate da ih Bog štiti i sv. Petar zago- 
vara ako bi tko njih napao. Poznato je da su srednjevjekovna 
kraljevstva bila kao u nekom vazalskom odnosu prema Sv. Sto- 
lici. Tako se u knjizi daća (Liber Censuum) spominju Poljska, 
obje Sicilije, Španija, Danska, Češka, Engleska, Kijev, Hrvatska, 
Aragon, Portugal. Razumljivo je, da je u tim zemljama papa 
imao znatan utjecaj, ne toliko zbog feudalnog prava, nego zbog 
prava kojim rasuđuje grijeh. Ovaj rad Crkve u srednjem vijeku 
na poštivanju prava i smirivanju naroda priznali su mnogi 
umovi pa i August Comte. U svojoj knjizi »Cours de philosophie 
positive« izjavljuje »duboko udivljenje, kojim ga je već dugo 
vremena proželo cijelo njegovo filozofsko razmišljanje za opće- 
niti uređaj katoličkoga sistema u srednjem vijeku u kojem će 
trebati sve to više gledati pravo političko remek-djelo ljudske 
mudrosti.« A Saint-Simon piše u svojoj knjizi »De la reorga- 
nisation«: Rimska religija prakticirana po cijeloj Evropi bila je 
pasivna veza evropskog društva; rimsko svećenstvo bilo je u 
njoj aktivna veza. ... Svojom vlašću koju je mišljenje diglo 
iznad vlasti kraljeva, oni su zauzdavali nacionalne ambicije; 
svojom politikom držali su ravnotežu Evrope, tada spasonosnu, 
a koja je zatim postala strašna kad je se domogao narod.«* 

Bilo je u XV. i XVI. vijeku papa koji zaista nisu mogli biti 
mirovni posrednici. Neki su od njih sami često ratovali, tako 
se na pr. za Julija II. govorilo, da je više kapetan nego sveće- 
nik; s druge je strane jak udarac papinskom ugledu zadala re- 
formacija. Ipak je i u tim vjekovima stav Crkve prema pravu 
jasan. Kad su Španjolci iza zauzeća Amerike stali tvrditi da su 
Indijanci rođeni za ropstvo, diže se u ime vjere Le Casas: »Naša 
religija je religija jednakosti, ona se priljubljuje svakom 
ustavu, ona pristaje uz svaku naciju; ne oduzima nikome slo- 
bode niti sili poglavare da je skuči u ropstvo pod izlikom da pri- 
roda tako traži ili da to želi biskup«. Kad to nije pomoglo po- 
novi javno istu ideju nekoliko godina kasnije Pavao III. Njemu 
je jasno, da Indijanci zato što ne poznaju Kristovu vjeru, ne 
moraju biti lišeni slobode i svojih dobara; oni su ljudi kao i mi. 
Posredovanjem istoga pape došlo je do mira između Franje I. 


2. Dr. Grimm, Život, str. 207; G. Goyau, nav. dj. str. 85. 
2 G. G., nav. dj. str. 194/5. 


Prikazi, izvještaji, bilješke. 225 


i Karla V. Ugled Sv. Stolice se u to vrijeme naročito diže na 
ruskom dvoru, te su stalno podržavane međusobne veze. U 
ostaloj Evropi ugled papinstva sve više opada, naročito u kra- 
jevima Lutherove reformacije. Papinstvo svejedno dalje vrši 
svoju mirotvornu ulogu, makar često bez uspjeha; tako je bilo 
u pogledu raskomadane Poljske, a također obzirom na mirovni 
kongres koji je htio uvesti Urban VIII. i gledom na mirovna 
nastojanja drugih papa. Tako je papinstvo gotovo nestalo s me- 
dunarodnog područja, sve dok nije opet uvedeno za vrijeme 
Leona XIII. u XIX. stoljeću. 

Bilo je to, kad su Španjolci htjeli zauzeti već prije otkri- 
veni otok među Karolinima, a časovito su ih pretekli u zapo- 
sjednuću istog otoka Nijemci. Tad se Bismarck, da ne dođe do 
rata, obratio na Leona XIII., da izreče presudu kome pripada 
otok. Promotrivši pravno stanje Leon XIII. stavi jednu propo- 
ziciju, što ovako razvija G. Goyau. »Predložio je obim stranama 
da potvrde Španjolski suverenitet: opravdani španjolski ponos 
bio bi dakle zadovoljen; s druge pak strane, da bi se udovoljilo 
njemačkom interesu koji je za svoje trgovce zahtijevao otvo- 
renje Karolina, Leon XIII. je predložio, da taj španjolski suve- 
renitet bude opterećen stanovitim brojem usluga, te da Nje- 
mačka dobije potpunu slobodu trgovine, plovidbe i ribolova, 
pravo da na tim otocima uspostavi jednu pomorsku bazu i slo- 
bodu da se ondje bavi sađenjem«.** Tako je Leon XIII. sretno 
riješio pravno težak slučaj, primijenivši na nj moralnu i soci- 
jalnu nauku Crkve. Čovjek je samo iskorištavač zemlje i nema 
pravo ostaviti zemlju neobrađenu, nego je treba oploditi, da 
koristi svima. Otada je Leon mnogo posredovao u raznim suko- 
bima većinom preko svojih poslanika. Kad je htio još aktivnije 
poraditi na sveopćem smirivanju, otešćavala mu je rad kralje- 
vina Italija. Tako nije smio sudjelovati na konferenci u Hayu, 
a također mu nije bilo dopušteno učestvovati na sedmom sve- 
općem mirovnom kongresu u Budimpešti na koji je bio pozvan. 

Interesantan je bio slučaj posredovanja i smirivanja u 
Južnoj Americi: »U XIX. su vijeku Čile i republika Argentina 
imale česte sporove. God. 1900. opet je bio na vratima rat: pre- 
lat Benavente, argentinski biskup i prelat Jara, čilenski biskup 
obiđoše svaki svoju zemlju, i oba vladara, pokoravajući se jav- 
nom mijenju koje su pobudila ova dva biskupa, utekoše se pre- 
sudi Eduarda VII. Tako je mir bio sačuvan. I kad su se oba vla- 
dara, zadovoljni ovim rezultatom još k tome za buduće obve- 
zali da će kroz periodu od pet godina sve nesuglasice podvrga- 
vati sudu, dođe Mgr. Benavente, biskup Saint-Jean-de-Cuyo-a 
na ideju, da kao simbol te velike novosti dade od bronce nači- 
niti ogromnu statuu Krista koja bi, nastojanjem Mme de Costa, 
utemeljiteljice i predsjednice južnoameričkog udruženja Sve- 
općeg mira, svečano postavljena 13. III. 1904. na vrhuncu Anda 

4000 metara iznad mora kao međunarodni spomenik mira. I 
pred tim spomenikom dadoše si nadbiskupi i biskupi Argentine 
i Čile-a cjelove mira; a čilenski prelat Jara izjavi: Radije neka 
se razvale ove gore nego da Argentinci i Čileanci odstupe od 
mira na koji se zakleše pred nogama Krista Otkupitelja.«* 

Papinstvo ne samo što nastoji mirnim putem riješiti sukobe 
među narodima, ono nastoji još više ukloniti same uzroke su- 
koba, »Savremeno se papinstvo, piše G. Goyau, ne umara isti- 
čući uvjerenje da će suglasnosti jedne države s drugom biti 
trajne i imati snagu istinitog mira, jedino pod uvjetom da budu 
osnovane na smirenju srca — iz govora Benedikta XV. držanog 
1921.« 

Danas papinstvu drugo i ne preostaje nego da visoko diže 
nauku Crkve o ratu, naročito da upozorava na teške uvjete 
koji se traže za pravedan rat. Pokušavaju pape i danas posre- 
dovati među narodima, ali bez uspjeha. No činjenica je da oni 
neprestano ističu, da oružje mora biti sasvim u službi pravde, 
a sporovi među državama da se rješavaju pred međunarodnim 
forumom. »Treba samo čitati, piše dr. Grimm, u Acta Aposto- 
licae Sedis alokuciju Pia X. u oči svjetskoga rata u konzistoriju 
od 25. V. 1914. ili njegovu okružnicu od 2. VIII. iste godine 
kojom pozivlje na zajedničku molitvu za mir; ekshortaciju Be- 
nedikta XV. »Allorche fummo chiamati« od 28. VII. 1915. 
upravljenu zaraćenim strankama i njihovim vladarima, histo- 
rijsku njegovu pouku istima od 1. VIII. 1917, okružnicu »Pa- 
cem Dei« od 23. V. 1920. listove Pia_XI. od 7. IV. i 29. IV. 1922. 
povodom mirovnih konferencija u Ženevi ili božićnu alokuciju 
od god. 1930.«** Koliko je samo naš sv. Otac tokom prošle godine 
radio na smirenju. Sam govori u svojoj poslanici za mir u svi- 
jetu: »Ta svi znaju da mi od početka rata nismo ništa propu- 
stili učiniti, nego smo svim mogućim sredstvima — bilo javnim 
dokumentima i govorima bilo u razgovoru i raspravljanju — 
sve poticali da se obnovi mir i sloga koja bi počivala na pravdi 
i usavršavala se međusobnom bratskom ljubavi«."" U alokuciji 
opet prigodom svog imendana: »U duhu se sjećamo nemirnih 
tjedana kad smo kolebali između straha i nade, i kad smo uz 
iskru nađe, a svijesni Naše apostolske službe, slijedeći nagnuća 
Našega srca, posvećivali svaku našu misao i nastojanje blago 
stanju sviju naroda, da ih pridobijemo za ideju mirnoga, pra- 
vednoga, i časnoga poretka, primjerenoga osjećaju odgovornosti 
prema ljudima i Bogu«."“ U istom je duhu izjava Pia XI. u 
jednom listu da »najbolja garancija mira nije šuma bajuneta 
nego uzajamno pouzdanje i prijateljstvo«. 

Rad Crkve na području mira vrši se danas u prvom redu 
molitvom. Čitamo u apostolskom pismu pape Pia XII.: »Sada 


“u G. G., nav. dj. str. 231/2. 

25 Život 1935, str. 208. 

20 K. L. 25. IV. 1940, str. 197. 

opet određujemo javne molitve koje se imadu moliti svuda po 
svijetu zajedno s nama na dan 24. dana slijedećeg mjeseca stu- 
denoga..., da se napokon uspostavi red po pravdi i umire du- 
hovi u kršćanskoj ljubavi, da pravi mir združi i pobrati svu 
ljudsku obitelj«. 

Premda Leon XIII. u enciklici »Sapientiae christianae« 
kaže, da smo »državu u kojoj smo rođeni i primljeni na ovaj 
svijet dužni po prirodnom zakonu posebice ljubiti i braniti tako, 
da dobar građanin ne oklijeva ni smrt podnijeti za domovinu«,? 
ipak katolički moral zauzima sve strožiji stav prema dopušte- 
nosti rata. Crkva je naime točno označila uvjete koji moraju 
biti ispunjeni da rat bude dopušten, a vrlo su rijetki slučajevi 
gdje bi ti uvjeti bili doista ispunjeni. 

Ratovi, kako se u naše vrijeme vode, prestaju biti sredstvo, 
koje bi odgovaralo cilju za kojim se ide. K tome, ako se uzme 
u obzir međusobna ovisnost današnjih država, nameće se 
dužnost, da se osnuje jedan forum koji će sređivati eventualne 
nesuglasice na ekonomskom, prometnom ili drugom kojem po- 
dručju, i sprečavati krvavave obračunavanja među narodima. 
Svakako, taj forum mora biti čvršće građen nego što je to bila 
Liga Naroda, kako je to zgodno istaknuo Preuzvišeni gospodin 
Dr. A. Stepinac u propovijedi na staru godinu 1940. »Svima 
nam je još živo u pameti poznato Društvo Naroda. Koliko smo: 
se o njem načitali lijepih fraza? Koliko je vagona papira prošlo 
ispod rotacionih strojeva da se uvjeri svijet o »vječnom 
prijateljstvu« između naroda i država? A nije prošlo ni 
dvadeset godina, da je od čitave te institucije ostala samo ža- 
losna uspomena, kako se ne smije postupati, ako se ozbiljno 
misli stvoriti nešto dobra za ljudski rod«.* 


* 


Rat je takva činjenica prema kojoj mora danas svaki čovjek 
zauzeti određeno stanovište. Nemoguće je procijeniti silne štete 
koje nanosi rat naročito materijalnoj kulturi ili civilizaciji. Zato 
je dužan svaki čovjek da prema svojim silama sprečava to 
strašno zlo, a u prvom su redu vezani na to oni koji su na čelu 
pojedinih država i naroda. Sigurno postoji način, da se mirnim 
S tim ograničenjem ratovanja spremala se i prva križarska 
vojna preko koncila u Clermontu. 

Posebnom pomnjom prati Crkva viteštvo koje je u 
svom početku imalo vrlo plemenitu svrhu: štititi sirotinju, udo- 
putem riješe svi problemi raznih država i naroda. Jedno 
vrhovno sudište u kojem bi učestvovali ljudi prožeti zdravim 
vjersko-čćudorednim načelima, drugim riječima karakteri, bilo. 
bi kadro sređivati sve međunarodne odnose. 


28 Denzinger Enchiridion symbolorum ed. 21—23, n. 1936. 
% K. L, br. 1. 1941, str. 2. 

BIBLIJSKE BILJEŠKE. 
Dr Maksimilijan Lah. 


1. KOJI JE SMISAO POSLANICE U I. ADVENTSKOJ 
NEDJELJI. (Rim. 13, 11—14) 


To je perikopa, koja se čita na prvu adventsku nedjelju. U lat. 
(Merk) et hoc scientes tempus — kako počinje r. 11 — čini se kao 
da treba prevesti: i ovo znajući vrijeme. Grč. (Merk) međutim ne 
dozvoljava to zbog ročro ....,, rd» xae6w. Arndt! prevodi parafra- 
zom: und dies um so mehr, da wir aus der Zeit erkennen... 
Jednako i Parsch:* und dies (miissen wir tun) in richtiger Erkennt- 
nis unserer Zeit!... R&sch* kaže jednostavno: dies geschehe in rich- 
tiger Erkenntnis der Zeit. Zanimljiv je Luterov* prijevod: und weil 
wir solches wissen, n&mlich die Zeit... Sales" e questo (fate) 
avendo riguardo al tempo (i ovo činite imajući obzir na vrijeme). 
Cramponov*" je prijevod također većma parafraza: cela importe 
d'autant plus, que vous savez en quel temps nous sommes (ovo 
vrijedi tim više što znate u kakvom smo vremenu). U prijevodu 
The Holy Bible) britanskog biblij. društva) daje se gotovo doslovna 
reprodukcija izvornika: and that, knowing the time (i ovo, znajući 
vrieme). Franc. se prijevod" istoga društva prilično razlikuje: et 
vous devez faire cela, vu le temps ou nous sommes (i vi treba da 
činite ovo videći vrijeme, u kome jesmo), dakako s naznakom, da 
se u izvorniku nalaze samo riječi: et cela, vu le temps. Alliolijev je 
prievod istovjetan s Arndtovim. Sickenberger* daje slijedeći prije- 
vod: und das (um so mehr, als) ihr die Zeit versteht (und wisst)... 

Pogledajmo sada liturgijske prijevode. Rimski misal iza rieči 
fratres ovako reproducira taj redak: scientes, quia hora est 
(Iveković to prevodi: znajte, da nam je čas, a sadašnji naš evan- 
đelistar: znate, već je doba). Schott"" ima: Ihr visset, die Stunde 
ist da; dok Paroissien romain (Tours, 1901) prevodi: nous savons 
que I'heure est venue (znamo da je čas došao). 

Pri ruci mi je i mađarski Kaldijev" prijevod: ann&l is ink&bb, 
mert ti ismeritek az id6t (tim naime većma, jer vi znate vrieme). 
Kđroli'" za bibl. britansko društvo) kaže obširnije: ezt pedig csele- 
kedjćtek, meggondolv&n az alkalmatossagot (ovo pak činite pro- 
mislivši zgodu): 


1 Die hl. Schrift, R. u. R. 1914, 1. e. 
# Die hl. Schrift, II. Klosterneuburg 1934, 1. c. 
3 Die hl. Schrift III. Paderborn. 1940, 1. e. 

4 Die hl. Schrift mit 200 Bildern, s. a. et 1. 
5 Bibbia, Torino, s. a. 1 c. 

* La sainte Bible, Paris, 1930. 1 €. 1. c. 

7 DrOstervald, La Sainte Bible, Paris, 1928, 1. c. 
s Die hl. Schrift d. N. T. V., Bonn, 1921, 1. €. 

* Čitanja i evanđelja, Zagreb, 1912. I. adv. n. 
19 Das vollst. Romische Messbuch, F. i. B. 1940. 
u Ujsz. Szentiris, Budapest, 1928. 

12 Szent Biblia, Pest, 1871. 

I od hrvatskih prijevoda iznijet ću one, koje imam (osim litur- 
gijskih). Stari Katančićev'* prijevod je doslovan: i to znajući vrime 
(et hoc scientes tempus); Vuk“ prevodi sa: i znajući ovo vrijeme, 
i time još jače veže hoc sa tempus. Bakotić' se povodi za franc. 
prijevodom (bibl. britan. društva): i to radite zato što znate vrijeme 
u kome smo. Dr Zagoda'“ ima: i ovo osobito, jer razumijete vrijeme, 
koji se prijevod približava većma Arndtovu i Sickenbergerovu. 

Odakle — pitamo se sada — tolika raznolikost u prijevodima? 
Pogledajmo prije svega taj redak bar donekle u kontekstu: r. 8—10. 
Nemini quidquam debeatis: nisi ut invicem diligatis... Nam: non 
adulterabis: non occides: non furaberis... in hoc verbo instauratur: 
Diliges proximum tuum sicut teipsum. Dilectio prozimi malum non 
operatur. Plenitudo ergo legis est dilectio. 11. Kai rodro elčdreg rov 
xaedv, Gu Goa ion duds &5 davov čyeodijvar“ (et hoc scientes tempus: 
kra hora est jam nos — u grč. varira nos i vos — de somno surgere). 

'itav kontekst dakle traži, da se iza ro?ro stavi imper Zoteire, 
facite. Lekcija oro je potpuno zajamčena, a varijanta  id6vreg 
(»videntes«) kao aor. portcip od def. glagola eiđov (»vidjeh«) mjesto 
perfekt. participa elddreg (od ola znam) ne mienja smisla (ispor. 
franc. prievod? vu le temps). Kaš točro (et hoc) je neka poput apo- 
siopeze nedovršena rečenica: Pavao upravo hita da naglasi: el86reg 
10v uag6v, jer tu leži obrazloženje svega moralnog vladanja, koje 
je izneseno u redcima 8—10 Prijevod bi dakle bio: I ovo (činite) 
znajući vrieme: da je već čas da ustanete od sna (u varijanti #uds 
da ustanemo). Zorell'Z uzima ovdje smisao: evigilare de somno so- 
cordiae ac tepiditatis (Cremer:"" aufwachen u aor. Pas.). »Jer nam 
je sad bliže spasenje negoli kad vjerovasmo«. Ovaj drugi dio 11. 
redka (11%) otežava sensum obvium prvoga dijela. Smisao je ovaj: 
8—10: treba činiti dobra djela, napose ljubiti bližnjega. To je 
punina zakona. 112); To treba da činimo osobito sada, kad smo već 
primili milost obraćenja; vrijeme je da ustanemo od sna. Kad bismo 
11%) ispustili, mogli bismo u 12 r. naći logički nastavak od 11%: 
Noć (našeg poganskog življenja) prođe a dan (našeg života u milosti 
Kristovoj) se približi, t. j. ovdje je Odbacimo dakle djela tame i 
obucimo se u oružje svjetlosti (t. j. ne griješimo više nego činimo 
dobra djela). Međutim taj jednostavni logički redoslijed prekida se 
sa 11V): jer nam je sad bliže spasenje negoli kad vjerovasmo (7 čre 
imoreboauev), Sv. Pavao dakle razlikuje dva momenta, kad nam se 
spasenje približilo: bliži i daljnji. Kad vjerovasmo, spasenje nam se 
približilo: bliži i daljnji. Kad vjerovasmo, spasenje nam se pribli- 
žilo: bliži i dalinji. Kad vjerovasmo. spasenje nam se približilo, za- 
pravo: nastupilo je, započelo je. Sada nam je spasenje bliže: 
ZI yče dyytregov huow #4 vornela, nunc enim proprior est nostra 
salus. 

Koji je smisao ovoga »sađda«? Rješenje se vjerojatno nalazi u 
pojmu  vorngia: početak rimske crkvene općine pada nekako već 
iza 40. godine. Pavao piše poslanicu Rimljanima da sebi pripravi 


18 Sveto Pismo, Budim, 1831. 

"4 Sveto Pismo, S. a. et 1. 

"5 Sveto Pismo, Beograd, 1933. 

15 Sveto Pismo, N. Z. Zagreb, 1925. 

12 N. T. Mexicon graeco-latinum, Paris, 1911. 

1% Bibl.-theol. Wčćrterbuch d. neutest. Grštz., Gotha, 1915. 

put k njima, kakvih 17 godina iza osnutka Crkve. Svakako je to do- 
voljan vremenski razmak, da se može istaći novi, bliži momenat 
spasenja. Pavao ponovno čezne za Kristom, njegovim dolaskom. 
Već preko dva desetljeća propovjeda Isusa i želi biti dionikom nje- 
gova vječnog blaženstva. Mnogi članovi rimske crkve već podrug 
decenija znadu za Spasitelja i trebalo bi da imadu iste želje kao i 
Pavao. Možda su se zbog ljudske slabosti donekle udaljili od ovakvih 
spasonosnih težnja, a eto: Krist je pred vratima! Konačno, blaženo, 
savršeno spasenje u vječnosti već je tu; po smrti treba nam unići 
onamo: nunc enim propior est nostra salus, quam cum credidimus. 
— Nije dakle potrebno pomišljati kao da Pavao ovdje govori o 
univerzalnom sudnjem danu (ispor. Sickenbergerov komentar 12. 
redka). 11* dakle kao neka kratka incizija posve dobro pristaje 
u prije izloženi smisao redaka 8—12. 

h ovdš zgočkovyev: nox_ praecessit (»ad finem vergit Zore) noć 
prođe. Ovaj citat traži, da se njegov nastavak: # 22 kućga fiyyixev, 
dies autem appropinquavit, ne shvati u strogo eshatološkom smi- 
slu Kristove paruzije. Redci 13—14 samo su daljnje konkretno- 
slikovito proširenje r. 12: Hodimo pošteno kao po danu: ne u goz- 
bama i pijanstvu, ne u ložnicama i nečistoći, ne u svađi i zavisti; 
nego se obucite u Gospodina našega Isusa Krista; i tielu ne uga- 
đajte po željama. Riječi: proždrljivost, žderanje, kurvarstvo odgo- 
varaju doduše smislu, ali ih valja izbieći (osobito u propovijedi!) 
zbog trivijalnosti. Upravo je ugodan Katančićev prievod (moder- 
niziran ponešto): kao u danu pošteno hodimo: ne u gošćenjima i 
pijanstvima, ne u ložnicama i bestidnostima, ne u svađanju (isto 
ima i Vuk!) i požudnosti. Nego obucite Gospodina Isusa Krista i 
puti brigu ne činite u poželjenjima. Bakotić je preveo xduoyg 
sa razuzdanost (prema franc. dčbauche), pa bi se to prema Zorel- 
lovom shvaćanju, da 9% *6uot znači effrenes compotatorum lasci- 
viae), moglo također prihvatiti. Kod klas. pisaca znači x&405 gozbu 
sa glazbom i plesom. Kol prvotno: ložnica, ležaj, krevet, znači 
ovdje zapravo concubitum  illegitimum; dok  dog/yaa (osobito u 
pl) = effrenis luxuria lascive peracta (Zorell). U prievodu su ti 
pojmovi — kako se vidi — znatno ublaženi. 


2. DA LI VALJA ČITATI U IVANOVU EVANĐELJU (7, 37-38): 
FLUMINA DE VENTRE CHRISTI? 


M. J. Lagrange u svom djelu »Evangile selom Saint Jean«, 
Paris 1936 (5. izd.), na str. 214—217 ovako citira Iv. 7, 37. 38: ćdv 
ug dupd čoyćodo mob; pe nal zuwćia 6 zugrešov elo žuć. naĐdg elnev 


yeagij* zorauol 2x rig soAiag adros češvovow Bćarog Čavros. U lat. 
bi bilo ovako: Si quis sitit, veniat ad me, et bibat qui credit in me. 
Sicut dicit Scriptura: Flumina de ventre ejus fluent aquae vivae. 

Ovim riječima obećaje Krist »aquam vivam« onome, koji vje- 
ruje u njega. Od prvih svojih početaka međutim kolebala se kršć. 
eksegeza između dva različna (ako i ne skroz oprečna) mišljenja, 
koji je zapravo smisao ovih redaka. Patristički je dokaz o tome 
pružio H. Rahner u Biblica, Vol. 22—1941. str. 269 sq i 367 sq. 
Vrlo je iscrpno i pregledno prikazana aleksandrinska i efeska kon- 
cepcija Iv. 7, 37. 38, ali nije učinjen pokušaj — što piscu i nije 
bila svrha — da se motivira pobjeda prvog shvatanja nad drugim. 

Rahner doduše brani opravdanost efeske koncepcije, ali — čini 
se — da su ipak mnogo jači razlozi, koji nas nukaju da prihvatimo 
aleksandrinsko shvatanje ne poričući pri tom ljepotu i vrijednost 
efeske koncepcije. 

Čitav problem sastoji se u tome, gdje treba da dođe inter- 
vunkcija: da li iza zećeo jli iza đuć, kako predlaže Lagrange. 
Vulgata ima: Si quis sitit, veniat ad me, et bibat. Qui credit in me, 
Sicut dicit Seriptura, flumina de ventre ejus fluent aquae vivae. 
(Vidi razliku između gornjeg lat. teksta i Vulgate). Pomoću kon- 
teksta ne da se problem riešiti. Jer nastavak r. 39: Hoc autem dixit 
de Spiritu, quem accepturi erant credentes in eum: ... pristaje iza 
svake koncepcije r. 37. 38. Valja dakle stvar rješavati pomoću nu- 
tarnjih kriterija. 

»Si quis sitit veniat ad me, et bibat«. Ovime je izražena potpuna 
misao. Smisao je: sitiens veniat ad me et bibat. Radi se o jednom 
subjektu: žednome, koji neka dođe k meni i neka pije. Ako se 
rečenica ovako postavi: »Si quis sitit veniat et bibat qui credit in 
me«, tada dobivamo dvije potpune misli. Njihov bi smisao bio: 
sitiens veniat et credens bibat. Dakle dva subjekta: žedan neka 
dođe i koji vjeruje u me, neka pije. Dva subjekta formalno barem, 
ako i ne materijalno. Međutim je smisao prve rečenice: »si quis sitit 
veniat« nepotpun bez »et bibat«. Ako li se pak ovako nadopuni, 
nema više mjesta pojmu »qui credit in me«. Tu će biti razlog zašto 
se nije moglo održati čitanje 37. 38, kako ga donosi lat. tekst (d) u 
Codex Bezae (iz 6. v. »D«): 

»si quis sitit venia(n)t' 
et bibat qui credit in me 
sicut dixit scriptura flumina de (ve)ntre 
eius fluent aquae vivae« 
a niti čitanje u Codex Palatinus (e) iz 4/5. stoljeća: 
»si quis sitit 
veniat et bibat 
qui credit in me. 
sicut scriptum 
est flumina de 
ventre ejus 
fluent aquae 
vivae« (Citirano prema Rahneru o. c., str. 382.) 


Osobito u Codex Palatinus-u postaje jasno, da iza »veniat et bibat« 
nema mjesta pojmu »qui credit in me«, Što se iza tih riječi točka 
nalazi u samom kodeksu (u »d« je nema!) možda ne dokazuje 
mnogo, pogotovu ako uzmemo, da je prijevod slobodan (ispor u »d«: 
dixit seriptura sa »seriptum est« u »e« prema grč. elzev h yoagij). 
Razlozi, zbog kojih je aleksandrinska (Origenova) recenzija 

gotovo potpuno istisnula efesku (zapravo Irenejevu), postaju nam 
još jasniji, ako pogledamo grčki tekst kodeksa D: 

čdv rig čepa doyćoJo 

nal zuwćro 6 miorećov els due 

naBdg elzev h yoapi zorauol čx rig 

xoiAlag adroš čećvovow 88arog čdvrog 

i lat. prievod »d« istog kodeksa, t. zv. Vetus Latina.) Ako bismo 
htjeli da bude smisao prvih dvaju redaka ovakav: ako tko žeđa, 
neka dođe i pije vjerujući u me (t. j. neka pije i vjeruje u 
mene), tada u grč. ne bi smjelo biti člana & Sa članom je naime 
ovaj smisao: ako tko žeđa, neka dođe (dodajmo: k meni) — i neka 
pije, koji vjeruje u me. Tu opet počinje poteškoća, na koju smo 
naišli analizirajući lat. tekstove »d« i »e«: nepotpun smisao prvog 
redka kraj dva (formalno) subjekta. Šta više ni smisao, koji daje 
čitava rečenica bez člana 6, ne odgovara duhu Ivanova evanđelja, 
jer »koji vjeruje u me, ne će nikada ožednjeti« ( muorešov sig žuč 
od ui duprjoe zonore Iv. 6, 35); ne treba dakle ni da pije onaj koji 
vjeruje, već onaj koji žeđa. Onaj naime, koji vjeruje, »iz njegova 
tijela poteći će rijeke žive vode« t. j. postat će i sam izvorom dobra 
za druge svojim primjerom, savjetom i t. d. 

Kakogod je u sebi lijepa efeska koncepcija odnosno recenzija 
(tekstovna) Iv. 7, 37. 38: Tko žeđa. neka dođe (k meni); i neka pije, 
koji vjeruje u me. Kao što kaže Pismo: rijeke vode žive poteći će 
iz tijela njegova (t. j. Spasiteljeva); dakle i Isusovo fizičko tijelo 
izvor je svakog dobra za sve, koji slijede Krista — kakogod je, 
velim, ta misao lijepa, dogmatski sigurna i uzvišena, ona je ipak 
na ovome mjestu Iv. 7, 37. 38. podlegla zbog poteškoća, koju pruža 
tekst, modificiran u smislu efeske koncepcije. Držim stoga, da 
ne će biti od trajne vrijednosti tekst, kako ga predlaže Lagrange. 
I patristički dokaz, kako ga razvija Rahner, daje naslućivati, da je 
do promjene u smislu tradicije Origen—Anatazije—Ćiril Aleks.— 
Bazilije—Grgur Niški—Hrizostom—Jeronim lako došlo ne samo 
zbog osnovne istovjetnosti smisla jedne i druge koncepcije: jedino 
Krist je izvor svega dobra! Koji vjeruje u Krista, postaje po toj 
vjeri (dakle u Kristu, sa Kristom i radi Krista) izvorom dobra za 
druge (aleksandr. teza). Ili: tko trpi (na duši ili tijelu) neka ide ka 
Kristu, jer je on izvor svakog dobra (efeska teza). Zbog srodnosti 
smisla došlo je do miješanja jednog i drugog shvatanja, a zbog 
tekstovnih poteškoća — do prevladovanja aleks. teze (ispor. Rahner 
1. e. str. 367 1q.). 

Ovdje bi se mogao tkogod pozvati na Apok. 22, 17, gdje Ivan 
jednostavno kaže: sal 8 &vov čoyćođo, bez dodatka sal zuwćro. 
Unatoč toga, držim, nije vieroiatna lekcija  čdv us &upš čoyrogo 
zods pevo sal zućro 6 zumećov els ćuć, Jer na prvu izreku na- 
stavlia se bez xaž (osim u nar kodeksa) koordinirana rečenica 
8 Bćlov Žafčro 86v Čoijs čeoedv [Vulg. ima: et qui vult. acciniat 
aquam vitae, gratis]. Nadalie se konstrukciji xaž zuvćto 8 muorešov 
eis čuć (mjesto: xal 8 muorećov ele čuć, zuwćro] ne nalazi nigdje 
analogije u bilo kojoj Ivanovoj knjizi (evanđeliu. poslanicama, apo- 
kalipsi). Nasuprot tome, ovaj nominativ & zugrešev kao casus fen- 
dens za ostalu rečenicu ima čestu potvrdu baš u anokalinsi: na pr. 
3, 12: 6 sudo, zovjoow ašrdv ordlov,, . 3, 21: '8 vixdv, doro adro saBlvar 
ner duov i t.d. 


3. OD KOGA POTJEČE SVRŠETAK (KANONSKI) MARKOVA 
EVANĐELJA (16, 9.—20)? 

U ovoj bilješci ne ćemo se baviti vanjskim kriterijima, kojima 

se dokazuje ili pobija literarna autencija redaka Mk 16, 9—20. 

Vidi o tom iscrpne prikaze u Introđukcijama od Hčpfla, Merka, 

Rosadinia, Sickenbergera i t. d., kao i ondje navedenu još opširniju 
literaturu o tom pitanju. Jedno svakako stoji: vanjski razlozi, koji 
vojuju za autenciju r. 16, 9—20 u Mk. evanđelju jači su od onih, 
koji je pobijaju. Dapače i nutarnji kriteriji idu također in favorem 
autencije, pa je s pravom Commissio biblica 26. VI. 1921. na pitanji 
a) da li je dokazano da redci Mk. 16, 9—20 nisu ni kanonski i inspi- 
rani? i b) da li je barem dokazano, da Marko evanđ. nije auktor 
tih redaka? — odgovorila: negative ad utramque partem. Svrha je 
ovih redaka osvijetliti negativan odgovor biblijske komisije na 
pitanje b), i to na osnovu nutarnjih razloga. 

1) Kao jaki dokaz protiv literar, autencije ovih redaka ističe 
se manjak povezanosti između 16, 8 i 9. — Hčpfi (III. vol. Introd. 
str. 90) navodi troje, po čemu biva taj manjak očit: a) žene ne 
izvršuju naloga anđelova; b) Marija Magdalena dolazi na pozornicu 
događaja kao da nije prije spomenuta; c) Kristove pojave iznose 
se bez veze s prijašnjim razlaganjima u 16, 7 i 14, 28. 

2) Drugi bi dokaz imao biti neki novi — Marku tuđi — stil tih 
redaka. 

I ovo ima se razabrati iz trojakog razloga: a) nema nigdje na- 
znake vremena i mjesta, što je inače Marku posve običajno; b) do- 
gađaji od uskrsnuća do uzašašća Isusova spominju se samo su- 
marno; c) u redcima 9—12 dolaze rieči, koje Marko inače ne upo- 
trebliava. n. pr. zedry saBaćrov (16, 9, ispor. 16, 2: xai Alav ngot sf 
Mi rav vafpadrov) [dakle: prima sabbati nasuprot: valde mane una 
sabbatorum]; X&o5 (16, 19) etc. Rosadini kaže u svojoj introdukciji 
(Vol. I str. 150), da se navodi u tih 12 redaka nekih konstrukcija i 
oko 20 rieči Marku tuđih. 

Svemu tome — manje više — stoje nasuprot razlozi, koji do- 
kazuju literar, autenciju završetka Markova evanđelja. 1) 16, 1—8 
kazuje ovo: et cum transisset sabbatum, Maria Magdalene, et . . . 
emerunt aromata ut... ungerent Jesum. Et... veniunt ad monu- 
mentum... et... viderunt juvenem... qui dicit illis: ... Jesum 
quaeritis... surrexit, non est hic... ite, dicite discipulis ejus... 
quia praecedit vos in Galileam... At illae exeuntes, fugerunt de 
monumento: invaserat enim eas tremor et pavor: et nemini quid- 
quam dixerunt: timebant enim. Dovle dakle evanđelista pripovijeda 
samo to, da su žene (među njima i Marija Magdalena) došle do 
groba, vidjele anđela (mladića), čule njegov nalog, ali ga nijesu 
izvršile, jer su se bojale. Ne upuštajući se ovdje u nešto komplici- 
raniji problem harmonije svih evanđeoskih izvještaja o uskrslome 
Spasitelju, držim, da treba Markov izvještaj uzeti onako, kako glasi: 
žene (bar u ovoj zgodi, koja se spominje u 1—8) nijesu izvršile an- 
delova naloga, jer su se bojale. Ujedno tom zgodom nijesu vidjele 
Isusa. Marko ništa ne spominje, dokle su bile žene u strahu, 
niti želi razlagati, da li su žene poslije ovog svog doživljaja, štogod 
— možda kasnije — govorile apostolima, kako im je anđeo zapo- 
vjedio. Marko jednostavno prelazi na nov događaj, kao što 
to čini više puta u svom evanđelju (ispor. 1, 39—40; 2, 22—23; 8, 
10—1it d) 

Ako bismo uzeli, da onom zgodom (16, 1—8) žene doista nisu 
nikome kazivale anđelova naloga, nego je to učinila Marija Magda- 
lena tek onda, kad joj se ukazao Isus (r. 9), tad je posve suvišno 


tražiti povezanost između 16, 8 i 9. 
Bogoslovska Smotra 16. 16 

Nov događaj ili bolje reći: novi događaji redaju se ovako: 

1: surgens... apparuit Mariae Magdalenae... illa vadens 
munciavit his, qui cum eo fuerant... et illi non crediderunt. 

2: post haec... duobus... ostensus est in alia effigie... nec 
illis crediderunt. 

3: novissime... undecim apparuit: et exprobravit increduli- 
tatem eorum... et dixit... euntes... praedicate... 

4: postquam locutus est eis, assumptus est in caelum, et sedet 
a dextris Dei. 

5: Illi autem profecti praedicaverunt ubique Domino cooperante 
et sermonem confirmante... signis. (16, 9—20). Da je ovaj način 
pripoviedanja svojstven Marku, navest ću primjere: 

1, 13: et erat in deserto 40 diebus et 40 noctibus et tentabatur 
a satana: eratque cum bestiis, et angeli ministrabant illi (ispor. Mt. 
4, 1—11; Lk. 4, 1—13). 

1, 39: et erat praedicans in synagogis eorum, et in omni Galilea, 
et daemonia eiiciens. 

2, 13: et egressus est rursus ad mare: omnisque turba veniebat 
ad eum, et docebat eos. — Isporedi nadalje još 3, 7. 8. 9; 4, 33. 34; 
6, 5. 6. 32. 33; 10, 1; 11, 11; 14, 1—2. 22. 23. 41. 42. 51. 52. 72; 15, 
15. 25. 46. Svuda se tu — negdje jače, negdje slabije — opaža 
lapidarnost Markove dikcije. 

Spominjući Marko nov događaj (16, 9—11) nakon dovršenog 
pređašnjeg događaja (16, 1—8), kaže, da je Marija Magdalena ona, 
»de qua ejecerat (Dominus) septem daemonia«. Iz konteksta se 
lijepo vidi, kako Marko želi istaći beskrajnu dobrotu Spasiteljevu, 
kad ni žena takvih osebina nije izuzeta od vizije Uskrslog (Cf. 
Rosadini 1, et p. c.). 

Što Marko svoja izlaganja u r. 16, 15—18 ne povezuje sa izla- 
ganjem u 14, 28 t. j. nigdje izrično ne spominje Galileju, može se 
uzeti, da nije imao pred sobom ostalo evanđelje sastavljajući njegov 
završetak. Vanjski kriteriji dovolino dokazuju, da Marko nije od- 
mah napisao redke 16, 9—20. Zbog neke — inače neznatne — 
razlike u stilu smijemo uzeti oveći vremenski razmak (n. pr. od 
1—2 godine) između 16, 8 i 16, 9—20. Svakako je osnovni Markov 
stil isti u 16, 9—20 kao i u ostalom evanđelju, što pokazuju primjeri, 
gore navedeni. 

Vrijedno je napokon podvrći analizi sam grčki tekst redaka 
9—20. Kod toga potpuno mimoilazimo dulji i kraći nekanonski za- 
vršetak, jer se iz vanjskih dokaza za integritet Markova evanđelja 
jasno vidi, da ni jedan od njih ne dolazi u obzir kao autentičan. 
Odbivši također nevažne varijante kanonskih redaka dolazimo do 
slijedećeg rezultata: samo u 16. 9—20 dolaze riječi: zevdćo, gedouu, 
dzuoićo, Čtegog, čvdena, magaxožovšću, čio, Vavćouog, BAdnra, dva- 
Žaufdvo  ovveoyćo, BeBaća, čzaxođovšća, dok bi neobičnije kon- 
strukcije bile zeory vađećrov zatim jaki pas. aor. pd prema 
čpaveodđn u 12. r; pomanjkanje *ać upotrebljavanje  kraze: 
udxeivot, x&v; jednom riječju: stil je nešto odličniji nego u ostalom 
evanđelju. 

Da sve to vrlo malo dokazuje protiv autencije tih redaka, vidi 
se odatle što ipak: 1) veznik *ać dolazi u autentičnim redcima (1—8) 
10 puta [ovdje bi trebalo 2 odbiti kod nabrajanja imena žena!) a u 
16, 9—20 (uračunavši kraze) 12 puta. Doduše od 10 zać u redcima 

1—8 sa njih 6 počinje rečenica, dok od 12 njih u redcima 9—12 
samo sa tri (od toga 2 sa krazom). Ali to se lako pripiše Markovu 
pisaru ili dotjeranosti stila, koju je sam Marko stekao nakon iz- 
vjesnog vremena. 

2) To isto vrijedi za konstrukciju zedry saB8ćrov prema ri) mg 
zov vafidtov u 16, 2. 

3) Od navedenih 13 riječi su samim sadržajem uvjetovane: 
čvčena (11), čgis  (serpens),  dvveoyće (cooperor) (sinonim:  ovveg- 
ydčoua), BeBatćo (confirmo), &eeos (alius). Isto tako i riječ Jedouav 
koja znači: gledati, sa zanimanjem motriti, betrachten, pa 
je ne može zamijeniti ni čeđv ni idežv što znači samo slučajno 
ćutilno opažanje, a niti zeo:BA4čnouar (Mk. 3, 5; 10, 23) circumspicere, 
zaokružiti pogledom. Mjesto zagaxožovšćo i čnaxožovšćo vidimo u 
Marka samo  dxožovšće, ali se prvi izraz nalazi u Lk. 1, 3, a drugi 
u 1 Petr. 2, 21. I zevSćo ima Lk. 6, 25 i Mt. 16, 10. Niti riječ BAdnro 
ne da se kojom drugom — zbog smisla — nadomjestiti. Jer 1 Petr. 
3, 13: sal rig & xaxdoov čuđs (Vulg.... qui vobis noceat), znači 
većma mučiti, napakostiti kome, dok #Zdare znači škoditi, nauditi. 
Umjesto Vavćouos čitamo doduše u Jak. 3, 8 $avarngćeos, ali su to 
posve istoznačni pjesnički sinonimi, identični sa Javarićs, Vavarćet 
i dr. — 'Avažauidvodolazi u LXX (Sir. 49, 14) te je ova riječ na 
ovom mjestu upravo nenadoknadiva, jer klas. zesožaufdvo znači 
zapravo assummere u smislu uzeti sa sobom. 

Što se tiče riječi K&eos ona dolazi u Markovu evanđelju na 
više mjesta (13, 35; 12, 9; 1, 3 i t. d.). Zanimivo je mjesto 5, 19. 20: 
Isus kaže čovjeku, kojega oslobodi od nečistog duha: dadyyužov.,. 
dva 6 Kigic ou memoinkev..., mal... djećaro xnetodew..... dva 
dnolngev adrg 6 "Ino (annuncia... quanta tibi Dominus fecerit... 
et coepit praedicare quanta sibi fecisset Jesus); kao što u 11, 3 
sam Isus kaže učenicima: sizaze: 68 K&otog ačrod yoelav čzet (dicite, 
quia Domino necessarius est), a radilo se o svečanom ulasku Kri- 
stovu u Jerusalem. Shvatljivo je dakle, da će Isus, kad ulazi u nebo 
i sjeda s desne Bogu, biti nazvan od evanđeliste s nekom emfazom 
Kogtos (16, 19). 

Premda svi ovi izvodi ni zajedno uzeti striktno ne dokazuju 
literarnu autenciju Mk. 16, 9—20, ipak jasno pokazuju nesigurnost 
nutarnjih kriterija, koji se navode protiv autencije pomenutih 
redaka. Ako samo usput spomenemo, da oko 160 uncijalnih kodeksa 
i preko 2000 minuskula i gotovo svi prijevodi vojuju za autenciju 
protiv 6 uncijala, 40 minuskula i manje od desetak prijevoda — 
da o ostalim vanjskim dokazima ne govorimo — tad će nam nakon 
svega razlaganja za i protiv autencije biti jasno, zašto se je Com- 
missio biblica odlučila za negativan stav prema pobijanju literar. 
autencije Mk. 16, 9—20. 


ENCIKLIKA »RERUM NOVARUM« U SVIJETLU NOVE 
DRUŠTVOVNE POLITIKE 


(Povodom protekle pedesetogodišnjice njezina proglašenja) 
Dr. Milan Ivšić: 
Jedan između najvećih i najumnijih nasljednika na Petrovoj 


Stolici u posljednjim stoljećima bio je bez sumnje Leon XIII. Svom 
genijem nije upravljao samo kao vješti kormilar Petrovom lađicom, 


236 Prikazi, izvještaji, bilješke. 


nego je i svojim velikim duhom zašao u dubinu državoprav- 
nih problema gotovo sviju država. On određuje položaj katolika 
u bivšem njemačkom carstvu; on razrješava najtaktičnije, ali ujedno 
najradikalnije, političke sporove francuskih katolika. 

Brojne enciklike Leona XIII. bile su znanstveni rad jednoga 
između najvećih ne samo bogoslova nego i pravnika." Svojim se 
umom uzdigao taj veliki Papa nad svoje suvremenike-državnike, te 
je katolička Crkva zadobila u svima državama, gdje je bila i u 
manjini, svoj važan i ugledan položaj. Djelovanjem velikog pastira 
Crkve došli su svjetovni vladari i suvereni do uvjerenja, da biti 
članom katoličke — univerzalne — Crkve ne znači nipošto nijekati 
pokornost i odanost narodnoj državi. Štaviše, baš za vladavine 
Leona XIII. najveći patrioti i pravi vodiči naroda u Irskoj, Fran- 
cuskoj, Njemačkoj, Švicarskoj i drugdje bili su izraziti i uvjereni 
članovi katoličke Crkve. 

Ali nije Leon XIII. bio na papinskoj stolici samo jedan od naj- 
većih državnika svoga doba. U njemu gledaju svi i danas — iza 
smrti njegove — usprkos oborenih tolikih socijalnih vrednota i na- 
čela u svijetu i znanosti jednoga između najvećih sociologa i 
socijalnih poltičara. 

Prožet velikim darom socijalnih misli vidio je dobro Leon XIII. 
već tada u materijalističkom liberalizmu jednaku 
opasnost za čovječanstvo kao i u naoko protivnom društvenom su- 
stavu — u materijalističkom socijalizmu. Zato već 
godine 1878. upravlja na cio svijet svoj glas protiv zabluda so- 
cijalizma, koji traži raj na zemlji, raskidanje bračne veze 
i privatnog vlasništva. I veliki Papa upozorava cio katolički svijet, 
da je protiv zabluda socijalizma najmoćnija obrana u tom, da se 
radništvo okuplja u svoja staleška društva na vjerskoj osnovi, a 
koja će ujedno braniti promicati radničke probitke. 

I tako se već u toj prvoj socijalnoj poslanici Leon XIII. kao 
otac cijelog svijeta ukazao i kao brižni skrbnik najzapuštenijih — 
kao otac radničke klase. 

No taj duh razumijevanja i skrbi za malog čovjeka, — duh, 
moglo bi se reći, providencijalni, izdiže se najjače u velikoj 
enciklici »RERUM NOVARUM«, izdanoj iz Vatikana dne 15. svibnja 
1891. — dakle prije navršena pola stoljeća. 

Ako se izvjesne deklaracije označuju političkim prekret- 
nicama kod pojedinih naroda, to se enciklika »Rerum Novarum« 
može nazvati jednom od najvećih društvovnih deklaracija i prekret- 
nica. Ona je »magna charta libertatum« radništva, pro- 
glašena s najvišeg mjesta ove zemlje — s prijestolnice Petrove. 

Prije te enciklike, nažalost, i među nekim katolicima smatrala 
su se nastojanja i ideje u zaštitu tzv. proletera kao nekakav revo- 
lucionarni radikalizam. Sam namjesnik Kristov u duhu evanđelja 
postaje sad najveći »socijalni revolucionarac«, te svojom enciklikom 
javno propovijeda, da nije jedina milostinja, kojom se rješava 
društvovna bijeda, nego da je u prvom redu kršćanska pra- 


1 »Quod apostolicj muneris« (28. XII. 1878.), »Areanum« (10. TI. 
1880.), »Dinturnum« (29. VI. 1881.), »Immortale Dei« (1. XI. 1885.), 
»Libertas« (20. VI. 1888.), »Sapientiae christianae« (10. I. 1890.), apo- 
stolsko pismo »Praeclara« (20. VI. 1894.) i »Graves de communi« (18. I. 
1901.). 

vednost osnovica za liječenje socijalnih zala u njihovu korijenu. 

Iako je godine 1941. prošlo pola vijeka izrečenim velikim rije- 
čima Leonovim, ipak je baš tom enciklikom zaorana najdublja 
brazda suvremenoj društvovnoj politici. — Stvaranjem svoje Ne- 
zavisne Države izgrađuje i hrvatski narod svoju novu društvovnu 
politiku. A izgrađivat će najbolje i najčvršće, ukoliko budu osnovne 
misli vezane na velike ideje same enciklike. 


* 


U drugoj polovici 19. stoljeća zavladao je na jednoj strani in- 
dividualistički i kapitalistički liberalizam, koji je bezobzirnom i ne- 
moralnom utakmicom provodio u cijelom gospodarstvu načelo 
pravo jačega. Napose je gospodarski liberalizam iscrpavao 
radnu snagu dugim i teškim radom a niskom nadnicom, te se izro- 
dio u beznadno glavničarstvo najgore vrsti. 

Na drugoj strani, kao prividno protivni i obranbeni sustav od 
kapitalizma, razvijao se komunistički pokret pod imenom »soci- 
jalizma« ne samo među radničkim nego i među ostalim gra- 
danskim staležima. Mora se otvoreno priznati, da su tada katolici 
u većini država — između ta dva naoko oprečna sustava — tek 
tražili putove svoje društvovne politike. 

Liberalizam, davajući neograničenu slobodu svakom pojedincu 
zabacivao je u gospodarstvu ne samo vjersko ćudoredna nego i sva 
društvovna i etička načela. No isto tako je socijalizam za volju ne- 
kog »društva« i traženjem čistog materijalizma zabacivao sa svoje 
strane svaku vjeru i svaki narodni osjećaj. Tako su se dva naoko 
protivna smjera našla skupa u zabacivanju svake vjere, svakog 
ćudoređa pa i svake etike. Polazna točka jednog i drugog sustava 
bio je materijalizam. Na novcu i materijalnim dobrima kao vrelu 
bogatstva imao je stvarati svoj raj na zemlji jednako liberalizam 
kao i socijalizam. 

U toj težnji samo za materijalnim dobrima, a u duhovnoj po- 
mutnji i društvenoj neopredjeljenosti i samih katolika dolazi en- 
ciklika »Rerum Novarum« kao svijetlo, koje raspršuje zablude i 
osvjetljuje tamu. 

1. — Enciklika u uvodu razlaže društvovne i gospodarske trza- 
vice, izazvane novim tehničkim iznašašćima, novim načinima (me- 
todama) u proizvodnji, odvojenošću rada od kapitala, nagomilava- 
njem bogatstva u jednim rukama a osiromašenjem širokih masa. 
U toj borbi stvaraju se dva tabora. Protiv organizacije kapitalista 
stvara se borbeni tabor radništva. 

Borba je strašna i za čovječanstvo osudna. O toj činjenici mo- 
raju voditi računa jednako naučnjaci, kao i narodni zastupnici u 
parlamentima i vladari na prijestoljima. Nijedno pitanje nije tako 
goruće kao nesređeni odnosi između rada i kapitala. 

Rješavanje tih pitanja nije lako, jer je teško ustanoviti granice 
dužnosti i pravednosti između radnika i poslodavca. Poteškoće u 
rješavanju stoje i u tom, što demagozi uspiruju strasti u pučanstvu 
i što je zavladao bezvjerski duh kako kod poslodavaca tako i kod 
radnika. Naročite su pak poteškoće u tome, što su na silu uništene 
sve one dobre srednjovječne organizacije cehova, kojih slobodarsko 
19. stoljeća nije ničim nadoknadilo. 

Neznatna kapitalistička manjina nametnula je teški i ropski 
jaram mnoštvu beskućnika — proletarijatu 

Tko će pobijediti u toj borbi? Odnosno, kako će se stvoriti mir 
među čovječanstvom, koje krvari, izgiba i bez dubojitog oružja? 
Zar da čovječanstvo očekuje svoju sreću od nauke socijalista? — 
To su pitanja, na koja treba hitno odgovoriti. 

I veliki Papa Leon XHI. tvrdom logikom otkriva zablude soci- 
jalizma. Sama je socijalistička nauka s obzirom na zabacivanje 
privatnog vlasništva radništvu škodljiva, kriva i revo- 
lucionarna. 

Škodljiva je, jer ubija u radniku nadu, da će ikad moći 
mirno uživati plodove svoga rada. Radnik upravo po socijalističkoj 
nauci postaje trajni i vječni rob nekog imaginarnog društva bez 
ikakve nade u sretniju budućnost, bez nade, da će doći do svoga 
krova i svoga doma. 

Socijalistička je nauka međutim s obzirom na privatno vla- 
sništvo i kriva, jer lišava čovjeka onoga, po čemu se on bitno 
razlikuje od životinje, to jest po vlasništvu proizvodnih 
i potrošnih dobara. Zemlja bez čovjekova rada nije ništa. 
A nije li čovjek vlasnikom zemljišta, ne će u nj ulagati ni rada, 
niti će imati ljubavi do rođene grude. Čovjek je po naravnom pravu 
dužan skrbiti za svoju obitelj i za svoje potomstvo. A tu dužnost 
može izvršivati, ako može biti vlasnik nekog viška dobara i ako 
može za skrb nedorasle djece ostaviti u nasljedstvo svoju osobnu 
imovinu. 

No nauka socijalistička jei revolucionarna. Rađa trajno 
zavišću, jalom, neslogom među svim društvovnim razredima i sta- 
ležima. A kad bi se ideal socijalizma i mogao postići, ne bi se tim 
postigla nikakva jednakost položaja i uživanja dobara, nego jedna- 
kost bijede. U najbolju ruku bila bi i opet tek manjina, koja bi 
uživala dobra tzv. »društva«. 

Zato socijalizam ne može nipošto biti društvovni sustav sreće, 
a ni sredstvo za stišavanje gospodarskog i društvovnog boja. 

2. Nakon negativnog dijela enciklike slijedi pozitivni dio, koji 
je i po svojoj koncepciji i po svojim mislima najgrandiozniji. 

Stišavanje društvovnog boja može se izvršiti saradnjom 
Crkve, Države te samih radnika i poslodavaca. 

a) Suradnja Crkve. — Crkva određuje svojom naukom 
smjernice svakom čovjeku o ovozemnoj i nadzemnoj njegovoj svrsi. 
Iako smo pred Bogom svi jednaki, svi njegova djeca, ipak svaki od 
nas ima svoju zasebnu zadaću prema osobnim darovima, zdravlju, 
i moći. Narav je sama postavila tolike razlike između pojedinaca. 
Zato nikakvo ljudsko djelo ne će izbrisati tih nejednakosti. 

Pa ako gledamo u duhu vjere nejednakosti i materijal- 
nog reda, moramo ih gledati u riječima evanđelja: »Imat ćete 
svagda siromaha među sobom«. A gledajući bijedu kao opću po- 
sljedicu i istočnog grijeha shvatit ćemo lako, kako je puko zava- 
ravanje bijednih masa, kad im se obećaje raz na zemlji, život bez 
boli i rada. Zato nikakva borba između protivnih klasa ne će uro- 
diti srećom. Namjesto klasne borbe treba da nastupi solidari- 
zam, t. j. međusobna ovisnost, povezanost i poštivanje. 

Međutim solidarizam može biti samo onda, bude li se pravo 
shvatio duh Kristova evanđelja, duh pravednosti jednako gospodara 

kao i sluge, jednako bogataša kao i siromaha. Pravednost nameće 
obvezu poslodavcu, da gleda u radniku čovjeka a ne stroj za sti- 
canje bogatstva. Zato je sramotno na račun iscrpavanja radničkih 
sila gledati, kako da se poveća samo čista dobit u poduzetnika. 

Rad ne ponizuje, nego diže vrijednost sva- 
kom čovjeku. Dosljedno, svaki rad, pa i najniži, traži pravednu 
plaću, A da svaki radnik uzmogne dobiti pravednu plaću, dužnost 
je poslodavca, da rad razdijeli prema starosti i stručnoj sposobnosti 
svakog čovjeka. 

No i radnik mora gledati u poslodavcu svoga skrbnika. Zato 
baš protivno od onoga, na što ga upućuju njegovi socijalistički vođe, 
dužan je radnik svojim radom davati poslodavcu najviše, što je u 
njegovoj snazi. Ne smije zato sabotažom, nemarnošću i nesavjesno- 
šću u radu oštećivati poslodavca. 

Između poslodavca i radnika mora vladati savezništvo probi- 
taka; poslodavac će skrbiti za radnika u svakom pogledu: materi- 
jalnom, prosvjetnom, moralnom, vjerskom i zdravstvenom, a radnik 
će u poštovanju prema poslodavcu sa svoje strane činiti sve, čime 
će koristiti poduzeću, kod kojeg radi. 

Duh iskrenog prijateljstva, duh pravog bratstva i međusobne 
ispomoći, duh je i Kristove nauke. 

No katolička Crkva nije se zadržala samo na nauci. Ona 
je od svojih prvih početaka bila najveća društvovna ustanova. Čita- 
vim svojim radom nastoji Crkva odgojiti ljude solidarističkog duha 
u svakodnevnom životu. Duševni preporod svakog po- 
jedinca ne može biti bez preporoda u duhu dru- 
štvovnih ideja. Zato se ne može naći ne samo duh evanđelja 
nego ni pravi kršćanski život u duši čovjeka sebičnosti i kapitali- 
stičke lakomosti. A upravo kapitalizam kao izraslina gospodarskog 
liberalizma jeste negacija svih načela i sve nauke Kristova evanđelja. 

Međutim Crkva je tokom svih stoljeća pošla i dalje. Sve nje- 
zine ustanove, svi crkveni redovi, nijesu drugo, nego socijalno 
djelo u korist najzapuštenijih i najbijednijih. To veliko djelo kato- 
ličke Crkve moraju njezini najveći neprijatelji danas oponašati. 
Gdje im pak to ne polazi za rukom, nastoje neprijatelji Crkve go- 
tova višestoljetna djela kršćanske ljubavi i pravednosti oteti Crkvi 
ili kako oni kažu: »laicizirati«. No vidi se: to se protivnici Crkve 
u svom društvovnom djelu više udaljuju od vjere, to se udaljuju 
i od onog duha, koji je nevidljivo vodio i podržavao crkvene dru- 
štvovne ustanove. 

b) Drugim dijelom enciklike zahvata Leon XIII. odlučno u 
toliko raspravljano gospodarsko-društvovno pitanje: Da li država 
ima prava i dužnosti, da se miješa svojim zakonodavstvom i uprav- 
nim mjerama u gospodarsko-društvovni život? — Protiv nauke go- 
spodarskog liberalizma, da se država nema nipošto miješati u go- 
spodarski život, tvrde drugi ekonomisti da država po svojem ustroj- 
stvu i po svojoj zadaći ima ne samo pravo nego i dužnost, da se 
brine za materijalno i socijalno dobro svih svojih državljana, a na- 
ročito onih, koji su materijalno i socijalno slabiji. 

Toj drugoj struji, priklanja se i sam Leon XIII. Država kao 
vrhovna ustanova dužna je, da se brine za socijalno blagostanje 
svih svojih državljana. Mora stoga svojim zakonodavstvom unapre- 
đivati i štititi ćudoređe, obitelj, vjeru, pravednost, pravedno opo- 

rezivanje, poljodjelstvo, veleobrt, pravednu zamjenu dobara i t. d. 
No država je dužna skrbiti napose za najbijednije svoje članove — 
za proletarce. Opći probitci, a ne probitci samo pojedinih držav- 
ljana imaju biti vodiči vladara i državnika. U dobro uređenoj državi 
ne smije postojati nikakvi povlašćeni stalež a ni povlašćeni dru- 
štvovni sloj. 

Društvovno blagostanje ne može postojati, ako država sama 
ruši temelje toga blagostanja, t. j. obitelj, ćudoređe, vjeru, zdravlje 
itd. 


Ako stoga najniži društvovni slojevi svojom snagom ne mogu 
obraniti svoja prava, to je država ex offo dužna braniti prava 
svih svojih članova. 


Država je, u prvom redu, dužna čuvati privatnu svojinu, jer 
ta ima svoj društvovni zadatak, a ne samo posebničko i pojedinačno 
iskorištavanje po vlasniku. 

Država ne smije pustiti po strani ni vjersko uvjerenje i ispo- 
vijedanje svojih državljana. Njoj ne smije biti svejedno, da li 
radnik ima svoj nedjeljni odmor ili ne — ne samo iz razloga od - 
mora, nego da li mu se radom u nedjelju ne sprečava vršenje 
njegovih vjerskih dužnosti. 

Država ima da pazi, da radnik ne bude prepušten sebičnosti i 
iskorištavanju po poslodavcu. Pitanje stoga radnog vremena, od- 
mora, određivanje posla prema dobi i spolu, isplata radničke nad- 
nice, uređenje tvornice prema zdravstvenim zahtjevima, osiguranje 
radnika za slučajeve bolesti, starosti, nemoći, nesreće i nerada, — 
sve su to važna pitanja, gdje država ne smije ostati po strani 
(neutralna). 


c) Rješenje društvovnih pitanja mora poći i od samih rad- 
nika. Radništvo se mora udružiti na staleškoj osnovici u svrhu 
obrane i promicanja svojih probitaka; mora stvarati svoja pot- 
porna društva za različite nepredvidive slučajeve izvanrednih po- 
treba i za osiguranje u slučaju nesreće, 


Dužnost je i države, da takva radnička društva unapređuje, a 
ne da sprečava još njihov razvoj. 


U svima tim brojnim radničkim društvima mora se ikršćan- 
sko radništvo jasno snaći te stvarati svoja vlastita društva, 
kako bi njihovim posredstvom očuvalo sebe u materijalnom i du- 
hovnom pogledu. I tima kršćanskim radničkim društvima mora 
država pružiti svoju pomoć i zaštitu. 


3. Nakon što je Leon XIII. izložio osnovna načela, završuje 
svoju encikliku pozivom na sav kršćanski svijet, da se 
svaki lati posla, dok ne bude prekasno. Potpuno naime rješenje 
društvovnog pitanja može biti samo na kršćansko-ćudored- 
nom preporodu čitavog društva. A to djelo oko pre- 
poroda mora biti isprepleteno velikom kršćanskom ljubavi na 
djelu, koja ljubav uključuje evanđeosku zapovijed: žrtvu za 
bližnjega. 

Ogledamo li tako velike ideje Pape Leona XIII, izrečene i 
upravljene cijelom svijetu u godini 1891., onda katolici mogu biti 
ponosni, da su već tada na usta predstavnika katoličke Crkve bile 
zacrtane one misli-vodilje, koje suvremeni veliki državnici uzimaju 
u osnovni program svoje državničke politike. Suvremena društvovna 
politika vidi u ljudskom radu najveću vrednotu čovjeka, a ne robu, 
kojoj zakon ponude i potražbe određuje cijenu na slobodnom trži- 
štu. Ako se, istina, ta društvovna politika ponešto udaljuje od za- 
crtanih smjernica po Leonu XIII., to se tom politikom program 
Leona XIII. više upotpunjuje, nego li mijenja. Pa i ona divna okruž- 
nica Pija XI. »Quadragesimo anno« imala je jedino tu 
svrhu, da prema novonadošlim potrebama upotpuni encikliku 
Leona XIII. 

Katolici mogu biti ponosni i činjenicom, da u svemu onom, u 
čemu je radništvu uspjelo poboljšati položaj, bilo je to prema pro- 
gramu Leona XIII., a ne prema programu socijalista i suvremenih 
boljševičkih marksista. Zato katolici svih zemalja za budućnost 
svoga rada imaju u dvije velike društvovne okružnice »Rerum No- 
varum« i »Quadragesimo Anno« zacrtan najbolji program. Taj se 
program, šta više, lijepo uklapa u novu društvovnu politiku evrop- 
skih država: Njemačke, Italije, pa i Ustaške Hrvatske. Nema stoga 
razloga, da Hrvati katolici stoje po strani od velikog društvovnog 
djela. 

Istina, nekim krivim katolicima činiti će se još uvijek program 
i samih enciklika »Rerum Novarum« i »Quadragesima Anno« pre- 
radikalan; gledat će u njemu preveliki skretaj na lijevo; ne će im 
biti drago, da napuštaju gospodarski liberalizam, u kom su se uži- 
vjeli po krivoj nauci svojih učitelja, naročito profesora rimskoga 
prava. 

Hrvati katolici moraju otvoreno i bez bojazni krenuti putom 
novog društvovnog poretka, kako su ga nacrtali vrhovni predstav- 
nici katoličke Crkve. Možda će se na tom putu susresti s radom 
i onih, koji su daleko od praktičnog katolištva, no koji po načelima 
suvremene društvovne politike provede isto veliko djelo. To Hrvate 
katolike ne smije ništa smetati. Hrvati katolici imaju svoj pro- 
gram rada, koji rado uklapaju u opće narodni program 
— ito tim radije, što se novi društvovni poredak Ustaške 
Hrvatske poklapa s evanđeoskom naukom. 

Ukratko: Sve velike društvovne ideje i sva velika društvovna 
djela, koja su bila od stvarnih blagodati za čovječanstvo, bila su 
zacrtana ponajbolje u Kristovu evanđelju, a kasnije tumačena i 
prema potrebama vremena iznošena po velikim misliocima i no- 
siocima katoličke Crkve. I kao što će riječi evanđelja ostati za sva 
vremena, tako i misli Leona XIII. o društvovnoj preobrazbi društva 
ne će izgubiti od svoje važnosti ni iza 50 godina — godina tolikih 
gospodarskih i društvovnih poremećenja. — Enciklika »Re- 


! Uzgred napominjemo, da je francuski ideolog i slobodni zidar 
Leon Bourgeois napisao knjigu »La Solidaritć« četiri godine 
nakon enciklike »Rerum Novarum«. U toj knjizi nastoji glavne mi- 
sli Leona XIII. prenijeti u laičko ruho — »laicirati«. A značajno je, 
da su to Bourgeois-ovo djelo nazvali laici »novim evanđeljem«. 

rum Novarum« ostaje i za budućnost katolički 
društvovni program i temelj svakom Socijal- 
nom Zakoniku za rješavanje odnosa rada i ka- 
pitala. 


SVETO PISMO STAROGA I NOVOGA ZAVJETA: STARI 
ZAVJET, 


iz izvornoga teksta preveo i bilješke priredio Dr. Ivan Evanđelist 

Šarić, nadbiskup vrhbosanski. Svezak 1. Povijesne knjige. Sarajevo 

1941. Izdala » Akademija Regina Apostolorum«. 8" — 940 + 3 zemljo- 

sene E Meko uvezano Kuna 280.—, tvrdo uvezano u platno 
una pa, 


Dr Janko Oberški 


Već dulje vremena osjeća se među Hrvatima katolicima po- 
treba prijevoda cijelog Sv. Pisma, priređenog od katoličkog prevo- 
dioca s bilješkama, kako to traže propisi Crkvenog Zakonika (CJC 
1391). Ne može se kazati, da se u tom pogledu kod nas Hrvata u 
novije doba nije baš ništa učinilo, jer je poznato, da je za katoličke 
vjernike izdao hrvatski prijevod Sv. Pisma Novoga Zavjeta s veoma 
opsežnim tumačenjem sarajevski nadbiskup Dr. Josip Štadler, i to 
u 5 svezaka: I. 1895., II. 1896., III. 1899., IV. 1902., V, 1907., sve u 
Sarajevu, obuhvatajući sva četiri Evanđelja i Djela Apostolska. 
God. 1912. izašlo je u Sarajevu i priručno izdanje: Sveto Evanđelje 
G. N. Isusa Krista i Djela Apostolska (oblik 14,3 X 9,3). Dr. Valentin 
Čebušnik htio je tomu nastojanju doprinijeti svoj udio, da priredi 
prijevod Sv. Pisma Staroga Zavjeta, i onoga dijela Novoga Zavjeta, 
koji je sarajevskom izdanju nedostajao. On je priredio 2 sveska 
prijevoda povijesnih knjiga Staroga Zavjeta, počevši od Mojsijeva 
Petoknjižja do Esterine knjige uključivo, izdano od Zbora Duhovne 
Mladeži Zagrebačke g. 1911. i 1913. U daljnjem ga je radu prekinula 
prerana smrt. Po tom je slijedio stručno i kritički priređen hrvat- 
ski prijevod Sv. Pisma Novoga Zavjeta s grčkoga jezika od sve- 
učilišnog profesora Dra Franje Zagode, Zagreb 1925., koji je god. 
1938. i 1939. doživio II. izdanje u 2 sveska u nakladi književnog 
društva Sv. Jeronima u Zagrebu. Međutim je objelodanio franjevac 
0. Petar Vlašić 4 sveska prijevoda i tumačenja Davidovih Psalama, 
Dubrovnik 1923.—1925. Napokon je posebnim mandatom zagre- 
bačkog nadbiskupa Dra Antuna Bauera, Pr. 30. od 6. II. 1928., po- 
vjereno sveučilišnom profesoru Dru Antunu Soviću, da izradi pri- 
jevod Sv. Pisma Staroga Zavjeta iz izvornih jezika. On je u vrijeme 
od punih 6 godina uz veoma intenzivan rad i s velikom akribijom 
dovršio to djelo, ali nažalost do tiskanja toga prijevoda nije došlo 
zbog nekih jezičnih osebujnosti. Međutim je u sjednici biskupskih 
konferencija od 12. lipnja 1940. u Zagrebu povjereno preuzv. gosp. 
vrhbosanskog nadbiskupu Dru Ivanu Ev. Šariću, da priredi pučki 
prijevod Sv. Pisma na hrvatskom jeziku. Plod toga rada vidimo u 
1. svesku Sv. Pisma Staroga Zavjeta, koji sadržava sve povijesne 
knjige St. Zavjeta. Svakako ovaj smioni pothvat zaslužuje veliko. 
priznanje, pa bi bilo poželjno, da u cijelosti uspije. Razumljivo je, 

da je to izdanje sa zadovoljstvom pozdravio sav naš episkopat i 
preporučio ga. Stručni prikaz ovog sveska objavio je g. Dr. A. 
krinjar, profesor biblijske struke na visokoj bogoslovskoj školi 
u Sarajevu, u časopisu »Vrhbosna« 5 (1942) str. 136—137, i u »Bi- 
blica« 23 (1942) 4, str. 372—373, ali, vjerojatno zbog ograničena 
prostora, dosta kratak; zatim o. P. Vlašić u »Katoličkom Tjedniku« 
g. 1942. br. 33. str. 6, stupac 3—4, koji je članak u cijelosti prene- 
sen iz »Riječi Božje« za srpanj i kolovoz 1942. Ipak povrh ovih 
prikaza držimo, da ne će biti suvišan i ovaj u našoj reviji. 

U predgovoru naglašuje prevodilac, da je zasnovao da po iz- 
vornom tekstu i obzirući se na prijevod Vulgate u tri sveska pre- 
vede Stari i Novi Zavjet, »da tako imadnemo Hrvati jednoliko čitavo 
Sveto _Pismo« (str. 1). »Kod prevođenja iz teksta izvornoga«, — 
kaže dalje, da se »držao i ponajboljih stranih stručnjaka prevodi- 
laca Sv. Pisma, kao Heilmanna, Crampona, Parscha, Henne-a, Allio- 
li-a, Arndta, Grundla, Leandera van Esza i još drugih«, a od naših 
prevodilaca imao je pred sobom Daničića i Vuka, kod kojih ispravno 
napominje, da nijesu nipošto pouzdani. 

Potpuno se saglašavam s načelom g. profesora Dra A. Škri- 
njara, da prijevod mora biti vjeran, jasan i lijep, ali da treba kraj 
toga nastojati, da nijedna osebina ne bude na štetu kojoj drugoj. 
Po primjeru sv. Jeronima dopuštena je kod prevođenja izvjesna 
sloboda u prilagođivanju izražavanja misli u duhu dotičnog jezika, 
u koji se prevodi. Osim toga može utjecati na značaj prijevoda i 
svrha, kojoj je prijevod namijenjen, pa zato će n. pr. prijevod, 
namijenjen liturgijskoj svrsi, nastojati da zadrži osebinu liturgijske 
tradicije nekoga tako reći sakralnog stila, što se znatno razlikuje 
od stila prijevoda, koji je namijenjen širim narodnim slojevima 
(pučki prijevod), kao što i od onog prijevoda, kojemu je svrha što 
kritičnijom točnošću približiti se izvornom tekstu i po mogućnosti 
zadržati i stilistički kolorit izvornika. Nemoguće je, da jedan prije- 
vod u potpunoj mjeri udovolji svim posebnim svrhama zajedno, pa 
zato se pojedini narodi ne zadovoljavaju isključivo samo jednim 
jedincatim prijevodom Sv. Pisma na svom jeziku. Tako su i kod 
nas Hrvata prije nekih 100 godina bila objelodanjena u nevelikom 
razmaku vremena dva prijevoda Sv. Pisma po Vulgati: jedan od 
franjevca Petra Katančića. ispravljen po Grguru Čevapoviću i iz- 
dan u Budimu g. 1831, a drugi od Ivana Matije Škarića, tiskan u 
Beču od 1858.—1861. 

Naš prevodilac ističe, da hrvatski jezični osjećaj ne može imati 
ništa proti istočnoj boji Sv. Pisma, koju bi bila grjehota iz njega 
izbaciti, a bosanski pisci da umiju lijepo ući u istočni stil, ritam i 
kolorizam Sv. Pisma. Slične misli, sjećam se, često je naglašivao, go- 
voreći o prijevodu Sv. Pisma, i pokoini profesor Dr. Antun Sović. 
Uostalom o utjecaju istočniačkog kolorita na hrvatski jezik svje- 
doči i golemo blago narodnih pjesama iz doba borbe s Turcima. pa 
bi bilo svakako veoma zanimljivo, kako s literarnog, tako i s folklo- 
rističkog stajališta, pobliže osvijetliti taj utjecaj. Na srodnost toga 
kolorita hrvatskog jezika s hebrejskim podsjeća nas česta hebrej- 
ska fraza: »lefi herebh«, koju Vulgata prevodi s »ore gladii«, a 
koja se lijepo prevodi na hrvatski jezik frazom »oštricom mača« 
(II. Mojs. 13, 13; IV. Mojs. 21, 24; V. Mojs. 13, 16; 20, 13; Jos. 6, 21; 
Sud. 1, 8 i t. d.), kako to vidimo kod našeg prevodioca. 

Što se tiče sadržaja, ovaj I. svezak obuhvata sve povijesne 
knjige St. Z. onim redom, kako su poredane u Vulgati, dodavši još 
na svršetku radi srodnosti povijesnog sadržaja i obje knjige Maka- 
bejske, koje su inače u Vulgati na svršetku starozavjetnoga kanona. 
Nakon predgovora i rasporeda knjiga Sv. Pisma s oznakom kratica 
slijedi kratki uvod u Stari Zavjet, a po tom prije svake knjige kra- 
tak njezin sadržaj. Pojedine glave odijeljene su posebnim naslovima 
s naznakom sadržaja, u kurzivnom slogu. Svaki redak počinje sa 
svojim brojem iznova. Kod onih redaka, koji imadu ispod linije 
bilješku, stavljena je uz broj zvijezdica. Tekst je prijevoda u gar- 
mondu, podijeljen u dva stupca na jednoj stranici, dok su bilješke 
ispod linije tiskane petitom preko čitave stranice. Opseg bilježaka 
nije prevelik. 

Na prvi pogled upada u oči, da se prevodilac stalno odlučio u 
prevođenju Božjeg imena Jahveh, koje su Hebreji iz strahopočita- 
nja uvijek u izgovoru zamjenjivali s Adonaj = naš Gospod, da ga 
prevodi s Gospod, što je posve opravdano i u duhu naše tisuć- 
ljetne liturgijske tradicije, gdje se riječ Gospod uzima u najemi- 
nentnijem značenju, odličnijem od časti ikojega zemaljskoga go- 
spodina. U kogagod ima iole osjećaja za razlikovanje ovog našeg 
liturgijskom tradicijom posvećenog izražavanja pojma Boga, morat 
će odobriti ovaj prevodiočev izbor. Usput napominjem, da je i po- 
kojni profesor Sović za izbor ove riječi u svom prijevodu Sv. Pisma 
'St. Zavjeta s brojnih strana hrvatskog svećenstva, osobito iz pri- 
morskih i dalmatinskih krajeva, gdje se vrši glagolska liturgija, 
primio mnoga priznanja. Bilo je poželjno, da se već jednom stalno 
usvoji ovaj naziv i u hrvatskim prijevodima liturgijskih perikopa, u 
Jekcionarima. 

Veoma je važno pitanje pohrvaćivanja biblijskih imena, kod 
kojeg se prevodilac priklonio načelu, da je kod Hrvata pretežno 
prevladao utjecaj Jeronimove Vulgate, premda se to načelo ne 
može strogo provesti, da ne bi dopuštalo izuzetka. Tako je u hr- 
vatskom jeziku mjesto Vulgatina imena Jesus, koje bi dosljedno 
u hrvatskoj transkripciji glasilo J ezus, ipak od iskona prevladao 
grčki izgovor Isus, pa danas nikomu ni ne pada na um, da ga 
zamijeni s imenom Jezus. Slično ostajemo kod Josip, aneJozef, 
premda je ovo bliže Vulgati i hebrejskom izgovoru. Naš se prevo- 
dilac u ovom pitanju priklanja tradicionalnom uplivu Vulgate kod 
nas, kojemu načelno nema prigovora, ali ipak treba kod toga paziti, 
da se to provodi u skladu s glasovnim zakonima hrvatskoga jezika. 
Tako držimo, da u imenima i pridjevima: Jeruzalem, Jebuzeji, jebu- 
zejski, Mezopotamija, Izak, Izaija, Izaj, Jozua, nije u pohrvaćivanju 
provedena ispravna transkripcija, koja bi odgovarala glasovnim 
zakonima hrvatske etimologije. Uopće se zapaža u tom neka nesi- 
gurnost i nedosljednost, kada treba u transkripciji imena upotrije- 
biti s, a kada z, pa opažamo, da se gdjekad isto ime transkribira 
jednom sa s, a drugiput sa z, Prevodilac ispravno kaže na nekim 
mjestima Jebuseji (I. Mojs. 10, 16; 15, 21), jer je to izvedeno od 
imena grada Jebus, gdje s dolazi u nominativu na kraju riječi, 
pa se dosljedno taj suglasnik s mora zadržati i u ostalim padežima 
deklinacije, dakle Jebusa (Sud. 19, 10. 11), Jebusu (I. Dn. 11, 4—5), 
kako to doista prevodilac na ovim mjestima čini. Na temelju toga 
trebalo bi izvesti ime stanovnika Jebuseji, a ne Jebuzeji (I. Dn. 1, 

14; 11, 4. 6), te pridjev jebusejski, a ne jebuzejski (Sud. 19, 11). 
ime grada Jerusalema svakako je etimološka složenica, u kojoj 
drugi dio potječe od riječi Salem, a ne od Zalem, pa prema tome 
se taj s od korjena riječi mora u hrvatskom jeziku zadržati i u slo- 
ženici Jeru-salem. Zato se čudim, što i »Koriensko pisanje« usvaja 
Jeruzalem. Primjenjivanje latinske fonetike, da se s između dva 
vokala čita kao z (koje dvojim da se ovdje i u Vulgati izgovara 
kao 2), ne može vrijediti za glasovne zakone hrvatskoga jezika, pa 
makar to pogrješno čine i neki književnici, ili se pogrješno čuje u 
narodu. Dalje treba fonološki razlikovati transkripciju hebrejskoga 
slova šin i ssade (cade) od sameh, sin i zajin. Šin i ssade treba tran- 
skribirati sa s, kao u riječima: Samuel, Saul, Salem, Jerusalem; 
tako i Josua, a ne Jozua, Josija, a ne Jozija (IV. Kralj. 21, 24), Isaj, 
Isaija, a ne Izaj, Izaija; ispravno je prevodilac transkribirao imena 
Jerusa (IV, Kralj. 15, 33) i Josaba (IV. Kralj. 11, 2), gdje je hebrej- 
Ski šin prepisan s hrvatskim s, pa je po tom načelu bilo potrebno 
postupati jedinstveno i dosljedno. Dalje imena, u kojima dolazi glas 
ssade: Sabaot, Isak (a ne Izak, tim više, što je u hebrejskom po- 
slije ssade još oštri h, Jichak, koji nikako ne dopušta izgovor toga 
ssade sa 2), jer hebrejski cade čita se ili kao hrvatski c ili kao oštri 
S (= ss), a nikada kao 2). 

Podpuno opravdanje za transkripciju sa slovom z postoji sva- 
kako kod onih riječi, koje u hebrejskom jeziku imadu slovo z (za- 
jin), kao Azarija, Azazel, Eleazar, Ezra, Ezekiel, Zaharija i t. d. 
Ne valja dakle Hosiel, nego Hoziel ili Haziel (I. Dn 23, 9), ne Di 
sahaba nego Dizahaba (V. Mojs. 1, 1). Nadalje može se podnijeti 
transkripcija hebrejskog sameh sa z, kao u imenu Jozef (ali ovo u 
hrvatskom izuzetno glasi Josip); samo ako dolazi na kraju riječi 
u nominativu, ne može se u ostalim padežima mijenjati u z. Slovo 
sin također se obično transkribira sa z, kao u riječima: Ezav (he- 
brejski Esav), Izrael (hebr. Jisrael). Kod riječi grčkog podrijetla 
pravilo je, da se grčki sigma (2) mora izgovarati kao s, pa makar 
on stajao između 2 vokala; samo ispred beta i mi izgovara se sigma 
kao z, kao n. pr.: o čođeorog — azbestos, oma = azma. Prema tome 
ne valja izgovarati Mezopotamija, nego Mesopotamija. Kod imena: 
Ismael, Ismaelci, budući da u hebrejskom glase: Jišmael, Jišmaelim, 
pisano sa šin, trebalo bi dosljedno gore rečenom transkribirati sa 
s, kako na jednom mjestu, prema istom hebrejskom obliku toga 
imena, ispravno čini naš prevodilac (I. Dn. 9, 44), ali na drugim 
mjestima primjenjuje grčku fonetiku: Izmael, Izmaelci, koja bi se 
donekle mogla podnijeti iz obzira prema prijevodu LXX. Pohrva- 
“ivanje hebrejskog imena Hizqijahu (IV. Kralj. 20, 1. 3 i dr.) bilo 
>i ispravnije oblikom Ezekija, nego Ezehija, jer hebrejski glas kof 
q) nikako se ne može transkribirati sa slovom h, nego sa slovom 
€ (u latinskom q); samo hebrejski glas kaf, koji odprilike odgovara 
ispiriranom k, dakle kh, može se transkribirati sa slovom h, kao u 
menu Zaharija, kako ispravno nalazimo u prevodioca (IV. Kralj. 
4, 29; 15, 11). 

Nedosljedno je provedena transkripcija iz hebrejskog imena 
'ehonathan i Jonathan. Na mjestima, gdje se radi o Saulovu sinu 
I. Kralj. 14, 1; 20, 1. 4. 5. i dr. II. Kralj. 1, 4. 5. 23. 26; I. Dn. 8, 
3. 34; 10, 2), transkribira prevodilac, obazirući se po svoj prilici na 
ulgatin svršetak -as (Jonathas), Jonata (u dekl. dat. Jonati, ak. 

Jonatu, pridjev Jonatin); a kad se radi etimološki o sasvim istom 
hebrejskom obliku ovog imena kod sina Davidova brata Same (I. 
Dn. 20, 7), transkribira ga prevodilac s Jonatan, kako je i ispravno. 
Isto ovako transkribira ime Sagajeva sina (I. Dn. 11, 34), koje u 
hebrejskom glasi Jonathan. U ova dva potonja slučaja transkribira 
Vulgata s Jonathan, dok grčki prijevod LXX imade na sva tri 
slučaja Jonathan ('levd8aw). U hrvatskoj transkripciji trebalo bi 
biti u sva tri slučaja Jonatan, dat. Jonatanu, ak. Jonatana, pridjev 
Jonatanov. 

Kad je prevodilac u svom predgovoru naglasio istočni kolori- 
zam jezika, sigurno je pod tim mislio zadržavanje stalnog sintak- 
tičkog poretka pridjeva iza imenica, kao n. pr.: svjetlila nebeska, 
ptice nebeske, zvijeri zemaljske, a osobito uz riječ sin: sinovi Izrae- 
lovi, sinovi Judini, sinovi Davidovi i t. d, Po mišljenju naših knji- 
ževnika i jezikoslovaca ovakva konstrukcija imenica s pridjevom 
u hrvatskom jeziku imade mjesta u stihometrijskom slogu, dok u 
prozi treba da najprije bude pridjev, a poslije toga imenica; dakle: 
Izraelovi sinovi, Judini sinovi, Davidovi sinovi, nebeske ptice, ze- 
maljske zvijeri i t. d. 

U hrvatskom jeziku nije potrebno izbjegavati riječ hljeb i 
svagdje je zamjenjivati riječju kruh, kao što ne valja u pre- 
tjeranom srpskom svagdje upotrebljavati riječ hljeb. Hrvatski 
govor razlikuje pojam kruha, koji je identičan sa značenjem nje- 
mačke riječi Brot, od pojma hljeb, ili hljebac,ili hljeb- 
čić, koji je identičan s njemačkim pojmom Leib. Tako možemo 
imati i sastavljeni pojam: hljeb (hljebac, hljebčić) kruha, pet hlje- 
bova kruha; ali nezgrapno je reći: pet kruhova (I. Kralj. 21, 4), 
biagdan nekvasnih kruhova (II. Mojs. 23, 14 i bilješka), jer imenica 
kruh nema množine. 

Držimo, da nije sretno upotrijebljena riječ »robijaš« (I. Mojs. 
49, 15), jer je ona srpski naziv za kažnjenike ili utamničenike, a to 
ipak nije bio smisao Jakovljeva blagoslova Isaharu, nego da će on 
pretežno raditi za druge. Anahronizam je kad se hebrejska imenica 
gojim, koju Vulgata prevodi riječju gentes, na hrvatski prevodi 
riječju pogani (Jos. 12, 23; I. Mak. 2, 12 i dr.). Pojam pogana 
stvara se istom u 4. stolj. poslije Krista, kada se krivobošci, po- 
tisnuti od kršćanstva iz gradova u sela, počinju nazivati pagani. 
Za narode odane politeizmu prije toga razdoblja, a tako i u biblij- 
skoj povijesti St. Z., bolje je upotrijebit riječ krivobošci ili krivo- 
boški narodi, da ne kažemo neznabošci, jer u strogom smislu ova 
riječ ne označuje točno naš pojam krivobožaca. Mjestimice bi bolje 
pristajao i točan prijevod neobrezani (I. Kralj. 31, 4; I. Dnev. 
10, 4), nego pogani. 

Ako se radi o tom, da se nastoji dati našem narodu prijevod 
na čistom hrvatskom jeziku, bilo bi poželjno, da se mjesto bosan- 
skih izraza, posuđenih iz turskog jezika, kao što su: čardak (II. 
Ezdr. 3, 32). čaršaf (V. Mojs. 22, 17), bungur (II. Kralj 17, 19. 28), 
muštuluk (II. Kralj. 4, 10; 18, 22), paša, pašaluk (u bilj. k Est. 3, 
12), — upotrijebe čiste hrvatske riječi: soba, plahta, krupica ili 
prekrupa, nagrada za dobru vijest, pokrajinski namjesnik, pokra- 
jina, it. d. Mjesto srpske riječi čarovnici (II. Mojs. 8, 7) upo- 
trebljava se kod Hrvata riječ čarobnici ili čarobnjaci. 
Glas goveda u hrvatskom jeziku zovemo mukanje,ane rika, 

kako imade Daničić, koja se riječ inače upotrebljava za glas lavova 
(I. Kralj. 15, 14). 

Što se tiče točnosti izražavanja smisla, makar to bilo kadkada 
i slobodnijim načinom prevođenja i višestrukom upotrebom sino- 
nima za izraze, koji se u hebrejskom jeziku stereotipno ponav- 
ljaju, jer to odgovara i duhu hebrejske stilistike, opravdano napo- 
minje u svom stručnom prikazu g. prof. A. Škrinjar, da se hebrej- 
ski izraz vajjomer može prevoditi: reče, odgovori, odvrati, kaže 
it. d., osim, gdje na jednome mjestu prevodi »otrese se« (I. Mojs. 
44, 15), ili »osječe« (I. Kralj. 17, 28), za kojim izraz ispravno opaža 
g. profesor, da je »previše koloriran«. U pretežnom dijelu stvarno 
se slažem s izvodima kritike g. prof. A. Škrinjara, ali moram 
primijetiti, da je kritika g. profesora iz razumljivih razloga u ve- 
likoj mjeri obazriva, kad mnoge nedostatke blagohotno ispričava, 
bilo iz stilističkih razloga, ili kao »lapsus calami«, ili kao manje 
pogrješke. No bilo bi svakako poželjno, kad se radi o prijevodu 
Sv. Pisma, da bi trebalo pomno nastojati, da takvih »lapsusa ca- 
lami« i manjih pogrešaka bude što manje, pogotovu kada se uz 
najveću pažnju znade u tekst podkrasti i mnogo tiskarskih pogrje- 
šaka. Kada u tekstu prijevoda nailazimo na netočnosti: Deog mjesto 
Doeg (I. Kralj. 22, 9), Fatiju mjesto Faltiju (I. Kralj. 25, 44), Ame- 
lečana mjesto Amalečana (I. Kralj. 27, 8), Aktesov mjesto Akcesov 
ili Akkesov (II. Kralj. 23, 26), Bogelima mjesto Rogelima (II. Kralj. 
17, 27), Homan mjesto Homam (I. Dn. 1, 39), Bananan mjesto Ba- 
lanan (I. Dn. 1, 50 prema hebrejskom), Sehe mjesto Selhe (I. Dn. 
5, 11), Johan mjesto Jahan (I. Dn. 5, 13), Jeturom, Natisom mjesto 
Iturom, Nafisom (I. Dn. 5, 19), Heber mjesto Heder (I. Dn. 8, 15), 
Jezbija mjesto Jezlija (I. Dn. 8, 18), Johanija mjesto Jobanija (I. 
Dn. 9, 8), Sosolam mjesto Mosolam (I. Dn. 9, 7), Abiezer mjesto 
Ahiezer (I. Dn. 12, 3), Barija mjesto Barahija (I. Dn. 15, 23), Sede- 
nija mjesto Sebenija (I. Dn. 15, 24), Majetu mjesto Magetu (I. 
Makab. 5, 26, ispor. red. 36, gdje ima ispravno Maget) — a našlo bi 
se toga i više, — onda se sve to ne može smatrati samo tiskarskim 
pogrješkama. Tako i pomanjkanje oznake redaka u III. Kralj. 22, 
583 i 54, ili ispuštanje imena: Milka (Josua 17, 3) između Hegla i 
Tersa; Aterovih (I. Ezdr. 2, 16); a pogotovu izostavljanje čitavog 
redka (II. Dnev. 6, 6): »Nego sam izabrao Jerusalem, da tamo bude 
moje ime; i izabrao sam Davida, da bude nad mojim narodom 
Izraelom«, — nisu samo tiskarske pogrješke, nego odaju pomanj- 
kanje točnosti, što se može desiti usljed prevelike umornosti u poslu. 
Sličnih pogrješaka imade mnogo i u bilješkama, kao n. pr.: šemaid 
mjesto šemaim (k b. I. M. 3, 22), Asurdanipala mjesto Asurvanipala 
(b. k IV. Kralj. 19, 17), hamalim mjesto hammajim (u b. k M. 36,24), 
Kizon mjesto Kišon ili Kison (III. Kralj. 18, 45), šadaš (valjda krivo 
pročitano prema francuskoj transkripciji) mjesto hadaš (bilj. k I. 
Kralj. 11, 14), Eben-Haeser mejsto Eben-Haezer (bili. 1. Kralj. 4, 1), 
Šošenk mjesto Šešonk (bilj. III. Kralj. 11, 40), Zveća mjesto veća, 
te zišas mjesto ze%e5 (bilj. k I. Makab. 3, 38. 41). To nije sve, 
nego ima još mnogo drugih sličnih pogrješaka. 

Donosimo dalje neke opaske o samom prijevodu. Prvo, što 
zapažamo, bilo bi potrebno pripaziti na izražavanje vrijednosti 
rremen4_u sustavu hebrejske sintakse, da im se pogodi ekvivalent 
1 hrvatskom jeziku. Tako n. pr. hebrejska stavka: vajjar' *elohim 

*eth ha'or ki tobh (I. Mojs. 1, 4; slično 10. 12. 18), koju Vulgata pre- 
vodi: »et vidit Deus lucem quod esset bona«, — nije dobro pre- 
vedena na hrvatski: »i vidje Bog, da je svjetlost bila dobra«. 
Možda se ovdje prevodilac poveo za francuskim prijevodom, koji 
imade: »que la lumiere ćtait bonne«, što u francuskoj sintaksi 
može odgovarati Vulgatinom »esset«, ali nipošto hrvatskom »da 
je....bila«, pogotovu, ako je ovdje hebrejska sintaktička kon- 
strukcija takova, da dopušta samo prezentsko izražavanje pomoć- 
noga glagola uz pridjev »tobh«; smisao je dakle: »I vidje Bog 
svjetlost, da je dobra«, što znači, da je ta dobrota svjetlosti po- 
stojala i onda, kad je Bog vidio, a i dalje, a ne možda samo neko 
vrijeme prije, nego je Bog vidio; dok prema prijevodu: »da je bila 
dobra« značilo bi, da onda, kad je Bog vidio, ta je svjetlost već 
prošla i nije više postojala. Slično nije dobro prevedeno: »da su 
bili goli« (I. Mojs. 3, 7), mjesto: »da su goli«; zatim u II. Dnevnika 
(9, 5): »istina je bila« (Vulgata: verus est sermo) treba prevesti: 
»istina je«. U hebrejskom tekstu razlikuje se glagol N92 od pipo» 
pa ga i sv. Jeronim različito prevodi: prvi s »creavit« = stvarati iz 
ničesa; drugi s »fecit« načiniti iz tvoriva, koje već postoji. U I. Mojs. 
1, 16 i 2, 2 preveden je glagol rip sa »stvori« mjesto »načini«. 
Sasvim je iskrivljeno prevedeno: »gvozdene nogavice, gvozdenu su- 
licu« (1. Kralj. 17, 6), »gvozdeni kalpak« (17, 38), mjesto »mjedeni«, 
kako je to opazio g. prof. Škrinjar. Mjesto »utvara« (I. Kralj, 8, 
1) bolje bi bilo reći »viđenje«, jer se radi o istinskom proročkom 
viđenju, a »utvara« obično znači pričinjanje bolesne mašte, 
kako vole tumačiti racionalisti. Mjestimice nailazimo na manj- 
kav i nerazumljiv prijevod, kao n. pr: »Tada je bila 
zemlja pokvarena pred Bogom i pun zločin«, dok u hebrejskom 
stoji! vattimmale' ha'arec hamas = i napunila se zemlja zločina 
(IL. Mojs. 6, 11). Gdjegdje je u prijevodu oslabljen izvornik ispušta- 
njem prevođenja sinonima, a možda i nisu podpuni sinonimi, nego 
dvije nianse pojmova. Tako n. pr. vajjigva . . . vajjamot (I. Mojs. 
25, 8; 35, 29), što Vulgata lijepo prevodi: »et deficiens mortuus est«, 
ili »consumptusque aetate mortuus est«, što u oba slučaja znači, 
da su Abraham i Isak umrli redovitom naravnom smrću, oslabivši 
od starosti, a ne možda naglom i naprasitom smrću, što prijevodom: 
»tad preminu«, »potom preminu« nije tako izrazito točno rečeno, 
U III. Kralj. 19, 12 iza »potres«, izostavljeno je: »ali Gospod nije 
bio u potresu; poslije potresa« — zatim se nastavlja tekst: »dođe 
oganj...« Osim toga oznaka broja 12. za redak nije na pravome 
mjestu, nego treba da dođe poslije riječi: »ali Gospod nije bio u 
potresu«. U Est. 16, 21 izraz: zdvra ćvvaorećov, kako stoji u tekstu 
LXX i u Vulgati »omnipotens«, nije točno preveden sa »Svevišnji«, 
nego treba prevesti sa »Svemogući«. Fraza: va'ekra bčqol gadol (I. 
Moj. 39, 14) prevedena je: »a ja povikah glasno«, gdje je prislov 
»glasno« suvišna tautologija, budući da sama riječ »povikah« uklju- 
čuje u sebi pojam »glasno«; s druge strane, ako dopustimo »glasno« 
vikanje, trebalo bi kao opreka postojati »tiho« (!?) vikanje, što je 
nemoguće. Treba dakle reći: »povikah jakim glasom«, ili »iza 
glasa«. U I. Mojs. 44, 28 prijevodom: »Mislim, da je bio rastrgan« 
— oslabljen je izvorni smisao: »Rekoh: zacijelo je rastrgan!« U 
knjizi o Tobiji (1. 11) prijevodom: »gdje se sastad e« izgleda da 

je prevodilac htio reći isto, što imađemo u francuskom prijevodu 
od Vigouroux-a: »ol il se trouva«. Međutim ovaj dodatak nije bio 
u hrvatskom prijevodu potreban, jer s glagolom »dođe« valja po- 
vezati prijevod svih triju ablativa comitatus: »cum uxore sua et 
filio . . . cum omni tribu sua!« U IV. Kralj. 4, 2 prevedeno ji: NON 
TAB sa »sudić ulja«; ali na ovome mjestu imademo saglasno svje- 
dočanstvo LXX i Vulgate: & dZefponar člav = olei quo ungar, 
pa je veća vjerojatnost, da je ispravan prijevod LXX i Vulgate, 
nego za hipotezu hapax legomena pos sa značenjem »sudić«. 
Istina, konačno u količini ulja izađe na isti smisao: malo ulja, — 
ali nije istaknuta okolnost, da se ta količina čuvala i za mazanje 
kože, koje je u tim krajevima potrebno ne toliko u svrhu tašte 
toalete, nego više iz zdravstvene potrebe, da koži ne naškodi pre- 
velika sunčana žega. Nije isključeno ni to, da je ono malo ulja 
moglo biti sačuvano za slučaj skoro predviđene smrti, da se njime 
pomaže mrtvo tijelo, kada žena umre, budući da je usljed suše 
očevidno prijetila pogibao velike gladi. Gdjekad se dešava, da pre- 
vodilac unosi u tekst prijevoda tumačenje, kao n. pr. u V. Mojs. 
3, 11 (ispor. bilj. 11), gdje prevodi »arco erec barzel« sa »sarkofag 
njegov od basalta«, dok bi doslovan prijevod glasio: »eno njegov 
ležaj, ležaj od željeza«. Drugo je što u tumačenju, gdje se može 
reći, da se tu radi o bazaltnom sarkofagu. Vrlo je teško za prijevod 
mjesto u IV. Kralj 8, 10, koje u hebrejskom glasi: = as 
nn baklal gdje izgleda, da ipak valja zadržati kethibhN5= ne, a ne 
usvojiti qeri "5 = njemu. Tu se radi o prorokovoj amfiboliji, koja 
se osjeća u hebrejskom jeziku samo u izgovoru, dok je u pismu 
jasno izraženo, da je prorok odgovorio na Hazaelov upit niječno: 
»Reci: Ne ćeš ozdraviti!« Ovu amfiboliju nije moguće u prijevodu 
reproducirati, nego je potrebno, da se u bilješci objasni, pa onda 
nestaje poteškoće, da je prorok tobože napućivao Hazaela na laž, 
nego je Hazael protivno razumio proroka: 45 sos = dice ei! sana- 
beris! pa je kralju saopćio pozitivan odgovor: »Ozdravit ćeš!« 
Bilo bi preopširno iscrpljivo iznositi sve pojedine nedostatke u 
samom prijevodu, gdje bi, bez obzira na teška mjesta, koja još 
uvijek i u samim stručnim krugovima ostaju neriješenim pita- 
njima, bilo poželjno mnogošta izgladiti i izraditi brižnijom pažnjom. 
Zato, da s time ne duljimo, napomenut ćemo samo nešto o kratkim 
sastavcima uvoda u pojedine knjige. Razumljivo je, da u pučkom 
izdanju prijevoda Sv. Pisma ne možemo očekivati opširno izrađenih 
i strogo znanstveno kritičkih uvodnih rasprava o svakoj pojedinoj 
knjizi, nego je potrebno, da se na tom mjestu s najvećom konciz- 
nošću kaže samo ono, što je najnužnije za razumijevanje sadržaja 
odnosne knjige, a to je: o imenu, sadržaju, svrsi i ukoliko je što 
poznato o postanku knjige. U ovom svesku prijevoda Sv. P. bila 
bi poželjna veća konciznost u uvodima pojedinih knjiga. Tako 
ispred knjiga Dnevnika nije ništa rečeno o njihovoj svrsi, a ta jest: 
naglašivanje ideje, da je Bog postojano nagrađivao vjernost izrael- 
skog naroda, a kažnjavao nevjeru i kršenje Božjega zakona, nasto- 
jeći, da time potakne narod na vjernost prema Bogu, barem nakon 
povratka iz 70-godišnjeg ropstva. Nezgodno je rečeno, da sv. Jero- 
nim »puno drži do ovih knjiga Dnevnika«, jer bi se odatle moglo 
17 

zaključivati, da do ostalih knjiga Sv. Pisma »manje drži«, a to ne bi 
bilo istinito. Veoma je nezgodno također ono, što se desilo u pred- 
govoru knjige o Tobiji, da se tu tri puta ova knjiga naziva »pripo- 
vijest«, na što sam se osvrnuo posebnim člankom u »Katoličkom 
Listu« (br. 40. i 41. g. 1942.), tim više, što je to pučko izdanje, pa 
ovakav naziv za jednu povijesnu knjigu Sv. Pisma može pogodo- 
vati širenju racionalističkog shvaćanja o njezinom nepovijesnom ili 
mitskom značenju. Pa ako bi se i mnogobrojne druge nedostatke 
dalo nekako pregledati i oprostiti, ovaj svakako pripada među naj- 
krupnije, jer držim, da dovodi u pitanje samu crkvenu ortodoksnost 
prijevoda; zato bi tu pogrješku u narednom izdanju svakako tre- 
balo ukloniti. 

U predgovoru Dviju knjiga Makabejaca, na str. 832, nalazimo 
tvrdnju, da je druga knjiga Makabejaca »pisana po svoj prilici iza 
prve knjige Makabejaca«, što je upravo u protimbi sa stavkama 
konteksta prije toga i poslije toga. Mjesto »iza« trebalo bi stajati 
»prije«, kako se i općenito drži, da je druga Makabejaca napisana 
najkasnije oko 123. g. pr. Kr., a prva knjiga Makabejaca oko 
104—100. pr. Kr. Prema tomu je druga knjiga Makabejaca napisana 
prije prve knjige Makabejaca. 

Što se tiče bilježaka, kojima je prevodilac popratio prijevod 
teksta, s obzirom na njihov općeniti opseg, može se kazati, da nisu 
preopširne, ali bi ipak bilo poželjno, da budu gdjegdje konciznije 
i jasnije; poneke na lakšim mjestima mogle bi izostati, a na nekim 
su težim mjestima izostale, premda bi bile potrebne. Kod bilježaka 
trebalo je uvažavati sadašnje stanje biblicističkih nauka, Tako n. 
pr. bilješka k I. Mojs. 1, 5: »...kod Židova nije, kao u nas, po- 
činjao dan od ponoći, nego uvečer«, — ne kazuje nam ono, što je 
mnogo važnije: u kakvom smislu se može shvatiti pojam »dan«, da 
se može lakše objasniti red stvaranja. Njemački prevodilac A. 
Arndt S. J. (Die Heilige Schrift des A. u. N. T. I. Bd. Regensburg 
u. Rom 1914) napominje na ovome mjestu: »Es steht nichts ent- 
gegen, wenn man darunter lingere Perioden verstehen will, deren 
Beginn Morgen, deren Abschluss Abend genannt wird«. Ako se 
dakle riječi: »I postade večer, i postade jutro, prvi dan , .. drugi 
dan...« i t. d. shvate tako, da je odnosnom večeri označena gra- 
nica do tada izvedenih Božjih djela stvaranja, a odnosnim jutrom 
početak narednih djela stvaranja, koja su se inače mogla odvijati 
u nepoznatim dužinama trajanja vremenskih odsjeka, onda nema 
nikakve poteškoće, da pojmove: »i postade večer, i postade jutro, 
dan prvi, ... dan drugi...« i t. d. možemo shvatiti sasvim u do- 
slovnom smislu naravnih dana od 24 sata, jer oni znače samo kao 
neke kamene međaše, između kojih su izvedena dotična djela stva- 
ranja. U vremenu tih djela stvaranja moglo je biti nebrojeno 
mnogo i drugih dana, koji nisu toliko važni, da se spominju, kao 
oni, koji stoje na razmeđu pojedinih djela stvaranja. Nadahnuti 
pisac mogao bi rasporediti opis djela stvaranja i među manje ili 
više od šest dana; ali odabrao je raspored između šest, odnosno 
sedam dana, zbog posebne liturgijske svrhe, t. j. potrebe svetko- 
vanja subote, koju je nauku po Božjem nadahnuću didaktički 
zgodno povezao s redosljedom otajstvenih Božjih djela stvaranja. 

U bilješci k II. Mojs. 16, 18 netočno je, da je gomer oko 2,6 
litre, nego je oko 3,6 litre, što je u logičkoj vezi s redkom 36. ove 

glave i s bilješkom k ovom redku. U bilješci k II. Mojs. 19,22 nije 
ispravno rečeno: »Starješine obitelji bili su Aronski svećenici«, 
jer Aronski su svećenici Aronovi sinovi, pa prema tome su i oni 
Levijevi potomci. Bolje bi bilo reći: »Prije posvete Arona i nje- 
govih sinova za svećenike bili su svećenici narodni starješine obi- 
telji«. U bilješci k II. Mojs. 25, 39 netočno je rečeno: »Jedan talenat 
čistoga zlata jest oko 45 kilograma«, nego iznosi oko 49,11 kg. 

U drugoj polovici bilješke k Josuinoj knjizi 3,12 nalazimo sta- 
vak, koji glasi: »U vrijeme žetve, koncem travnja i početkom svib- 
nja, ne bi moglo nikako prijeći preko Jordana toliko mnoštvo 
Izraelaca. Tada se naime na Libanonu tope snjegovi, i Jordan tako 
naraste, da prelazi preko svojih visokih obala«. Ova tvrdnja nije 
sasvim točna. Žetva, o kojoj je govor u Josuinoj knjizi na ovome 
mjestu, kako se vidi iz konteksta, — jer se prelaz zbio četiri dana 
prije Pashe, — nije koncem travnja ili početkom svibnja, nego 
dvije do tri sedmice prije, dakle početkom travnja ili svršetkom 
ožujka. U tom smislu treba ispraviti i bilješku k Rut 1, 22. To je 
naime rana žetva ječma. U to vrijeme Jordan nabuja tako, da 
mu voda izađe izvan običajnoga korita, a dubina mu naraste do 
4 metra. U bilješci k Sud. 7,3 krivo je rečeno: »Gora je Galaad na 
zapadnoj strani rijeke Jordana u zemlji baštine Manasejeve«, To je 
u suprotnosti i s bilješkom k Sud. 10,17. Gorje Galaad nalazi se 
na istočnoj strani Jordana. Tu je bila baština jednoga dijela 
Manasejeva plemena. U bilješci k Sud. 13, 4. 5. krivo je rečeno, da 
»Nazirej« dolazi od »nasar«. Ako igdje, ovdje je potrebno tran- 
skribirati hebrejski zajin sa 2, a ne sa s, dakle »nazar«, odnosno 
»nazir«. Tako i u bilješci k I. Kralj. 4, 1 mjesto »Eben-Haeser« 
treba da je »Eben-Haezer«. U bilj. k I. Kralj. 11, 15 nije točno, 
da u LXX stoji: »Samuel pomaza Saula po drugi put«, nego: »Sa- 
muel pomaza ondje Saula za kralja pred Bogom.« Stvarno je to 
bilo drugo pomazanje, jer je prvo pomazanje Samuel učinio na 
Saulu, kad ga je prigodom traženja magarica ugostio i ispratio na 
komad puta, prorekavši mu, će postati kraljem (I. Kralj. 10, 1). Po- 
vodom bilješke k IV. Kralj. 17, 24 biblijski će arheolozi teško po- 
goditi, kakvi su to »Keil-natpisi«, ako se ne pomognu retrover- 
zijom »Keilinschriften«, gdje se radi o »nadpisima klinovog pisma« 
(scriptura cuneiformis; njemačka riječ »Keil« = klin). U bilj. k. 
IV. Kralj. 20, 10 ne bismo se složili s tumačenjem prevodioca: »Po 
svoj prilici radi se ovdje o stepenicama...«, — nego se radi o 
stupnjevima, naznačenim pomoću linija, kao što i danas imađe 
sunčanih satova, a Vulgata upotrebljava za istu hebrejsku riječ 
»ma'aloth« naizmjence sinonime: »decem lineis... totidem (decem) 
gradibus«, a u 11. redku upotrebljava još za »ma'alot« sinonim »ho- 
rologium«. 

Sa znanstveno-kritičkoga gledišta nije ispravan postupak pre- 
vodioca u II. Dnev. 4, 5, gdje je hebrejski tekst: »mahaziq battim 
'šelošet alafim jakhil« preveo ovako: »Primalo je dvije tisuće bata«, 
— a uistinu bi trebalo prevesti: »moglo je primiti tri tisuće bata«. 
Prevodilac je naime htio prijevod ovoga miesta harmonizi- 
rati s paralelnim mjestom u III. Kralj. 7, 26, gdje u hebrejskom 
tekstu stoji: »alpajim bat jakhil« = primalo je dvije tisuće bata. 
Ali uistinu, prema opisu dimenzija, jedan i drugi broj bio bi ne- 
točan, odnosno znatno prevelik, jer ako se sračuna približni obujam 

»mjedenog mora« prema naznačenim dimenzijama: promjer 10 1a- 
kata (= oko 5 metara), visina 5 lakata (= 2,5 metra), to bi prema 
formuli obujma valjka (+2e) iznosila njegova sadržina: (2,5 m)* X 
X 3,14 X 25m = 49,0625 m? što pretvoreno u litre iznosi 49062,5 li- 
tara. Pretvorimo li to u mjeru bat, koja u najnepovoljnijem slučaju 
iznosi 36 litara, dobijemo iznos oko 1363 bata. Svakako ovaj realni 
matematički rezultat daleko zaostaje za navodom od 2000 bata u 
III. Kralj. 7, 26, a pogotovu za onim od 3000 bata u II. Dnev. 4,5. 
Vjerojatno je dakle, da su oba broja krivnjom prepisivača iskriv- 
liena. U izvornim je tekstovima po svoj prilici stajalo: elef včmea- 
tajim = tisuću i dvije stotine, odnosno: elef včšeloš meot = tisuću 
i tri stotine. Dakako, da ovo kritičko objašnjenje ima svoje mjesto 
među bilješkama k prijevodu odnosnih tekstova, dok se sami 
tekstovi moraju prevesti onako, kako nam predleže, makar bili i 
iskvareni, kao što je n. pr. tekst u I. Sam. 18, 1, koji je i Vulgata 
prevela: »Filius unius anni erat Saul...«, prevodilac preveo onako, 
kako leži u hebrejskom tekstu, premda je očito pogrješan, a u bi- 
lješci je objasnio, što je na stvari. 

Sve ovo, što je spomenuto, nije nipošto iscrpljiv prikaz nedo- 
stataka, što ih nalazimo u ovom prijevodu, nego je to tek nekoliko 
tipičnih primjera, iz kojih se vidi, da je tu trebalo mnogo više 
stručne pažnje u samom poslu, koja je nemoguća, ako se posao 
obavlja s prevelikom žurbom. Nakon svega ovoga nastaje pitanje, 
da li je ovakvim prijevodom, gdje čovjek nije gotovo ni za jednu 
stranicu podpuno siguran, da je sve ispravno prevedeno, nego se u 
svrhu kontrole mora stalno služiti sigurnijim tekstom ili originalnog 
jezika ili kojeg drugog kritičnijeg prijevoda, — zadovoljeno onoj 
svrsi, kojoj je prijevod namijenjen? Zato bi bilo veoma poželjno, 
da se u izdanju narednih svezaka predusretne ovako mnogobrojnim 
nedostatcima, pa makar bi i dulje vremena trebalo pričekati, da 
se svrše, a ovaj svezak, da se u ponovnom izdanju temeljito revi- 
dira. Na pitanje pak, da li je poslije ovakvog prijevoda suvišan 
svaki drugi prijevod Sv. Pisma na hrvatskom jeziku, držim da 
nije potrebno odgovarati. 


Zagreb, 5. XII. 1942. 


O PRIMANJU U SJEMENIŠTA I U REDOVNIČKE DRUŽBE. Izdana 
je nova zakon. odredba u dekretu »Consiliil initis« od 25. VII. 1941 
(AAS, 1941, 371), koja sadržava nadopunu propisu u kk. 588 odnosno 
544, te 1363 i propisuje, da se nitko, koji je bilo s kojega naslova pri- 
padao redovničkoj družbi, ne smije primiti u biskupijsko sjemenište, 
dok se prije toga Ordinarij nije obratio na sv. Kongregaciju za sjeme- 
ništa i od nje primio rješenje. I obratno, da se nitko, koji je bilo s ko- 
jega razloga izstupio iz sjemeništa ne smije primiti u redovničku družbu, 
dok se redovničke starješine nisu prije toga obratili na sv. kongrega- 
ciju za redovnike i od nje primili rješenje (vd. Bogoslovska Smotra, 
1842, 126). 

Novi je dekret od znatne praktične važnosti, pa se zato mnogo 
komentira, a i zato, što se ne odlikuje prevelikom jasnoćom. 

Prije svega nema sumnje, da taj dekret treba tumačiti uzimajući 
rieči u najužem smislu (vd. k. 19), jer je odiozan: »non est quin strictae 
subsit interpretationi decretum quod Ordinariis novam conditionem im- 
ponat in admitetndis in seminarium propriis clericis« (P. Creusen, in 
Periodica, Romae 1942, 74). 


RECENZIJE. 


Dr, Stjepan Bakšić, Presv. Trojstvo. Zagreb 1941. Narodna Tiskara. 
Cijena 270 Kn. 1 — Nastavljajući djelo izgradnje specijalne dogmatike 
na hrvatskom jeziku, što ga je pred više desetljeća započeo pok. dr. Ivan 
Bujanović, današnji je redoviti profesor specijalne dogmatike na za- 
grebačkom bogoslovskom fakultetu dr Stjepan Bakšić izdao traktat o 
Presv. Trojstvu. Didaktički su razlozi nametnuli potrebu izdanja knjige 
o Presv. Trojstvu. Ona ima, u prvom redu, poslužiti slušačima bogoslov- 
lja kao udžbenika, da im približi i olakša shvatanje najuzvišenije i sre- 
dišnje tajne kršćanstva. A kako se na zagrebačkom bogoslovskom fakul- 
tetu uzimlje u okviru specijalne dogmatike samo traktat o Presv. 
Trojstvu, to je prof. dr Bakšić započeo svoj niz dogmatskih udžbenika 
knjigom o Presv. Trojstvu. Traktat o Bogu, jednom po naravi, obrađuje 
se na fakultetu samo unutar filozofije. Stoga, kako je didaktički sasvim 
opravdano, on nije ušao u djelokrug rada prof. dra Bakšića. 

U drugom redu knjiga dra Bakšića imade biti pomagalo pastoral- 
nom kleru, da mu bude vrelo za vjersku pouku puka i izgradnju vla- 
stitoga duhovnog života, 

Ove su dvije svrhe ujedno dale knjizi bitno obilježje. Kao školski 
udžbenik knjiga ne želi biti istraživalački prinos rješavanju pojedinih 
Pitanja iz sklopa nauke o Presv. Trojstvu. Ona se pridržaje pravila 
strogo znanstvenoga rada, ali s namjerom, da sustavno i u povijesnom 
razvitku te logičkoj povezanosti prikaže, obrazloži i dokaže dokazima iz 
objave i razuma svu nauku o Presv. Trojstvu. Knjiga je, dakle, ujedi- 
nila i pozitivnu i spekulativnu metodu obrađivanja nauke o Presv. Troj- 
stvu. Pri tome se pisac poslužio obilnom, možemo mirne duše kazati, 
svom pristupačnom i najnovijom literaturom. 

2. — Pisac je knjigu podijelio u pet dijelova. U 1. dijelu govori o 
opstojnosti tajne Presv. Trojstva. Drugi dio raspravlja o izlaženjima u 
Bogu, III. dio o Božjim odnošajima, IV. dio o Božjim osobama u po- 
redbi među sobom i odnosu prema svijetu, V. dio o Presv, Trojstvu u 
odnosima prema svijetu, V. dio o Presv. Trojstvu u odnosu prema ra- 
zumu. Prvom dijelu predhodi Bibliografija traktata o Presv. Trojstvu 
(str. 1—6.) te Uvod s prikazom važnosti, metode i imena i diobe trak- 
tata (str. 7.—10). 

Prvi dio je pretežno pozitivan. Iz objave, Sv. Pisma, nauke Otaca, 
i crkvenih odluka pisac dokazuje velikim marom i savjesnošću, da je 
dogma o Presv. Trojstvu doista objavljena i definirana nauka 
(str, 77.-96.). Tome je dokazivanju podložio kao temelj tumačenje filo- 
zofskih pojmova osoba i narav te prikaz njihovog povijesnog razvitka 
u katoličkoj predaji. Ovo poglavlje, veoma jasno i precizno obrađeno, 
pripomoći se ne samo učenju traktata o Presv. Trojstvu, nego, u jedna- 
koj mjeri, i Kristologije. Na to nadovezuje prikaz antitrinitarskih za- 
bluda kroz stoljeća (str. 30.—42.). Prije no što će preći na dogmatsko 
prikazivanje same istine o Presv. Trojstvu, pisac je umetnuo polemičku 
raspravu o povijesnom razvitku dogme. U III. poglavlju podvrgava 
kritičkoj ocjeni razne teorije iz povijesti religija, kojima je cilj, da 
dogmu o Presv. Trojstvu protumače kao istinu čisto prirodnoga reda. 
Te hipoteze nastoje pokazati, kako se je dogma postepeno razvijala iz 
poganskih religija (str. 42—58.). U novije se vrijeme protivnici kršćan- 
stva služe poviješću religija, da ga liše njegovog nadprirodnoga značaja. 
Otuda potreba, da katolička dogmatika obračuna s prigovorima, koje 
neki s ovoga područja upravljaju protiv katoličkih dogmi. Zato je pisac 
veoma dobro učinio, te je unio u svoju knjigu raspravu o povijesnom 
postanku dogme o Presv. Trojstvu. Nju će s korišću pratiti osobito 

srednjoškolski vjeroučitelji. Jer danas prodiru već i u srednju školu 
prigovori, na koje se pisac potanko i sigurno obazreo i sveo ih na pravu 
mjeru. Prikazavši dosta opširno mišljenja bogoslova o objavi Presv. 
Trojstva u Starom Zavjetu (str. 58.—71.), s velikom je pomnjom iznio 
stroge dogmatske dokaze iz Novoga Zavjeta i Predaje. Obzirom na 
suvremene hipoteze o razvoju dogme iz poganskih religija, pisac je po- 
svetio veliku pažnju svjedočanstvu crkvene Predaje, rješivši pri tome 
i glavnije prigovore iz ovoga područja (str, 71.—94.). 

Drugi dio knjige obrađuje osnovni dio bogoslovske spekulacije o 
Presv. Trojstvu: imanentna izlaženja u Bogu. Metoda izlaganja, koju 
pisac upotrebljava, jest ona obće poprimljena u dogmatici. Najprije 
precizno objašnjuje filozofske pojmove, koji kod pojedine istine dolaze 
u obzir (status quaestionis). Zatim izlaže nauku Crkve, dotično daje 
cenzuru nauke. Po tome izvodi istinu iz izvora objave i, koliko je to 
moguće, pokazuje unutrašnji razlog istine (ratio theologica). Na koncu 
se obazire na poteškoće, iznesene protiv pojedine istine. Poteškoće po- 
stavlja i rješava u skolastičkoj formi. Ipak ublažuje strogu formu time, 
što u odgovoru na prigovore daje tumačenje (eksplikaciju), a ispušta 
same termine concedo i nego. 

Ovim je redoslijedom pisac prikazao izlaženja u Bogu, uopće (str. 
138.—150.). Stranice, na kojima prikazuje izlaženja druge osobe (str. 
150.—194.) i treće osobe (str. 194.—250.), spadaju po jasnoći i logičkoj 
povezanosti među najbolje u cijeloj knjizi. Osobito se potanko zadržao 
kod dvostruke formulacije izlaženja Duha Svetoga: »Od Oca po Sinu« 
»Od Oca i Sina«, kako je to za naše prilike posve razumljivo (str. 
209.—213.). 

Na temelju nauke o imanentnim izlaženjima u Bogu, u III. dijelu 
daje pisac raspravu o Božjim odnošajima. Bogoslovska se spekulacija 
tu uzdiže do zamjerne visine. Izloženom metodom dokazuje, da u Bogu 
postoje unutrašnji stvarni odnošaji (str. 252.—265.), koji se ne razlikuju 
od Božje supstancije stvarno, nego samo virtualno (str. 265.—281.), a ima 
ih četiri (str. 281.—290.). 

U četvrtom dijelu, u raspravi o Božjim osobama, dolazi bogoslov- 
ska spekulacija do posljednjih zaključaka. Pisac dokazuje, da je u Bogu 
ostvaren pojam osobe, a osobe su stvarno isto, što i očinstvo, sinovstvo 
i pasivno nadisanje (str. 290.—295.). Božje osobe sačinjavaju supsistentni 
nesaopćivi Božji odnošaji (str. 295.—303.). Osoba u Bogu označuje ne- 
saopćivi odnošaj, u koliko je supsistentan (str. 303.—314.), a takova su 
samo tri (str. 814.—322.). U drugom poglavlju obrađuje Božje osobine 
(str. 322.—329.) i spoznajne biljege (str. 329.—333.), te nocijonalne čine 
(str. 3833.—343.). Treće poglavlje govori o međusobnom odnošaju Božjih 
osoba, te sadrži nauku o apsolutnoj jednakosti i savršenom pronicanju 
božanskih osoba (circumsessio) (str. 354.—362.). Četvrto poglavlje pri- 
kazuje odnošaj božanskih osoba prema svijetu. Utvrdivši podpunu 
jedinstvenost djelovanja božanskih osoba prema vani (str. 363.—369.) i 
opravdanost pripisivanja (appropriationes) (str. 369.—376.), pisac se na 
dulje zadržaje kod šiljanja (missiones) u Bogu (str. 376.—401.). Konačno, 
u petom poglavlju pisac zaokružuje ovaj suptilni dio izlaganjem nauke 
o imenima božanskih osoba (str. 402.—432. 

Peti dio knjige prikazuje Presv. Trojstvo u odnosu prema razumu. 
Tu najprije dokazuje, da je Presveto Trojstvo tajna u strogom smislu 
riječi (str. 437.—464). Nakon objave može je razum istinski shvatiti 
(str. 464.—480.). U drugom poglavlju iznosi pravila za ispravno govorenje 
o Presv, Trojstvu, te propise o slikama Presv. Trojstva (str. 480.—483.). 

U Zaglavku se pisac vraća na izlaznu točku svoje knjige, te objaš- 
njuje važnost u značenje objave tajne Presv. Trojstva, razloge shod- 
nosti, zašto ju je Bog htio objaviti svijetu, da u završnim mislima upo- 
zori na njezinu praktičnu životnu vrijednost (str. 483.—492.). 

3. — Tako je pisac u cijelosti i opsežno iznio dogmatsku nauku o 
Presv. Trojstvu. Nema nijednoga pitanja, koga ne bi dodirnuo i, prema 
njegovoj zamašitosti, savjesno prikazao. Njegova se izlaganja oslanjaju 
na sigurnu nauku crkvenoga učiteljstva i katoličkih bogoslova. U spor- 
nim pitanjima bogoslovskih škola redovno slijedi sv. Tomu. Pri tome 
ulazi u unutrašnju ocjenu mišljenja, koje usvaja. Tu i tamo, kod spo- 
rednih pitanja, ne prisvaja nijedno mišljenje, nego se ograničuje na 
objektivni prikaz suprotnih mišljenja. Možda bi na kojem tome mjestu 
poslužilo većoj jasnoći, da je označio i teološku cenzuru pojedinih nauka. 

U dokazivanju je solidan i pouzdan. Svetopisamske dokaze oslanja 
na sigurne zaključke egzegeze, te u tome slijedi posljednja mišljenja 
egzegezeta. Ali, to se opaža kroz čitavu knjigu, posebnim marom obra- 
đuje dokaze iz razuma (ratio theologica). Spekulativna strana knjige je 
njezina najjača strana. Logička povezanost, snaga dokaza, koje pisac 
postavlja je takova, da pruža čitaocu pravi intelektualni užitak. Taj još 
povećava velika jasnoća misli, u koje zaodjeva svoja izlaganja. 

Ovim vlastitostima može se knjiga mirne duše postaviti uz bok 
ponajboljim dogmatskim priručnicima na stranim jezicima, kao njihov 
ravnopravni drug. Za nas je posebno važno pitanje, kako je pisac uspio 
u prenosu bogoslovskih termina na hrvatski jezik? Zatim, kakov mu je 
stil, u koji je zaodjenuo svoja izlaganja, To je bila posebna zadaća 
prvoga udžbenika o Presv. Trojstvu na hrvatskom jeziku. 

Zadaća pisca u tom pogledu nije bila lagana. Trebalo je stvarati 
čitav niz hrvatskih izraza. Navodimo samo nekoliko najvažnijih: suod- 
nosnik (korelat), neporodivost (innascibilitas), nerodivost (ingenerabilitas), 
ubivstvovanje (inexistentia), stvorljiv (creabilis), šiljanja (missiones), od- 
mišljanje (apstractio), nadisatelj (inspirator), razglob (analysis), posin- 
stvo (filiatio). Možda se tkogod ne bi složio s izrazom nepogrešivost, ili 
nezabludivost (infallibilitas), Prvi je izraz ruskoga podrijetla. Njegovu 
je nezgodnost uočio već Strossmayer u aplikaciji na rimskoga biskupa, 
pa je predlagao riječ nezabludivost, (Grivec, Cerkev. Ljubljana, 1925., 
str. 451. i dalje). Danas se upotrebljava u srednjoškolskim priručnicima 
riječ neprevarljivost. Držimo, da je to najbliži i najvjerniji prijevod 
onoga, što se latinski kaže inafallibilitas. Nezabludivost izazivlje pre- 
dodžbe, koje su netočne i nezgodne. Mjesto izraza neshvatljiv za incom- 
prehensibilis (str. 464. i dalje), bilo možda, prikladnije nedokučiv. To 
zato, jer može nastati nejasnoća, kad se na str. 451. i dalje govori o 
neshvatljivosti Presv. Trojstva, a poslije dolazi tvrdnja, da razum može 
dogmu pravo i istinski shvatiti (str. 464. i dalje). Pisac, istina, uz ne- 
shvatljivost mjestimično upotrebljava za incomprehensibilis i nedoku- 
čiv. Možda će biti i primjedaba izrazu »šiljanja« za missiones (str. 376 
i dalje), kao i »šiljan« mjesto poslanja i poslan. Ali to su malenkosti 
prema cjelini uspjelih novih izraza. 

Što se tiče stila, pisac je dugogodišnjim spisateljskim radom, kao 
urednih naših najpriznatijih crkvenih časopisa, stekao otmjenost jezika, 
lakoću stila, koja je općenito priznata. Značilo bi, stoga, počiniti ne- 
pravdu, kad bismo navodili nekoja mjesta, koja stilski nešto tvrđe zvuče, 
pa makar to i obrazložili željom, da se u drugom izdanju poprave. Jedva 
je moguće, da se ovakove manje stvari velikoj knjizi izbjegnu. To 
Više, kad one izčezavaju prema biranim riječima, pravilno postavljenom 
redoslijedu riječi i laganoj gradnji rečenica, koje se nižu na svakoj 
stranici. 

Knjigu, kao školski priručnik, treba prosuđivati i s didaktičke 
strane. I stoga je gledišta knjiga dra Bakšića izvrstna. Takova je već 
zato, što je resi jasnoća misli i dokazna snaga raspravljanja. Zatim i 
zato, što neprestano drži u vidu logičku povezanost pojedinih dijelova, 
i što na više mjesta ponavlja važnije pojmove, koji se povraćaju. To ne 
čini tako, da ih svaki puta drugačije stilizira. Sažet i jasan, pisac ne 
muči muke s izrazima i ne ponavlja se suvišno. I u tehničkom pogledu 

je pisac išao za tim, da knjiga bude vanjskim izgledom pregledna. 
Važnije stvari je tiskao istaknutim slovima, a razdioba članaka u pod- 
naslove i točke također omogućuje laganiju uporabu knjige kao udžbe- 
nika. Literatura na svršetku svakoga važnijega odlomka daje pouzdani 
putokaz za produbljenje obrađenoga gradiva. Gdjegod narav stvari 
dopušta, dovodi izlaganje spekulativne nauke u vezu s praktičnim kr- 
šćanskim životom. 

Tehnika tiska i oprema knjige je na suvremenoj visini, 

Uzevši sve u obzir, možemo kazati, da je knjiga dra Bakšića bogati 
i dragocjeni doprinos hrvatskoj bogoslovskoj književnosti. Dr. Bakšić 
vlada suvereno predmetom. Zato mu je u punoj mjeri uspjelo pretočiti 
tešku bogoslovsku spekulaciju o Presv. Trojstvu na hrvatski jezik na- 
činom, kojim je ostvario sve uvjete prvorazrednog udžbenika. Time je 
pružio najuvjerljiviji dokaz, da je hrvatski jezik sposoban za najdublju 
bogoslovsku spekulaciju i da se u njoj može kretati pravom lahkoćom i 
sigurnošću. Ogromni napor i ustrpljivost, uložen u knjigu, nije uzalu- 
dan. I slušači bogoslovlja i dušobrižni kler, kao što i svaki svjetovnjak, 
naći će u knjizi preglednu, sigurnu i, razmjerno, lagano napisanu nauku 
o najdubljoj tajni kršćanske vjere. A što je jednako važno, knjiga dra 
Bakšića stoji na zamjernoj znanstvenoj visini, pa čini čast hrvatskoj 
bogoslovskoj znanosti. Ne možemo, stoga, drugo poželjeti, nego da Go- 
spodin udijeli marljivom piscu snagu, te nam pruži još nekoliko ovako 
uspjelih dogmatskih djela, Dr. N. Kolarek. 


Dr. Franjo Šane, D. I: Povijest filozofije, I. dio: Filozofija starih 
Grka i Rimljana, Zagreb 1942, 8", str. 336 (Izdanje Knjižnice Života, niz. 
NI, knjiga IV.) 

Ispravno je mišljenje, da pisac povijesti filozofije ne može zatajiti 
svoga osobnog uvjerenja o pitanjima kojih se dotiče — sve kad bi to i 
htio. Pozoran i filozofski obrazovan čitalac će bezuslovno otkriti smjer 
kojim pisac plovi. Ali ga ne će otkriti toliki drugi, koji baš ovise o 
piščevom sudu, Za njih ne će biti mnogo koristi od knjige, koja se dosta 
jasno ne opredjeljuje ni lijevo ni desno. U velikom nizu suprotnih su- 
stava, u slijedu pojedinačnih dubljih pitanja, i ocjeni njihove objektivne 
vrijednosti — daleko veći broj čitatelja želi znati, što se po piščevom 
mišljenju ima smatrati ispravnim i istinitim. Ne pišu se knjige samo 
za stručnjake; kad za njima posiže šire općinstvo, rekao bih, da ono 
ima i pravo tražiti od pisca, da ga ne ostavi u neizvjesnosti i ne pre- 
pusti sebi samome, već da mu kaže koliko vrijedi izneseni sustav. Da- 
kako uz razloge, koji njegovo mišljenje opravdavaju. Samovoljno 
iznesene a nedokazane tvrdnje — niti će koga uvjeriti, niti ga zadovo- 
liti. Dobar pisac povijesti filozofije prema tome mora biti izgrađen 
filozof. 

Takav filozofski izgrađeni pisac jest autor gore spomenutog djela. 
Prepuštajući stručnjacima da ocijene vrijednost u knjizi iznesenih su- 
dova, ja želim odmah kod pojave ove knjige skrenuti pažnju na okol- 
nost, da ovdje dobivamo djelo, kakovo nam je već odavna bilo potrebno. 
P. Šane ističe napose, da želi u prvom redu udovoljiti onima, kojima 
je najviše stalo do istine, pa makar drugi toga i ne 
tražili (str. 26). Osim toga, da će sve sisteme i raznovrsna mišljenja 
prosuđivati u svijetlu prave filozofije (str. 27). S pra- 
vom se nada, da će mu mnogi biti radi toga zahvalni, jer će upoznati 
ne samo pravu filozofiju, nego i vrijednost pojedinih u povijesti filozo- 
tije isticanih veličina. 

Na ovu okolnost treba našu katoličku javnost napose upozoriti. 
Vrijednost skolastičke filozofije u naše doba istakli su nasljednici sv. 
Petra već mnogo puta — posebno od vremena Leona XIII. do Pija XII. 
Ali i sama je ta filozofija po svojim novijim predstavnicima i njihovim 
djelima opravdala pozive crkvenih glavara i zauzela dolično mjesto u 

utakmici modernog kulturnog razvoja. Njezina se vrijednost očigledno 
ustalila u naše vrijeme otkad je dobrim dijelom napušten Kantov aprio- 
rizam i subjektivizam, a preko fenomenologije utrt put objektivizmu i 
realizmu. Protuslovlja u Kantovom sustavu nisu nijekali ni sami nje- 
govi pristaše (Cohen, Hartmann, K. Fischer, Heidegger i dr.); danas taj 
sustav nije više dominantan kako je bio još pred pedesetak godina. 

Još uvijek je međutim mnogo toga, što u filozofiji muti bistro gle- 
danje. Našoj će omladini povijest filozofije, izgrađena i ocijenjena s gle- 
dišta »philosophiae perennis« biti pouzdanim vodičem u zamršenom pre- 
viranju ljudske misli kroz stoljeća, a napose od vremena Descartesa i 
Bacona Verulamskog ovamo. Takova će povijest filozofije neosporno do- 
nijeti korist, jer čitatelja ne ostavlja u neizvjesnosti, već ga vodi k istini: 
Kad P. Šanc skolastičku filozofiju naziva pravom filozofijom i s nje- 
zina stajališta ocjenjuje ostale filozofske sustave, on se ne kreće u 
nekom subjektivnom okviru, nego stoji na objektivno utvrđenom temelju, 
što ga vjekovi ne razoriše. Filozofiji zdrava razuma je kršćanski nazor 
na svijet i život samo pojačao osnove. 

Te prednosti pozitivnoga stava i ocjene s istaknutog stanovišta u 
nizanju filozofskih sustava, došle su do izražaja već u ovom prvom 
svesku, koji prikazuje filozofiju starih Grka i Rimljana. Tako kod suda 
o Platonu (str. 127), Aristotelu (str. 171), Diogenu (str. 207), Epikuru (str. 
217), Ciceronu (str. 227), Filonu (str. 232), Platonu (str. 244) i dr. One će 
još jače doći do izražaja kod prikaza novovjeke filozofije. 

Hrvatsku će javnost P. Šane vrlo zadužiti ovim svojim ovako za- 
snovanim djelom o povijesti filozofije. Uz priznatu njegovu marljivost, 
jamačno ne ćemo dugo čekati na ostala dva sveska. prof. A. Z. 


Benedictus Henricus Merkelbach, 0. P.: Mariologia, Parisiis,. 
Desclće, De Brouwer et Soc. 8%, str. 424. 

U “predgovoru označio je pisac svrhu svoje knjige ovim riječima: 
»Naša je nakena podati kratko, jasno, metodičko i sintetičko izlaganje 
sviju osnovnih pitanja, koja se odnose na marijansko bogoslovlje; tako, 
da ono uzmogne biti učenicima škola na uporabu kod sticanja dovoljnog 
znanja o Bl. Majci Božjoj i Posrednici, i ujedno da bude kleru pravilo 
u propovijedanjima, po kojem će se istinita i dokazana nauka, sigurno 
i čvrsto utemeljena i oslonjena na dobre dokaze, moći razlikovati od 
pobožnog mišljenja sa sklizavim temeljem, od čistih mogućnosti bez 
ikakve vjerojatnosti.« 

Ove programne riječi svoga djela auktor je doista u potpunom smi- 
slu riječi iskupio. 

Čitavo djelo imade 4 dijela. I, dio: De B. Virgine in or- 
dine ad Deum et Christum imade ova poglavlja: A) De Matre 
Dei in ordine temporis (q. I. Maria est vera Mater hominis Jesu; q. II. 
Maria est vera Mater Dei; q. III. Maria est Mater Redemptoris ac 
Adiutrix). B) De Matre Dei aeterna Dei electione et praedestinatione. 
—1L dio: De B. Virgine Maria in seipsa seu de prae- 
rogativis Matris Dei. Taj dio imade ova poglavlja: A) De B. 
Virgine in ordine ad perfectionem animae seu de sanctitate Matris- 
Dei. (Cp. I. De negativa Sanctitate Matris Dei: q. I. Mater Dei est 
immunis a peccato originali seu immaculate concepta; q. II. Mater Dei 
est immunis ab omni etiam minimo peccato actuali; q. III. Mater Dei est 
immunis a concupiscentia) Cap. II. De positiva Sanctitate Matris Dei seu 
plenitudine gratiae: (q. I. Mater Dei plenitudine gratiae est dotata; q. II. 
Mater Dei ex plenitudine gratiae supernaturaliter est operata). B) De B. 
Virgine in ordine ad perfectionem corporis. (Cap. I. De perfectione cor- 
poris in hac vita seu de Virginatate Matris Dei. Cap. II. De perfectione 
corporis post hanc vitam. (q. De gloriosa assumptione Matris Dei). — III. 
Dio: De B. Virgine in ordine ad nos. (q.I. Mater Dei est mater 
nostra adoptiva spiritualis; q. II. Mater Dei vere est mediatrix nostra; 

a. III. Mater Dei est regina cunctorum angelorum et sanctorum, coeli 
et terae, atque totius universi). — IV. Dio: De nostra ad B. Vir- 
ginem habitudine seu de nostris erga matrem Dei 
officiis (Q. De ipso cultu hyperduliae). 

Iznešeni sadržaj dokazom je, da je pisac obuhvatio čitavu Mariolo- 
giju u potpunom njezinom okviru. Natanji pogledi u obradbu pojedinih 
traktata pokazuju, da auktorovu oku nije izmaklo nijedno pitanje, da 
se je obazreo na sve poteškoće, jednom riječju, da je obrazložio i doka- 
zao svu pozitivnu nauku i osvijetlio sve probleme širokog područja Ma- 
riologije. Naročito treba istaknuti, da je osobito iscrpivo prikazano 
i osvijetljeno pitanje Marijinog općeg milosnog posredništva, o kojem se 
u posljednje doba u bogoslovskoj literaturi tako mnogo raspravlja. Sve 
pak svoje raspravljanje o tako širokom predmetu auktor je upravo maj- 
storski podijelio i podao sistematsku i razređenu sliku cjelokupne građe. 
Izlaganje mu je jasno, rečenice kratke, stil gladak i bujan. Najteži pro- 
blemi prikazani su najvećom lakoćom i jasnoćom. Dokazivanje je puno 
logičke sile, pregledno i jasno, a dokazi čvrsti i snažni. Pisac se iscrpivo 
služi sv. Pismom i tradicijom, a svagdje, gdje je to moguće, nastoji po- 
dati i neko objašnjenje iz razuma. Zacijelo Merkelbachova Mariologija 
jest dragocjeni prilog novijoj teološkoj literaturi uopće, a mariološkoj 
napose, jer su u njoj na tako privlačivi način prikazana sva mariološka 
pitanja i iznešeno sve, što je Crkva i teologija na ovom području dosada 
kazala. 

Ova knjiga jest zacijelo prebogato vrelo znanja o BI. Djevici Mariji, 
koje nam je auktor predao u laganoj i privlačivoj formi. Knjiga će stoga 
biti od velike koristi ne samo bogoslovima za sticanje bogoslovske izo- 
brazbe nego i svećenicima u duhovnoj pastvi, koji će u njoj naći i bo- 
gato vrelo za propovijedi i pouku, i moćno pomagalo za proširenje svoje 
izobrazbe, i prikladan predmet za svoje meditacije. Pomno čitanje ove 
knjige još će ih više nadahnuti i oduševiti za plemenito natjecanje i rad 
u praktičnom širenju kulta Bl. Djevice Marije, za koju Bog hoće, da nam 
preko nje dolaze sva nebeska dobra i spasenje. Knjigu najtoplije pre- 
poručujemo. Sti. B. 


G. St. Pašev: Sobstvenost-ta v svjetlina-ta na hristijanska-ta nrav- 
stvenost (La proprićtć a la lumičre de la morale chrćtienne). Posebni 
otisak iz Godišnjaka sofijskog sveučilišta«, bogoslovski fakultet, svez. 
XVII. (1939/40), 8%, str. 194, Sofija 1940, 

Sistematsko nastojanje posljednjih nekoliko desetljeća za promje- 
nom društveno-gospodarskih prilika u svijetu, dalo je auktoru povoda, 
da ispita odnos toga nastojanja prema kršćanstvu i u svijetlu kršćanskih 
načela. Svoju radnju je podijelio u 4 dijela, Prvi dio (str. 5—56) rasprav- 
lja o zajedništvu dobara u primitivnoj Crkvi, kako nam o tomu 
govore Evanđelja i Djela apostolska (materijalne životne potrebe Isu- 
sove i Njegovih učenika, život prvih kršćana), a zatim iznosi autorov 
sud o tim pojavama. Marksisti se još i danas pozivaju na »komunizame 
prvih kršćana, kao da je u tom načinu života prikazano pravo životno 
načelo, kojemu oni hoće da ponovno dovedu čovječanstvo. A mišljenje 
autorovo, da ni sv. Pismo ni nauka crkvenih otaca ne pružaju oslona za 
osnovanu tvrdnju o prednosti života na zajedništvu materijalnih dobara 
otpuno je ispravno i temeljito dokazano. On s pravom zabacuje 
enje ruskih bogoslova, Olesnickoga i Egzemplarskoga (str. 35), od 
kojih prvi vidi u Jeruzalemskoj crkvi površno, a drugi idealno rješenje 
društveno-gospodarskih odnosa među ljudima. S pravom naglašuje 
auktor da u istaknutoj pojavi kod jeruzalemske crkvene općine nije 
došla do izražaja nikakova težnja za reformom dotadanjih društvenih ni 
gospodarskih odnosa, nego želja za pomoći bližnjega, osnovana na vjeri 
i ljubavi. 


262 Recenzije. 


Anseimus Stoiz: De sanctissima Trinitate, Friburgi Brisgoviae 
1939. Herder et Co., 8%, Str, 141. 

Anzelmo Stolz O. S. B. i Herman Keller O. S. B. zamislili su izdanje 
priručnika za čitavu teologiju. Čitav taj ciklus bit će razdijeljen u 9 
svezaka, a brojit će oko 128% str. 

Pisci su započeli svoje djelo sa svezkom o presv. Trojstvu, koje je 
sastavio A. Stolz. Razpravljanje je podijeljeno na dva glavna dijela: 
pozitivni (Explicatio fidei Trinitatis usque ad definitionem divinitatis 
Spiritus sancti) i spekulativni (Intellectus fidei Trinitatis). 

Značajka je ovog udžbenika ponajprije u tome, što sustavno iznosi 
filozofsko-historijske teorije o postanku i razvitku vjerovanja u presv. 
Trojstvo i podaje opširniji uvid u historijat pojedine dogmatske istine. 
Posebna je pak njegova odlika, što natanje iznosi i razlaže, kako su 
pojedine zasade uzvišenog misterija osvjetljene u filozofskoj spekulaciji 
grčke i latinske patristike i skolastike. Treba spomenuti, da je razglobom 
trojstvenog sadržaja u svijetlu filozofske koncepcije sv. otaca ubačeno 
u nedokučivi misterij mnogo svijetla, napose u odnosu presv. Trojstva 
prema svijetu i unutarnjem duhovnom, milosnom čovječjem životu. 
Žaliti je tek, što je auktorovo razglabanje u ovom pogledu katkad pre- 
kratko, tako, da nam zaključak nije uvijek i u svakom obziru potpuno 
objašnjen. Nema dvojbe, da je auktor svojim načinom obradbe upot- 
punio dosadanji način prikazivanja i obrađivanja tajne presv. Trojstva. 
Upotpunjujući tako dosadanju argumentaciju obiljem dokaza iz historije 
te patristike i skolastike, auktor je bez sumnje veoma zadužio bo; 
slovnu literaturu. Zbog jasnoće i konciznosti djelo može dobro poslu: 
i kao udžbenik na bogoslovskim učilištima. Stj. B, 


Dr. P. Ivanišić: Nauka Antonija Krapovickog, kijevskog metropo- 
lite o istočnom grijehu. Đakovo 1942., str. 30 

Metropolita Antonij došao je iz Rvsije kao izbjeglica za vrijeme 
prvog svjetskog rata te je živio u Hrvatskim Karlovcima, gdje je i umro. 
Iza njegove smrti napisao je g. 1939. prof. dogmatike u Beogradu dr. 
J. Popović, da nitko »u novije doba nije tako silno uticao na pravoslavnu 
misao kao blaženi mitropolit Antonije«, koji je »pravoslavnu misao 
preneo sa skolastičko-racionalističkog puta na blagodatno-podvižnički, 
jer ništa nije tuđe pravoslavlju kao bezživotni skolasticizam i ledeni ra- 
cionalizam«. G. 1926. izdao je mitropolit Antonij knjigu: Dogmat iskup- 
njenija (ruski), gdje u jednom dijelu raspravlja o istočnom grijehu (str. 
50-—54), Antonijevu koncepciju o istočnom grijehu dr. P. Ivanišić pod- 
vrgava razglobu i kritici. Metropolit Antonij poriče opstojnost istočnog 
grijeha u katoličkom smislu. On zastupa posve Pelagijevo stanovište, 
da je Adamov osobni grijeh naškodio samo njemu, a ne potomcima. 
Smrt nije kazan za grijeh, koji bi mi primili od Adama, nego je ona 
kazan za osobne grijehe svijeta, jer svi ljudi griješe. Adam nije uzrok 
grijeha svijeta, nego je on prvi sagriješio, dao primjer, pokazao put i 
otvorio vrata, kojim je ušao grijeh. Mi nijesmo po naravi griješni, ili 
zato, jer rođenjem dolazimo od Adama. Mi bismo bili griješnici i onda, 
kad ne bismo potjecali od Adama. Bog nam je naime dao narav sklonu 
na grijeh, i po toj sklonosti mi uistinu postajemo griješnici. 

Iznoseći Antonijevu nauku pokazuje dr. I., kako ona posve iskriv- 
ljuje narav istočnog grijeha, pače, kako poriče samu njegovu bit. Dr, I. 
nadalje ruši svaki oslon, na koji se upire Antonijeva argumentacija. To 
je ponajprije Antonijevo krivo tumačenje teksta apostol. Pavla: 4p' & 
sdvreg fjuagrov — in quo omnes peccaverunt — u kojem svi sagriješiše 
(Rim. 5, 12) Dr. I. pokazuje nemogućnost Antonijeve egzegeze navedenih 
riječi, po kojoj bi izlezilo, da smrt zato prelazi na sve ljude, jer svi 
osobno griješe. I za drugi argumenat, koji Antonije za svoju tezu iz- 
nosi iz riječi sv. Ivana Zlatoustog: »Da se jedan kazni radi tuđe krivnje, 
to se ne čini sasvim pravednim«, pokazuje dr. I. da ne vrijedi. Nagla- 

sujući naime poznato i opravdano načelo, da se za shvaćanje nejasnog 
mjesta treba obazreti i na druga jasnija mjesta, iznosi dr. Iv. mjesta, 
gdje sv. Ivan jasno naglašuje kat. nauku. Sam srpski bogoslov dr. D. 
Jakšić u monogra: o sv. Ivanu Zlatoustom izričito veli, da je sv. Ivan 
Zlatousti imao o istočnom grijehu Augustinovu, a ne Pelagijevu kon- 
cepciju, Budući da metropolit A. konačno ističe, da je njegovo shva- 
ćanje istočnog grijeha u skladu s kršćanskom tradicijom, iznosi dr. I. 
najstarija svjedočanstva: Barnabe, Justina, Ireneja, Origena, Augustina, 
Bazilija i Atanazija, kojih je nauka posve oprečna ovome, što tvrdi 
mitropolit Antonije. 
Tako eto ova kratka raspravica osvjetljujući krivo shvaćanje istoč- 
nog grijeha, koje iznosi mitropolit Antonije, daje novi dokumenat nesi- 
gurnosti i lutanja istočnog bogoslova, odijeljenog od Petrove pećine. 
Sti. 


P. Dr. Christophorus Berutti O. P.: Institutiones iuris Canonici. 
Volumen IV.: De Rebus. Taurini - Romae 1940. Ed Marietti, 8% pag. 
XX—562. 

Ova je knjiga četvrti svezak (Vol IV) autorovih Institucija 
kanonskoga prava, koje treba da budu izdane u svega šest svezaka, 
od kojih su do sada objavljena tri: I: Normae generales (1936), III.: 
De religiosis (1936) i VI.: De delictis et poenis (1938). Ovaj četvrti sve: 
zak obradjuje treću knjigu Kodeksa kanonskog prava: Stvari (De 
rebus), ali ne podpuno, jer od šest dielova (Partes), koliko ih ima 
treća knjiga Kodeksova, autor posvema izpušta prvi (De sacramen- 
tis) sa ženitbenim pravom i peti (De beneiiciis aliisque institutis eccle- 
siasticis non collegialibus), Kanonskopravne odredbe o sakramentima ne 
izlaže, nego to ostavlja moralci i pastoralci. To ne smatramo posve 
opravdanim, napose što se tiče ženitbenog prava, ni u pogledu 
slušača, kojima je knjiga u prvom redu namienjena, jer se kanon=- 
sko-pravni propisi ne daju i ne mogu, stručno, kako treba, dati ni 
u moralnom ni u pastirskom bogoslovlju. Tim izpuštanjem postaje 
knjiga, obćenito uzeto, manjkavom i manje uporabljivom. Nadarbin- 
sko pravo, koje takodjer izpušta, obećaje autor obraditi u drugom 
svezku (II.: De personis in genere et de clericis), koji ima uskoro izaći. 
Ni to ne možemo odobriti, jer se time narušava ono »sveto pravilo«, 
koje se po poznatom dekretu S. C. Seminar. (Cum novum, 7/8, 1917, 
AAS, 1917, 439) ima obdržavati i po kojemu se razdioba svih učbenika 
kanonskog prava mora točno prilagoditi razdiobi Kodeksa. 

Inače se i ovaj svezak Beruttijevih institucija odlikuje osobitom 
jasnoćom izlaganja. Kako je knjiga u prvom redu školski učbenik do- 
nosi književnost i naučni aparat dosta umjereno, a isto tako i poviestne 
podatke. Djelo Beruttijevo osobito preporučamo studentima sv. bogo- 
slovlja. Dr.F.H. 


P. Matthacus conte a Coronata O. M. C.: Institutiones iuris canonici. 
Volumen TII: De processibus.  Taurini-Romae 1941. Ed. Marietti. 
8% pag. 717. 

God. 1939. izdao je uvaženi kanonistički pisac Coronata prvi i drugi 
svezak svojih Institucija kanonskoga prava u drugom izdanju (vd. Bo- 
goslovska Smotra, 1940. str. 308), a sada evo i trećega svezka, u ko- 
jemu je obrađjeno kanonsko procesno pravo. 

Ovo je novo izdanje prema prvomu (1933) u svemu, gdje je to 
autor smatrao potrebnim, izpravljeno i nadopunjeno, naročito su dodana 
sva nova rješenja i naputci sv. Stolice na području procesnog prava. 
U sam tekst i gradivo knjige nije pisac u novom izdanju mnogo dirao 
niti mienjao. Zato se suviše ne obazire ni na noviju književnost (tako 
n. pr. nema spomena za: Lega-Bartocetti, Commentarius in iudicia eccle- 

siastica I—III, Romae 1938 sqq., Johson, De processibus matrimonialibus 
exceptis, Romae 1937. itd.), što ne možemo posvema odobriti. 

Kako i najnovija izdanja priručnika na području crkvenog prava 
brzo postaju netočna i manjkava vidi se n. pr. iz tvrdnje autorove na 
str, 437., da se odredbe kk. 1903. i 1989. o obnovi postupka u ženitbenim 
parnicama odnose samo na vinkularne, a ne i na parnice o rastavi od 
stola i postelje, dok je medjutim u samoj godini ovoga izdanja objav- 
ljeno protivno rješenje sv. Stolice (C. I. 8. apr. 1941, AAS. 1941, 173). 

Inače je i ovaj treći svezak priručnika u svemu na zamjernoj visini, 
pa ga s naročitom pohvalom svima najbolje preporučamo. Dr.F.H 


Felix M. Cappello S. J.: Tractatus canonico — moralis: De Sacra- 
mentis. Vol. III.: De extrema unctione. Taurini-Romae 1942. Ed. Marietti. 
8%, pag. XVI-266. 

Plodni i uvaženi isusovački autor Cappello, profesor na orientalnom 
zavodu u Rimu, izdao je od g. 1928. ovamo u tri svezka (svega 6 knjiga) 
vrlo dobru obradbu prvoga diela (De sacramentis) treće knjige Ko- 
deksove (De rebus) pod naslovom: Tractatus Canonico-Moralis De Sacra- 
mentis. U tom je obsežnom djelu izložena sva nauka o sakramentima 
u podpunosti: s dogmatskog, moralno-pastoralnog i kanonskopravnog 
gledišta, a svagdje su ujedno dodani nauka i propisi Istočne Crkve 
— sjedinjene i nesjedinjene (Orientales dissidentes). Pojedini svezci 
ovoga djela doživjeli su već više izdanja. Ovaj svezak, koji je pred nama, 
obradjuje sakramenat Posljednje pomasti, a izdana je sada u drugom 
popravljenom te nadopunjenom izdanju; ovaj puta kao Volumen III 
(prije Vol. 1I/2), jer je po redu treća knjiga cjelokupnog djela. 

Ova vriedna knjiga izlaže izcrpivo i podpuno svu nauku i sve pro- 
pise o tom sv. sakramentu s izvanrednim poznavanjem predmeta, i 
donosi i obsežni popis stručne književnosti starije i novije. 

Knjigu preporučamo posebice župnicima i ostalim dušobrižnicima, 
kojima je u prvom redu namienjena. Dr.F. H. 


